za Em 


în minunata sa carte “The Collapsing Universe”, materia care: 


se “îmbulzeşte” în gaura neagră poate, în principiu, să se 
“strecoare” afară... 

Acest transfer de materie, care se poate efectua practic 
instantaneu pe distanţe enorme (milioane sau miliarde de ani 
lumină), nu se poate face însă în mod “obişnuit”, căci nu se 
poate pune de acord cu viteza luminii, ca viteză limită în Uni- 
vers. El implică nişte... căi speciale, un fel de tuneluri, “punți 
Einstein-Rosen”, cum le numeşte Asimov, care nu pot avea 
caracteristicile temporale ale Universului nostru şi prin care 
materia comprimată, strivită, în gaura neagră, explodează cu 
o enormă degajare de energie într-un alt univers (figura 2). 

Găurile albe (despre care a început să se vorbească sub 
acest nume spre mijlocul anilor 1960 şi pentru care, conform 
ideii lui Novikov şi Ne'eman, quasarii ar putea fi un bun can- 
didat), se pot foarte bine imagina ca nişte mini-Big Bang-uri, 
care tot adună mereu energia lor, pregătindu-se pentru Big 
Bang-ul adevărat care dă naştere Universului şi generează 
radiaţia de fond care “umple” întregul Univers la o tempe- 
ratură de trei grade Kelvin şi pentru a cărei descoperire, Arno 
Penzias şi Robert Wilson au luat în 1980 Premiul Nobel. 

Marea problemă care apare aici este însă următoarea: de 
unde îşi ia Universul.enorma energie de care are nevoie pen- 
tru a parcurge ciclurile evoluţiei sale? Dacă nu cumva Uni- 
versul nostru însuşi este o imensă gaură neagră, care, la 
sfârşitul expansiunii, se “angajează” în procesul de com- 
primare, sfârşind prin a trece printr-o gaură de vierme înapoi 
în timp într-un alt... el însuşi! 

Pare ciudat? Desigur. Nu contrazic toate acestea ceea ce 
am prezentat şi am încercat să şi justificăm, nu doar să 
explicăm, până acum? Cum s-ar putea concepe “viaţa” în 
interiorul unei găuri negre? Fără a renunţa la toate cele 
spuse, lucrurile pot sta şi puţin altfel. Pentru că, aşa cum se 
întâmplă destul de des în fizică, este importantă scara la care 
se discută procesele şi fenomenele! in ce fel? Există o dife- 
renţă esenţială între găurile negre "normale", cele despre 
care am vorbit până acum, şi posibilele găuri negre uriaşe. 
Căci, pe parcursul unor perioade suficient de îndelungate de 
timp - să zicem de câteva miliarde de ani - în nucleele 
masive ale unor galaxii gigante se pot dezvolta şi asemenea 
găuri negre, de dimensiuni enorme: supergăuri, cum le 
numeşte E.R. Harrison. Riscul pentru ca un corp să fie 
distrus, anihilat, în prezenţa unei găuri negre, apare atunci 
când densitatea medie a corpului este inferioară celei a găurii 
negre. Densitatea unei găuri negre este însă invers 
proporţională cu pătratul masei sale (uşor de verificat!). O 
gaură neagră cu masa egală cu o masă solară are o 
densitate de 10'6g/cm3, pe când una de o sută de milioane 


Fotografiile care ilustrează acest episod aparțin Paramount Pictures şi 
ne-au fost furnizate prin amabilitatea domnului Ray Arco. 


FIZICĂ: GENERAȚIA URMĂTOARE 


de ori mai grea va avea o densitate de numai 1 g/cm?, iar 
densitatea unei găuri negre de trei miliarde de mase solare 
ar fi mai mică decât cea a aerului la nivelul mării! Cu alte 
cuvinte, dácă o navă cosmică ar ajunge în vecinătatea unei 
asemenea supergăuri nègre, ea nu va întâmpina nici un fel 
de..."neplăceri"; mai mult, pasagerii navei s-ar putea nici să 
nu-şi dea seama când au traversat orizontul evenimentelor. 
Drumul este deschis spre gaura de vierme, care urmează să 
"canalizeze" nava spre poarta de ieşire, adică spre gaura 
albă. Doar că, aşa cum spuneam, cauzalitatea face 
imposibilă "ieşirea" în acelaşi univers sau măcar în acelaşi 
spaţiu-timp! O problemă care apare de multe ori, mai ales în 
seria DS9 a Star Trek şi la care poate vom reveni cu alt prilej, 
pentru că "ei" folosesc în mod curent asemenea canale de 
circulaţie rapidă. Deocamdată, să ne oprim'la o altă compli- 
caţie, cea a transportului rapid pe distanţe scurte, pentru 
care, cu precădere în Star Trek, ni se oferă alternativa tele- 
portării. Deşi de o mare "eficiență", există totuşi o posibilitate 
ca această alternativă să fie în principiu inacceptabilă. Pentru 
a ne convinge, vă invit să începem în încheierea acestui 
episod discuţia a ceea ce am putea numi 


Argumentul Penrose 


Greu de crezut că cineva care a văzut măcar o dată o 
imagine de film a unei teleportări să o poată uita! "Subiecţii" 
se aşază într-un ambient special, se lansează comanda de 
activare, urmează un fel de "destrămare" a corpurilor, dis- 
pariţia acestora, apoi repetarea în ordine inversă a sce- 
nariului, încheiată cu reapariţia subiecţilor la destinaţie. Prac- 
tic instantaneu. Fantezie? Poate. Merită discutată? Dacă ar fi 


să ne luăm după atitudinea "obişnuită" a profesioniştilor - nu. 
Şi totuşi, Roger Penrose, Rouse Ball, profesor de mate- 
matică la Universitatea Oxford şi deţinător, împreună cu mult 
mai cunoscutul şi celebrul Stephen Hawking, al prestigiosului 
Premiu Wolf (1988), se opreşte la această problemă. O 
examinează cu multă atenţie şi ajunge la concluzia, cum 
spuneam, că teleportarea este imposibilă, în principiu. Vă 
invit deci să ne oprim şi noi împreună la argumentele 
sale.Trebuie să vă previn că discuţia care urmează este 
departe de a fi una simplă, atât pentru dv. ca cititori, cât şi 
pentru cel care încearcă să o prezinte, dar vă asigur că 
merită efortul! Ne vom limita în acest episod la formularea 


problemei şi la afirmaţia fundamentală a lui Penrose. 


Vom descrie deci, pentru completitudinea discuţiei, 
teleportarea ca secvenţa: scanarea subiectului - transmiterea 
semnalului rezultant ca semnal electromagnetic la destinaţie 
- reconstituirea modelului. Evitând să ne angajăm - cel puţin 
deocamdată - în orice consideraţii filozofice, să remarcăm că 
o primă problemă fundamentală care se impune se poate for- 

Efectele biologice 


-ale câmpurilor electromagnetice 

âmpurile electromagnetice înconjurătoare provin 
Le atât din surse naturale, cum ar fi radiaţiile UV, IR, 

lumina vizibilă, cât şi din cele produse, de exem- 
plu, de energia electrică şi aplicaţiile acesteia şi aco- 
peră un anumit domeniu de frecvenţă. Deoarece ener- 
gia câmpului depinde de frecvenţă, efectele asupra sis- 


temelor vii variază cu domeniul de frecvenţă, după cum . 


urmează: 10'6 Hz (care includ radiaţii ionizante şi care 
determină ruperi de legături chimice); 3x109%-3x101! Hz 
(care determină încălzirea ţesuturilor); 50-60 Hz (care 
determină apariţia efectelor biologice). 

Cercetările în domeniul efectelor netermice ale 
radiaţiilor neionizante au urmărit atât deteriorarea sănă- 
tăţii, cât şi schimbările fiziologice benefice pentru 
subiecţii expuşi câmpurilor electrice şi/sau magnetice de 
diferite frecvenţe şi intensității. In ultimii ani, interesul s-a 
axat pe domeniul de frecvenţă de 50-60 Hz, întrucât 
studiile epidemiologice au arătat o creştere a riscului îm- 
bolnăvirii de leucemie la copiii care trăiesc în apropierea 
liniilor de distribuţie a energiei electrice. In paralel şi cu o 
desfăşurare corelată, s-au dezvoltat pentru uz 
terapeutic (accelerarea însănătoşirii fracturilor osoase) 
metode bazate pe câmpuri electromagnetice de joasă 
frecvenţă. Stimularea biosintezelor în câmp a fost 
confirmată atât de studiile epidemiologice, cât şi de 
cele clinice observate prin cercetări ale celulelor in 
vitro. Datele privind schimbările în biosinteze şi alte 
procese celulare după expunerea la câmpuri electro- 
magnetice sunt în prezent o adevărată cheie pentru 
o...vcvcooooooescocsocooseocee 


mula prin întrebarea: ce transportăm (teleportăm), originalul 
sau o copie a acestuia? La care se adaugă imediat o a doua 
întrebare: dacă ceea ce a fost transportat este o copie, ce se 
întâmplă cu originalul? lar afirmaţia lui Penrose este simplă şi 
foarte clară: 


“este imposibil de copiat o stare cuantică, lăsând în acelaşi 
timp starea originală intactă”. 


O eventuală întrebare “de ce ne-ar interesa ce se întâm- 
plă aici cu o stare cuantică” are un răspuns imediat: în mă- 
sura în care o persoană sau un obiect are o identitate, un 
atom sau o particulă subatomică nu are. Identitatea obiectu- 
lui/persoanei vine nu din componentele sale, ci din pattern-ul 
pe care acestea îl alcătuiesc, din dispunerea lor (cu toate că 
suntem diferiţi, atomii şi componentele lor, din care suntem 
alcătuiți fiecare din noi, cei din florile din casele noastre sau 
cei din câinii sau pisicile cu care ne jucăm, din scaunele pe 
care stăm etc., sunt riguros aceiaşi!). 

Or, tocmai aceste pattern-uri formează subiectul telepor- 
tării: se scanează un obiect/o ființă (adică se "copiază punct 
cu punct" - indiferent ce ar putea însemna acest lucru), după 
care, în... imaginea următoare a filmului, totul reapare la 
noua destinaţie. Pe “platforma de plecare” nu rămâne nimic. 
Cu alte cuvinte, secvenţa la care asistăm este: copiere - 


înţelegerea mecanismelor biologice. Relevant este în 
special faptul că schimbările în sintezele de proteine, 
determinate de câmpurile electromagnetice, sunt 
similare cu răspunsul la stres, la stimuli nocivi care se 
găsesc în mod normal în celule. 

Posibila relaţie între expunerea la câmp electric 
şi/sau magnetic şi care poate determina efecte fiziolo- 
gice sau biologice, se corelează cu dimensiunile expu- 
nerii, respectiv: timpul de expunere; probabilitatea de 
expunere independentă de timp; durata de expunere în 
timpul serviciului; vârsta la care s-a efectuat prima expu- 
nere, precum şi durata ei; parametrii diferiţi ai câm- 
purilor electromagnetice care au generat expunerea. 

Studiile epidemiologice s-au realizat în vederea 
identificării şi evidenţierii riscurilor potenţiale în urma . 
expunerii la radiaţiile câmpurilor electromagnetice. Pri- 
mele cercetări au evidenţiat:-efecte neurologice asupra 
persoanelor expuse; creşterea stării de stres; reduce- 
rea stării de imunitate; schimbările funcţiilor fiziologice. 

Examinarea riscurilor la îmbolnăviri, în urma expu- 
nerii la diverse radiaţii, a condus la un domeniu larg de 
consecinţe potenţiale, cum ar fi: infertilitatea (o creştere 
în azospermie şi/sau oligospermie); avorturile mai mult 
sau mai puţin târzii; malformaţiile congenitale; cancerul 
la organisme tinere (care se poate datora şi unei expu- 
neri intrauterine la un agent toxic). 

Studiile nesistematizate privind exunerile la câmpuri 
electromagnetice prezintă deficienţe comune studiilor 
epidemiologice privind bolile cronice, şi anume evaluarea 
e cocooesvecoecoccocoococoosee 


distrugere - transmitere - recreare. 

Aici apar clar două elemente care fac să difere esenţial 
teleportarea de un “transport” obişnuit: faza de copiere şi 
cea de distrugere. A doua este relativ banal de discutat. Pri- 
ma însă este cea mai gravă, pentru că implică o altă întreba- 
re, care o premerge pe cea privind copierea în sine: este o- 
biectul respectiv măsurabil? De aici porneşte de fapt argu- 
mentul Penrose. Pentru că, rămânând la limbajul nostru obiş- 
nuit, ceea ce urmează să copiem nu este pur şi simplu un 
obiect. Noi avem de-a face cu un sistem, extrem de complex, 
care se află într-o anumită stare, şi tocmai această stare 
trebuie reprodusă, pentru a putea vorbi despre păstrarea/ 
transmiterea/ transportarea identităţii respectivului corp. 

Or, cum subliniază Roger Penrose, vectorul de stare al 
unui sistem este nemăsurabil, în sensul că este imposibil de 
afirmat cu certitudine, pe baza unor experimente efectuate 
asupra sistemului; care este această stare. Singura informa- 
ție posibilă este de natură probabilistă. Ceea ce, la scara 
lumii noastre “normale” (unde domneşte un anumit fel de 
determinism), nu are o importanţă esenţială, dar care, în mo- 
mentul în care suntem confruntaţi cu o problemă atât de for- 
midabilă, cum este cea a reproducerii identice a unei structuri 
existente, cu atât mai mult o structură vie, devine decisivă. 


ANDREI DOROBANŢU 

imprecisă la expunere; lipsa deducţiilor la expuneri 
retrospective; incertitudinile privind componenta sau 
configuraţia de câmp care poate afecta sănătatea. 

Un prim studiu epidemiologic a realizat o asociere în- 
tre expunerea la câmp electromagnetic şi cancer la un 
lot de copii din statul Colorado. Autorii studiului au core- 
lat cazurile de cancer cu dimensiunile şi circumferința 
liniilor electrice transportoare şi apropierea de casele de 
locuit. Se menţionează o creştere a riscului de îm- 
bolnăvire de cancer proporţională cu dimensiunea ex- 
punerii şi dependentă de apropierea dintre domiciliu şi 
configuraţia, respectiv:mărimea liniilor de înaltă tensiune. 

Astfel, riscurile la îmbolnăvire datorate expunerii la 
câmpuri electromagnetice au fost de două ori mai mari 
pentru toate tipurile de cancer înregistrate, raportul 
estimativ al riscului relativ dintre persoanele expuse şi 
cele neexpuse fiind de 3:1. 

Studiile privitoare la leucemia la copii, considerată a 
se datora expunerii la câmp electromagnetic, corelate 
cu caracteristicile complexului generator de câmp 
menţionează: 


Q creşteri ale raportului 
estimativ al riscului 
relativ la îmbolnăvire 
dintre persoanele ex- 
puse şi cele neexpu- 
se, de la 1,4 la 3, nu- 
mărul de cazuri eva- 
luat fiind cuprins între 
97 şi 211, caracte- 
ristica luată în consi- 
derare fiind dimen- 
siunea firelor con- 
ductoare; 


@ creşteri ale riscului la 
îmbolnăvire de la 1,1 
la 2,9, numărul de 
cazuri studiate fiind 
cuprins între 84 şi 243 
în cazul în care dis- 
tanţa la sursa de 200 
kV este mai mică de 50 m. 


Cercetările privind cancerul de creier la copii datorat 
expunerilor la câmp electromagnetic, corelate cu 
caracteristicile generatorului de câmp au evidenţiat: 


Q creşterea raportului estimativ al riscului la îmbolnă- 
vire la 2-2,4, în funcţie de dimensiunea firelor 
conductoare, numărul de cazuri studiate fiind 66; 


a creşterea raportului estimativ al riscului la îmbolnă- 
vire la 4, când dependenţa este corelată cu distanţa 
mai mică de 50 m de sursa generatoare de câmp 
(linii de putere, construcţii electrice, transformatoare 
etc.), numărul de cazuri studiate fiind 294. 


Studiile s-au efectuat şi prin măsurători pe locu- 
inele expuse un anumit interval de timp, care s-au 
dovedit a fi mai concludente şi ca urmare a corelării 
timpului de-expunere cu liniile de putere şi sarcina 
acestora. Această variantă de calcul al expunerii arată 
un exces al riscului la leucemie de 3,1 ori mai mare 
când nivelul de expunere cel mai ridicat este comparat 
cu cel mai coborit nivel. Este deci necesară o integrare 
diferențiată a expunerii pe o anumită durată de timp. 

S-au realizat, de asemenea, studii cu referire la 


expunerea profesională a personalului muncitor la reţe- 
lele electrice. In toate cercetările efectuate s-au înregis- 
trat creşteri ale riscului la îmbolnăvire, îndeosebi leu- 
cemii. In acelaşi timp, dacă celula tumorală a suferit 
mutații determinate de alte cauze, prezenţa câmpurilor 
electromagnetice în mediul înconjurător poate creşte 
riscul de îmbolnăvire. 

Unele efecte biologice ale câmpurilor electric şi/sau 
magnetic sunt însă benefice şi numeroase instrumente 
medicale s-au realizat în acest sens. Procedee 
terapeutice bazate pe câmpuri magnetice de joasă 
frecvenţă s-au folosit la vindecarea fracturilor osoase 
şi, de asemenea, a ţesuturilor moi. Câmpuri electro- 
magnetice de înaltă frecvenţă s-au utilizat pentru a 
induce hiperterapia țesuturilor, ca parte a terapiei can- 
cerului. Un alt efect benefic este distribuirea medica- 
mentelor - în regiuni specifice - prin folosirea de impul- 
suri electrice scurte. 


Eficacitatea folosirii câmpurilor electromagnetice 
pulsatorii, ca tehnică chirugicală neagresivă, pentru 
tratarea bolilor țesutului 
osos este bine cunoscută. 
Iniţial, distribuţia câmpului 
se face în domenii de 
foarte joasă frecvenţă, iar 
valorile frecvenţei diferă 
dacă metoda este folosită 
pentru diagnosticare, tra- 
tarea fracturilor sau a 
osteonecrozelor. Dacă 
unele  biomecanisme 
locale stimulate de câm- 
puri electromagnetice pul- 
satorii sunt înţelese, me- 
-canismele fizice prin care 
aceste câmpuri determină 
fenomene biologice spe- 
cifice rămân eluzive şi 
necesită noi cercetări. 

Alte posibile aplicaţii 
ale câmpurilor electro- 
magnetice pulsatorii sunt 
tratarea unor boli-ale sistemului nervos, țesutului 
epitelial sau muscular, a osteoporozei sau a începutului 
de diabet zaharat. 

Biologii au demonstrat capacitatea hipertermiei de a 
distruge tumori în asociere cu chimio şi radioterapia. 
Totuşi este dificil să se crească şi să se menţină tem- 
peratura tumorii la un nivel terapeutic. In ultimele două 
decade s-au făcut progrese semnificative în adminis- 
trarea căldurii, monitorizarea temperaturii şi dozimetria 
termică. Folosirea câmpurilor electromagnetice depinde 
de frecvenţa, intensitatea şi polarizarea câmpului apli- 
cat, precum şi de geometria, proprietăţile şi dimen- 
siunile tumorii. 

Având în vedere dimensiunea şi diversitatea proble- 
melor pe care le ridică efectele biologice ale câmpurilor 
electromagnetice înconjurătoare, acestea constituie un 
domeniu vast de studiu şi cercetare cu multiple 
posibilităţi de abordare. 


ANDREEA M. CHIRIAC, 
studentă, Universitatea de Medicină şi Farmacie 
“Gr.T. Popa” - laşi 

Rasa SHAR-PEI între mit si adevar 


ste un câine pe care nu poţi să nu-l observi! Este 
E şocant, capul de hipopotam acoperit de pliuri. 
Poate şi mai şocant este puiul de Shar-Pei, care 
are pliuri pe tot corpul, are atâta piele încât ar încăpea 
în ea cu siguranţă doi câini. Pe măsură ce creşte, pli- 
urile de pe corp se reduc, rămânând însă foarte accen- 
tuate cele de pe faţă. Şocant este şi atunci când îl mân- 
gâi - părul este scurt şi aspru, ca la nici un alt câine. 
Era complet necunoscut până acum 26 de ani, când 
mass-media americană l-a mediatizat intens şi foarte 
multă lume a fost fascinată de aspectul lui, absolut 
straniu pentru un câine. In 1981 a fost lansat în Franţa; 
era cel mai scump şi mai rar câine şi în mare modă. 
Acest căţel mai puţin obişnuit are un caracter domi- 
nator, este foarte precoce şi este un vechi câine de lup- 
tă al chinezilor. Işi impune punctul de vedere în ceea ce 
priveşte alimentaţia; e în stare să facă “greva foamei” 
câteva zile până primeşte ceea ce doreşte. Nu este 
deloc fericit când trăieşte într-o crescătorie. El se simte 
foarte bine în familie, pe care o apără, şi în lipsa stă- 
pânilor nimeni nu poate intra în casă. In familie, este 
întotdeauna calm şi plăcut. Are un comportament de... 
pisică; el caută confortul, căldura şi locurile moi şi 
liniştite. Vara preferă zonele cele mai răcoroase ale 


casei sau grădinii şi iarna se instalează întotdeauna 


lângă sobă sau lângă calorifer. 
Extras de standard 


©- Părul este foarte scurt, extrem de dur, pe cât de 
drept posibil. Subpărul lipseşte cu desăvârşire. 
e Culoarea poate fi negru, gri-bleu, roşcat, maro, bej, 


e Talia la greabăn: 40 - 50 cm. 
e Greutatea: 17 - 24 kg, în funcţie de sex. 


e Frapant este capul, cu aspect de hipopotam, care 
produce o impresie deosebită oamenilor; câinii însă 
nu-l plac, pentru că mimica lipseşte cu desăvârşire, 
animalul fiind complet inexpresiv. Totdeauna primul 
contact cu alţi câini trebuie făcut cu grijă, apoi nu 
mai sunt probleme. 


În ceea ce priveşte întreţinerea corporală, teoretic 
nu sunt probleme, dar practic zonele cutanate dintre 
pliuri trebuie bine şterse după baie şi controlate frec- 
vent. În aceste pliuri cutanate există multe glande 
sebacee; sebumul secretat se poate oxida şi devine 
extrem de iritant - şi urit mirositor. In această situaţie 
trebuie bine strâns cu tifon uscat şi pulverizat cu pudră 
de tale amestecată cu acid boric. Părul în sine nu ne- 
cesită o îngrijire specială. 

Cei ce sunt pasionaţi de acest câine... plisat trebuie 
să primească un sfat sau poate un avertisment. Una 
din caracteristicile pozitive ale acestei rase este că se 
adaptează cu mare uşurinţă la ritmul de viaţă al propri- 
etarului, de asemenea suportă uşor transportul cu 
trenul, cu avionul, cu automobilul, cu vaporul, pe dis- 
tanţe cât de mari, fără suferinţă. 

Cu toate aceste calităţi, cu toate că este un câine 
agreabil, deşi rezervat, eu nu sunt pentru înmulţirea 
exagerată a acestei rase. Sigur, trebuie păstrată ca o 
curiozitate a naturii, pentru că este şi ar trebui să fie 
apanajul celor mari amatori de lucruri deosebite. 

Susţin acest lucru, şi de părerea mea sunt foarte 


AA 


Poșta rubricii 


Marin Mirescu din Bucureşti este 
interesat de timpul cât un pui de câine 
trebuie să stea cu mama lui. Întrebarea 
o consider de interes general, întrucât 
au apărut o mulţime de traficanţi de 
câini care iau puii mai devreme decât 
trebuie de la mama lor, în scopul unor 
câştiguri mai rapide. În mod normal, 
puii trebuie să sugă până în momentul 
înţărcării fiziologice, la 5 - 6 săptămâni, 
uneori la 7 săptămâni. Înţărcarea, de 
regulă, se face treptat, existind o peri- 
oadă când puii sug şi mănâncă şi la 
castron. În general, căţeaua mamă nu 
mai suportă puii atunci când le cresc 
unghiile, cu care pompează în mamelă 
în timp ce sug, şi mai ales dinţii. Ştim 


că trebuie să adăugăm un supliment la 
castron în momentul în care puii plâng, 
ceea ce înseamnă că le este foame. 
Prezenţa mamei alături de pui pînă la 6 
- 7 săptămâni este foarte importantă 
pentru educaţia şi dezvoltarea ulterioa- 
ră, câinii luaţi de la vârstă prea mică de 
la mama lor vor suferi tulburări de 
comportament. 

Perioada neonatală, de la 0 la 15 
zile, se caracterizează prin faptul că 
puii nu pot să meargă, nu aud şi nu 
văd. Singura lor activitate este să caute 
hrana şi căldura. Detecarea şi urinarea, 
sunt spontane în această perioadă. 

Perioada de tranziţie, de la 15 la 
21 zile: ochii se deschid, câinii încep să 
meargă, încep să audă, li se dezvolță 
mirosul. Căţeii încep să urineze şi să 
defece prin stimulent matern, încep să 
observe oamenii şi alte animale. În 
această perioadă va avea loc ata- 
şamentul puternic faţă de mama lor. 

Perioada de socializare, între 21 
zile şi 3 luni: în această perioadă căţe- 


lul va învăţa 3 lucruri esenţiale - cărei 
specii îi aparţine; va pune în funcţiune 
căile de comunicare necesare vieţii lui 
sociale cu câinii, cu oamenii şi cu alte 
specii; se va integra într-un grup social 
acestuia. 


şi va respecta regulile ` 

Dacă puiul va fi luat de la mama lui 
între 3 şi 5 săptămâni, el se va ataşa 
foarte tare de stăpân, dar va avea toată 
viaţa mari probleme în relaţiile cu câinii. 
Uneori va refuza total actul sexual. În 
perioada de socializare, mama învaţă 
puiul poziţiile de dominare, cât şi cele 
de supunere. Puiul învaţă de la mama 
lui limbajul câinilor. Dacă puii vor fi“ 
luaţi de la mama lor la 2 luni şi jumă- 
tate - 3 luni, niciodată nu vor avea 
probleme relaţionale cu congenerii lor. 


Un grup de nevăzători din 
Bucureşti ne-au scris, întrebându-ne 
dacă există la noi în ţară o şcoală de 
câini conducători de nevăzători. 

După ştiinţa mea nu, deşi au fost 
câteva tentative. Dar probabil costurile 

multe societăți de protecția animalelor, dintre cele mai 
importante din Europa, din următoarele motive: 


e Numeroasele pliuri de pe capul adultului pot acoperi 


această autoare, amiloidoza este acumularea de 
substanţă amiloidă în ţesuturi şi organe pe care or- 
ganismul nu o poate elimina; ea produce, în cele din 


ochii şi câinele nu mai vede şi nici noi nu-i mai 
vedem ochii, adică tot ce e mai frumos şi mai 
expresiv la un câine. În plus, ochii sunt iritaţi veşnic, 
roşii şi cu scurgeri neplăcute. 

Datorită mulţimii de glande sebacee care se află în 
pliuri, rasa Shar-Pei este predispusă la demodecie. 
Şi dacă, la un câine cu pielea întinsă, boala se 
vindecă, tratamentul în interiorul acestor pliuri este 
extrem de dificil şi:boala, de regulă, nu se vindecă. 
Altă problemă de sănătate a acestei rase, ținută sub 
tăcere multă vreme, este amiloidoza. Insă în Franţa, 
legea tăcerii care înconjura această rasă chinezeas- 
că a fost ruptă de dna Catherine Fourgeaud într-un 
articol din revista La Lettre du chien nr. 16. După 


urmă, în stadiul terminal, necroza rinichilor. Anima- 
lele bolnave de amiloidoză au o speranţă de viaţă 
între 3 şi 5 ani. Boala se declanşează între 5 şi 18 
luni şi se manifestă prin pusee febrile timp de 24 - 
36 de ore şi inflamarea articulaţiilor, mai frecvent a 
genunchilor. Amiloidoza poate evolua şi fără semne 
clinice. Se spune că răspunzătoare de această 
boală este o genă mutantă, care există şi la 
animalele aparent sănătoase. 


Prin cele menţionate, nu doresc să denigrez rasa, nici 
să supăr pe cei ce au un câine Shar-Pei şi, cum este 
normal, îl adoră. Doresc numai să îi avertizez, pe cei ce 
nu ştiu, că există riscul ca, achiziţionând cu bani mulţi un 
câine mai ciudat, acesta să se îmbolnăvească, produ- 


foarte ridicate au împiedicat întreprin- 
zătorii dinainte de revoluţie să conti- 
nue. De când există democraţie n-am 
aflat de nici o încercare. Primii care au 
folosit câini pentru nevăzători au fost 
germanii, după primul război mondial, 
pentru soldaţii care şi-au pierdut vede- 
rea. Următoarea ţară a fost Marea Bri- 
tanie unde, în 1931, s-a înființat “Aso- 
ciaţia câinilor conducători de orbi”, cu 
sediul la Londra şi cu filiale în multe 
oraşe. În Statele Unite ale Americii, ac- 
țiunea a fost antamată de John Siny- 
kin, care a dresat un câine Ciobănesc 
german pentru un senator orb. Acest 
cuplu a avut un mare succes în Statele 
Unite ale Americii şi s-au înființat multe 
şcoli, după care majoritatea ţărilor din 
Europa au avut şcolile lor atât pentru 
uzul propriu, cât şi pentru export. In 
Germania există cele mai multe şcoli, 
de unde se exportă câini dresați în tă- 
rile scandinave. 

Animalul cel mai frecvent folosit 
este Ciobănescul german, urmează 


Labradorul, Golden Retriever, metişii 
etc. Se selecţionează câinii în funcţie 
de aptitudinile lor. Se preferă femelele, 
pentru că sunt mai echilibrate şi nici nu 
există riscul, ca la mascul, să-şi pără- 
sească stăpânul şi să fugă după o 
femelă în călduri. 

Instruirea câinilor în şcoli speciale 
durează în jur de 3 luni - uneori, cu un 
antrenament mai puţin intensiv, poate 
dura 5 luni. Urmează apoi perioada de 
instruire în cuplu - câine cu nevăzător - 
care durează cel puţin o lună. Există si- 
tuaţii când cuplurile nu se înțeleg, câi- 
nele sau omul nu reacţionează prompt. 
Atunci se încearcă alte formule. Cuplul 
pleacă din şcoală numai în momentul în 
care instructorul are încredere să-i lase 
pe cei doi singuri în tumultul străzii. 
Intre câine şi nevăzător există un 
harnaşament dur, aşa încât nevăzătorul 
simte cu mâna toate mişcările câinelui. 
Viaţa unui nevăzător se schimbă total 
alături de un câine ghid, el devine inde- 
pendent, “vede” cu ochii câinelui. 


când suferinţă celor ce îl 
iubesc. 


Este impresionant să vezi un ast- 
fel de cuplu, legat pe viaţă, prin multă, 
multă dragoste şi responsabilitate. Din 
păcate, este o fericire de care se pot 
bucura doar cei bogaţi. Astfel de câini 
ghizi pentru nevăzători sunt foarte 
scumpi - oricum mii de dolari. Mărturi- 
ile celor ce au astfel de câini sunt 
impresionante, sunt nişte oameni feri- 
ciţi alături de câinii lor. 

La noi în ţară, din păcate, nua 
existat preocuparea de a normaliza cât 
de cât viaţa persoanelor cu handicap, 
de aceea nu există pante pentru căru- 
cioare la trotuare, de aceea nu există 
un buletin de ştiri pe zi pentru surzi, de 
aceea nu există şcoală de câini ghizi 
pentru orbi. Poate când vom fi mai pu- 
țin săraci, vom avea mai multă grijă de 
cei care au nevoie de noi. 


Pagini realizate de 

upă zilele luminoase şi fierbinţi 
D ale anotmipului estival, uşor, pe 

nesimţite, observăm cum lumi- 
na Soarelui se diminuează şi astrul 
zilei apune tot mai devreme... 

Pe întinsul nemărginit al holdelor 
se culeg apoi ultimele recolte, pomii 
fructiferi îşi oferă cu dărnicie o variată 
gamă de roade, care mai de care mai 
delicioase. Spre codrii semeţi de stejar 
şi fag, unde nopţile devin tot mai reci, 
iar brumele au şi apărut, frunzele eta- 
lează o veritabilă armonie de nuanţe 
coloristice: verde pal, galben mai des- 
chis sau mai închis, ruginiu, cenușiu, 
în contrast cu verdele închis al 
pădurilor de conifere, ce dau întregului 
peisaj un farmec aparte sub lumina 
dulce şi blândă a razelor solare. 
Precum în primele două strofe din 
poezia “Făurăria toamne!” a lui Vasile 
Voiculescu: “Făurăria toamnei s-aprin- 
de largă-n zare,/ Vărsând pe ţara 
toată a ei metalurgie,/ Vechi măiestrii 
de aur vremelnic, în frunzare,/ Incoro- 
nează codrii cu-naltă agonie./ Argint 
brumat pe domul pustiilor podgorii,/ 
Mausolee munţii gătiţi cu giuvaeruri,/ 
Pe căi de smalţ, sub care aştern 
arămuri norii,/ Seri lungi se plimbă-n 
rochii împărăteşti pe ceruri.” 

A sosit toamna! Păsările migratoare 
îşi iau zborul către ţările calde, norii 
cenuşii rămân mai îndelung pe bolta 
cerului, picăturile de ploaie îşi fac mai 
des apariţia, iar ceața se aşterne peste 
lunci şi văi, în timp ce, din când în 
când, rafale de vânt mai aspru transfor- 
mă parcă totul într-o imensă melanco- 
lie. Şi totuşi, mai puţin capricioasă şi 
efemeră decât primăvara, cu care-şi 
împarte atributul de “anotimp de tranzi- 
ție”, toamna ne oferă mai mult timp pri- 
lejul să o contemplăm în voie, o dată cu 
amintirile încă vii ale vacanței de vară şi 
cu gândurile îndreptate spre anotimpul 
alb care urmează să-i ia locul. 

Calendaristic, sezonul autumnal 
începe cu prima zi de septembrie, 
lună cunoscută în popor şi sub numele 
de Vinicer, desigur datorită produsului 
atât de... îmbătător al viţei-de-vie. 

Primele săptămâni de septembrie 
poartă în unii ani amprenta anotimpu- 
lui estival, prelungit parcă pe tărâmul 
toamnei. Chiar dacă tristeţea şi ră- 
coarea autumnală se resimt din pri- 
mele zile ale lui Vinicer, către ultima 
decadă a lunii, mai precis între 21 şi 
25 septembrie, în zilele ce preced şi 
succed echinocțiul de toamnă (23 sep- 
tembrie), de obicei vremea se încăl- 
zeşte brusc, cerul îşi leapădă linţoliul 

Popas... în cele patru anotimpuri (IV) 


cenuşiu al norilor, iar razele arzătoare 
ale Soarelui ne fac să ne simţim în 
plină vară. Sunt aşa-numitele “zile ale 
fetelor bătrâne”, mai des întâlnite însă 
în ţările Europei Centrale, sub denu- 
mirea de altweibersommer, care în 
traducere înseamnă acelaşi lucru. 

Sosirea toamnei — chiar cu tenta ei 
de melancolie — nu putea să nu-l inspi- 
re şi pe poetul... rapsodiilor, George 
Topîrceanu, din care vom cita câteva 
versuri din minunata sa “Rapsodie de 
toamnă”; “A trecut întâi o boare/ Pe 
deasupra viilor,/ Şi-a furat de prin 
ponoare/ Puful păpădiilor./ Cu acorduri 
lungi de liră/ l-au răspuns fâneţele,/ 
Toate florile şoptiră,/ Intorcându-şi 
feţele (...)”. 

Octombrie, sau Brumărel, cea mai 
stabilă dintre lunile anului, ne dăruişte 
lungi perioade cu zile însorite, dar 
nopţile devin tot mai reci, iar spre dimi- 
neaţă bruma se aşterne treptat peste 
toate meleagurile ţării, devenind un 
fenomen meteorologic obişnuit. Ca şi 
ceața, ce nu se mai risipește atât de 
uşor în primele ore ale dimineţii, per- 
sistând mai ales în depresiunile intra- 
montane şi în luncile largi ale râurilor, 
până la amiază. Uneori chiar şi primii 
fulgi de zăpadă, aduşi de vânturile reci 
dinspre miazănoapte şi răsărit, îşi pot 
face apariţia, la început în Maramureş, 
Bucovina, Moldova şi Transilvania, dar 
către sfârşitul lunii chiar şi în vestul şi 
sudul țării. 

Lui Jon Pillat, în poezia “Brumăre!”, 
luna octombrie i se înfăţişează astfel: 


“Cu soarele azi galben ca fagurii ae 
miere, / În jurul meu se-nchide un măr 
boltit de mere,/ Din ram eu rup ca-n 
basme un rod de aur şi/ O, pom vrăjit 
de toamnă, nu poţi să mă reţii!”. 

Pe nesimţite, toamna se apropie 
de sfârşit. In luna lui Brumar, cum mai 
este denumit noiembrie, ploile ames- 
tecate cu lapoviţă şi ninsoare devin 
fenomene meteorologice deloc întâm- 
plătoare. lar în nopţile şi dimineţile 
senine şi reci, bruma se depune ca o 
mantie de argint peste întreaga ţară, 
aşternând... sărutul ei otrăvit pe ulti- 
mele flori şi peste roadele ce n-au fost 
încă adunate. Şi ceața sau negura 
(cum mai este denumită în popor) este 
mai frecventă şi mai persistentă în 
această lună posomorită de la “hotarul 
nestatornic” dintre toamnă şi iarnă. 
Fiindcă nu de puţine ori ninsoarea 
acoperă multe zone din ţară, iar câteo- 
dată suflarea rece a crivăţului, aduce 
viscolul până pe Câmpia Bărăganului. 

A venit oare iarna? Oricum, toam- 
na s-a sfârşit şi iarna este tot mai 
aproape, ca în neuitatele stihuri ale lui 
Mihai Eminescu: “Ce te legeni, 
codrule,/ Fără ploaie, fără vânt,/ Cu 
crengile la pământ?/ De ce nu m-aş 
legăna,/ Dacă trece vremea mea!/ 
Ziua scade, noaptea creşte/ Şi frun- 
zişul mi-l răreşte./ Bate vântul frunza-n 
dungă,/ Cântăreţii mi-i alungă;/ Bate 
vântul dintr-o parte, / larna-i ici, vara-i 
departe.” 


IOAN STĂNCESCU 


etnografică la alta, “Armindenu!” sau “Pomul de 
Mai” este un străvechi obicei popular de primă- 
vară, care se celebrează în unele localităţi la 23 aprilie 
(Sf. Gheorghe), iar în altele la 1 mai. In toate ţinuturile 
locuite de români, în ajunul acestor zile, fără un cere- 
monial anume, bărbaţii merg la pădure pentru a aduce 
în gospodărie Armindenul. Ei aleg pentru acest simbol 
al primăverii tulpini înalte şi tinere de fag, stejar, mes- 
teacăn, salcie sau răchită sau numai ramurile înverzite 
ale acestora şi apoi le curăţă, lăsându-le frunze numai 
la vârf. Astfel pregătit, Armindenul se plantează la 
poartă sau în faţa casei, la uşile şi ferestrele locuinţei, 
grajdului, bucătăriei, iar la celelalte construcţii anexe se 
pun rămurele verzi din aceleaşi esențe lemnoase. 
Simbol al abundenței crescătoare a vieţii, Armin- 
denul reprezintă concretizarea unor străvechi credinţe 
precreştine în puterea benefică şi protectoare a 
ramurilor înverzite, care, aduse în gospodărie, au 
capacitatea simbolică de a proteja viaţa şi activitatea 
umană de intervenţia forţelor malefice, conferindu-le 
totodată vigoarea şi vitalitatea ce caracterizează regnul 
vegetal în această perioadă. 
Învestit cu calităţi benefice şi profilactice, ca urmare 
a transferului magic de însuşiri de la forţele vegetației 


GC: sub nume diferite de la o zonă 


spre viaţa omului, Armindenul se păstrează în gospo- 
dărie pe locul unde a fost pus, de obicei până la coa- 
cerea primei pâlini din grâul noii recolte. Atunci trunchiul 
sau ramurile de Arminden sunt luate şi folosite pentru 
aprinsul şi încălzitul cuptorului în care se va coace 
pâinea. Există credinţa că din această pâine trebuie să 
mănânce întreaga familie, întrucât astfel fiecare 
membru va fi “sănătos şi norocos” tot anul. 

Păstrându-şi aceleaşi semnificaţii propiţiitoare (de 
noroc şi belşug), cât şi pe cele apotropaice (de protec- 
ție a integrităţii fizice şi psihice), în alte zone 
etnografice ale ţării din trunchiul “Pomului de Mai” se 
făcea “Ruda” (culmea) pe care mireasa o aşeza în 
casa noii familii, deasupra patului mirilor şi o 
împodobea cu ştergarele din zestrea adusă la soacră 
de la părinţi. ; 

Tot despre funcția apotropaică a Armindenului n 
stau mărturie şi unele credințe populare păstrate în 
satele bihorene, din zona Beiuşului, referitoare la pute- 
rea Armindenului de a alunga “Strigele” (strigoii). Pen- 
tru realizarea acestui deziderat, în ajunul zilei de 
Armindeni, sătenii ieşeau din casă şi strigau unii către 
alţii: “Auzi me!”, răspunsul fiind: “Aud me!”. Atunci, 
primul zicea către celălalt: “Cine-i strigă/Dracu-l frigă/ 
Pe frigare/ De cea mare!”. Interlocutorul îi răspundea 
cu aceleaşi versuri şi apoi intrau repede în casă, în- 
chizând uşa după ei. Prin acest ceremonial, sătenii 
considerau că se descoperă strigoii în ziua de Armin- 
deni şi ei sunt alungaţi din gospodărie. 

O altă modalitate interesantă de practicare a obi- 
ceiului Armindenul este consemnată în satele din Bu- 
covina, Moldova şi Muntenia. În aceste aşezări, este 
datină ca la 1 mai, dacă timpul este frumos şi sărbătoa- 
rea nu cade într-o zi de sec (miercuri sau vineri), 
întreaga colectivitate să iasă “la iarbă verde”. Cu 
lăutari, mâncare şi băutură - de regulă se frige un miel 
şi se bea vin roşu, pelin - sătenii merg către o pădure, 
dumbravă sau luncă, iar uneori chiar şi într-o grădină 
înverzită, unde petrec până noaptea târziu, cântând 
melodii specifice Armindenului. Dintre acestea, 
reprezentativă pentru semnificaţia sărbătorii este o 
variantă culeasă de B.P. Hasdeu din Muntenia: “Frunză 
verde de pelin,/ lată-ne la Armindeni,/ Beu mesenii şi 
mănâncă,/ Şi de ciumă nu li-i frică”. 

La sfârşitul acestei petreceri, sătenii se întorc acasă 
cu pălăriile împodobite cu pelin şi liliac, dacă a înflorit 
până la acea dată, purtate ca simboluri ale aceloraşi 
străvechi credinţe populare în forţa benefică, profilacti- 
că şi apotropaică a vegetației, adusă în gospodăria ţă- 
rănească prin intermediul complexei simbolistici a ra- 
murii înverzite, concretizată în obiceiul Armindenului. 

EVALUAȚI-VĂ 
INTELIGENȚA EMOȚIONALĂ 


(Urmare din pagina 37) 
Interpretarea rezultatelor 


Testul nr. 3 


În acest test ce a făcut apel la 
imaginaţia dv., vă veţi descoperi 
generozitatea naturală de a atribui 
mai multă sau mai puţină forță şi 
şansă unei dantelărese. Pentru a 
cunoaşte rezultatul, contabilizaţi 
numărul de cercuri, pătrate sau tri- 
unghiuri obţinute. 

O majoritate de cercuri 

Sunteţi o persoană bună şi plină 
de compasiune, dar cât de dureroasă 
trebuie să fie viața ca să vă dea forță 
să luaţi asupra dv. nefericirile altora! 
De fapt, capacitatea dv. de a-i asculta 
pe alţii este atât de mare încât le cap- 
taţi şi cele mai mici emoţii. Drumul 
spre sfințenie nu este departe! 


O majoritate de pătrate 

Precum acei responsabili ai 
organizaţiilor umanitare, faceţi 
dovada unei mari generozităţi, ali- 
ate cu un sacru simţ politic! Ce ar fi 
altruismul şi compasiunea fără fa- 
cultatea de a transforma această 
emoție în soluţie? Într-un cuvânt, 
sunteţi de o generozitate eficace. 


O majoritate de triunghiuri 


Ar fi o eroare să fiţi conside- 
rat(ă) drept o persoană rece, chiar 
insensibilă, căci sunteţi mai degra- 
bă de o extremă pudoare. Vă te- 
meţi de exprimarea sentimentelor şi 
nu aveţi încredere în cei care se la- 
să influenţaţi de emoţii. Pentru a se 
apropia de dv. şi a intra în lumea 
dv. atât de bine protejată, este ne- 
voie de multă voinţă! 


Testul nr. 4 
Optimismul este una din calită- 
țile-cheie ale inteligenţei emoțio- 
nale. Pentru a afla dacă faceți parte 
sau nu din categoria persoanelor 


optimiste, contabilizaţi numărul de 
cercuri, pătrate sau triunghiuri şi 
citiți portretul corespunzător. 

O majoritate de cercuri 


Aveţi optimism de vânzare. Na- 
vigaţi prin viaţă cu încredere, si- 
gur(ă) că viitorul şi cei din jurul dv. 
nu vă vor decât binele. Pe de o par- 
te, abordaţi lucrurile într-un mod po- 
zitiv şi colegii sau subalternii sunt 
foarte mulţumiţi de aceasta. Dar pe 
de altă parte, nu vedeţi întotdeauna 
cojile de banane pe care rău inten- 
ționaţii le-ar putea pune în calea dv.! 


O majoritate de pătrate 


Aţi realizat un echilibru aproape 
perfect între optimism şi simţul rea- 
lităţii. Optimist da, beat nu! In caz 
de “neplăceri” la orizont, simţiţi întot- 
deauna când se apropie uraganul şi 
vă luaţi măsuri de prevedere. O altă 
consecinţă a acestei armonioase 
alianţe între luciditate şi optimism: în 
situaţia unei nedreptăţi flagrante, vă 
dovediţi de neînvins. De aceea 
inspirați încredere şi respect. 


O majoritate de triunghiuri 


V-a fost teamă că la acest capi- 
tol cerul se va prăbuşi în capul dv.? 
Puțin curaj! Căci nu depinde decât 
de dv. să puneţi capăt neşansei şi 
răutăţilor pe care le percepeţi în ju- 
rul dv. Dacă o fărâmă de pesimism 
este justificată în această lume agi- 
tată, asta nu înseamnă că trebuie 
să vă îndreptaţi cu paşi grăbiţi spre 
renunțare... care nu face pereche 
bună cu o viaţă profesională armo- 
nioasă, fără a mai vorbi, desigur, de 
o viaţă sentimentală! 


Bilanțul global 
Pentru a afla în ce tip de inteli- 
gență emoţională vă încadrați, 
calculaţi-vă bilanţul global, folosind 
tabelul următor şi citiți portretul 
corespunzător. 


Nr. testului Scorul dv. Puncte acordate 


1 7-10 
4-6 


2 13-20 

3 majoritate BI 3 
majoritate e 
majoritate A 1 

4 majoritate BI 3 
majoritate e 2 
majoritate A 1 


Ați obținut între 10 și 12 
puncte 


Aveţi o personalitate puternică: 
sunteţi puţin imprudent(ă), fermecă- 
tor(fermecătoare), cu simţul umoru- 
lui, sociabil(ă), plin(ă) de viaţă şi 
creativitate, nimic nu poate nega ni- 
velul înalt al inteligenţei dv. emo- 
tionale. Problema este că aveţi chiar 
prea multă! Căci, forțându-vă să-i 
înţelegeţi pe alţii, să le pricepeţi reac- 
tiile, sentimentele, aveţi o tendinţă 
cam exagerată de a evita conflictele, 
de a ierta totul, de a lua asupra dv. 
orice problemă. Intr-un cuvânt, 
preferaţi să vă asumaţi singur(ă) 
multe riscuri decât să le împărţiţi cu 
alţii, parteneri sau colaboratori. 


Aţi obținut între 7 și 9 
puncte 


Pentru subalterni sau colegi, dv. 
sunteţi un fel de perlă rară, colabo- 
ratorul ideal. În fapt, aveţi destulă 
sensibilitate pentru a înţelege lumea 
şi creaturile ei, dar în acelaşi timp, 
destulă independenţă pentru a 
repune pe tapet ideile preconcepute. 
Posedaţi autoritate, alimentată une- 
ori de un farmec natural şi de o 
luciditate ascuţită. Rezultat inestima- 
bil: ceilalţi au încredere în dv. Totuşi 
un mic sfat: rămâneţi aşa, sunteţi 
perfect(ă). 


Ați obtinut între 4 și 6 
puncte 

Un lucru este sigur: aveţi o pu- 
ternică tendinţă de a vedea lucrurile 
şi oamenii prin propria dv. viziune. 
In acest sens, nu sunteţi cel (cea) 
care face eforturi pentru a înţelege 
emoţional ceea ce vă înconjoară. 
Poate că reuşiţi să compensaţi 
aceasta printr-o percepere logică a 
lumii. In realitate, trebuie că sunteți 
un(o0) cartezian(ă), produs pur al 
culturii clasice. Totuşi nu vă ne- 
liniştiţi, există destule laturi pozitive 
în acest profil: rigoarea dv. în toate 
lucrurile, care vă face apreciat(ă) şi 
respectat(ă), şi apoi această exi- . 
genţă morală pe care o aveţi faţă 
de ceilalţi, dar mai ales faţă de dv. 
înşivă. 


BLUZON 
SOLAR 


Olivier Lapidus este 
convins că “rolul croitoriei 
de lux este de a crea o 
legătură între artizanii de 
ieri şi meseriaşi viitorului”; 
de aceea, cu fiecare co- 
lecţie prezentată de el 
apare o inovaţie tehnică 
(vezi veşmintele lipite, 
pentru asamblarea cărora 
nu a fost folosită maşina 
de cusut, sau ţesăturile 
vegetale, prezentate şi în 
Știință şi tehnică). Nu de 
mult, el a realizat prototi- 

pul unei haine mai puţin 
obişnuite; ea este confecţionată din mătase şi echipată cu 
celule fotovoltaice care înmagazinează energia solară în 
baterii. Celulele, din siliciu cristalin, sunt mai puţin dese în 
partea din faţă şi pe mânecile bluzonului decât pe spate. 
Graţie unui mic terminal, pot fi programate variațiile de 
temperatură şi durata timpului de încălzire. In plus, acest 
bluzon solar posedă rezistenţe, integrate în țesătură, 
capabile să alimenteze un mic aparat electronic, de 
exemplu un telefon mobil ori un minicalculator. 


ANTIVIRUS ROMÂNESC 


GeCAD a lansat recent o nouă versiune a celui 
mai performant produs antivirus românesc: 
Romanian AntiVirus (RAV). Acesta prezintă multiple 
metode de detecție a virusurilor: 

emulator de cod pentru virusurile polimorfice; 

filtru OLE2 pentru virusuri de documente Word şi 

Excel; 

metode standard de detecție a virusurilor prin 

semnături; 

metode rapide de detecție a secvenţelor de cod, 

cu CRC-uri; 

BOOT string patcher. 

ANALIZATOR EURISTIC pentru fişiere - modul 
care caută secvenţe de tip boot mutant (de exemplu, 


V-SIGN) sau noi virusuri de boot. La această clasă 
se poate spune că RAV este campion, detectând 
aproape orice virus de boot cunoscut sau 
necunoscut. 


ANALIZOR EURISTIC pentru fişiere - modul care 
caută secvenţe de cod suspecte în fişiere. Acesta 
este mai mult decât un simplu “detector de virusuri” 
fiind capabil să detecteze programele capabile de a 
compromite funcţionarea sistemelor sau de a 


distruge date: 
teste ce detectează virusurile utilizând “fişiere 


capcană”, care sunt executate pentru a prinde cu 
ele virusurile; 


teste anti-stealth pentru virusurile stealth; 


teste de memorie: RAV utilizează metode de 
detectare a secvenţelor de cod suspecte. 


BUREȚII 
GALBENI 
CULTIVAȚI 


In ciuda eforturilor. 
depuse pentru “domesti- 
cirea” bureţilor galbeni 
(Cantharellus cibarius), 
denumiți şi gălbiori sau 
urechiuşe, acest lucru nu 
a fost posibil vreme înde- 
lungată. lată însă că de curând, 
doi suedezi, Eric Danell şi Francisco 
Camacho, biologi la Universitatea din Uppsala, anunţă, 
în premieră mondială, că au reuşit să-i cultive în seră. 
După ei, marea dificultate a constat în obţinerea unui 
miceliu pur sau, cu alte cuvinte, a unui miceliu ale cărui 
filamente subterane nu sunt contaminate de bacterii 
oportuniste. O dată depăşită această barieră, nu le-a 
mai rămas decât să favorizeze simbioza dintre miceliu 
şi tinere plante de Pinus silvestris şi să asigure sursele 
de hrană. Ciupercile obţinute la prima recoltă aveau o 
înălțime de 3,5 cm. Actualmente, cei doi biologi se află 
la a treia lor recoltă. 


STICLĂ PENTRU 
CREȘTEREA OASELOR 


Profesorul Larry Hench de la Imperial College, 
Universitatea din Londra, Marea Britanie, creatorul, în 
anii '60, al primului material artificial “acceptat” de 
țesuturile vii (Bioglass), a descoperit recent o substanţă 
care ajută oasele să crească la fel de repede sau mai 
repede decât în mod obişnuit. Acum corpul uman poate 
fi “încurajat” să “crească” din nou ţesuturi - de exemplu 
cartilajele - şi chiar, în viitor, un os întreg. Cercetările 
profesorului Hench se referă la aplicaţiile clinice ale 
materialelor bioactive pentru “repararea” oaselor, articu- 
laţiilor şi dinţilor. Scopul său: înţelegerea mecanismelor 
proliferării osului şi regenerării acestuia. “Suprafaţa 
anorganică se modifică atunci când este expusă la 
fluidele corpului; nici un alt material nu o face. Supra- 
feţele celorlalte materiale sunt de obicei statice, în timp 
ce aceasta este dinamică”, afirmă profesorul Hench. 

In fotografie: mostre de sticlă bioactivă ce pot fi 
utilizate ca substrat pentru creşterea celulelor osoase. 
(LPS) 

Cometa Hale-Bopp 


| ACTUALITĂŢIST | 


Imaginea de mai jos reprezintă schema viitorului 
muzeu al muzicii pop care urmează să fie construit la 
Sheffield, în Marea Britanie. Construcţia va consta din 
patru clădiri din oţel în formă de “tobe”, unite prin nişte 
traverse. Centrul va cuprinde o serie de expoziţii ce vor 
prezenta istoria şi dezvoltarea muzicii pop, concerte, 
seminarii şi dezbaterii. Inaugurarea muzeului este 
planificată pentru mijlocul anului viitor, iniţiatorii 
proiectului sperând ca acesta să constituie un loc de 
atracție pentru turişti. (LPS) 


Acest material, despre care realizatorii săi afirmă că 
va revoluţiona industria confecţiilor, se numeşte Sto- 
matex şi este fabricat la Micro Thermal Systems, Marea 
Britanie. Producătorii au în vedere ca posibili viitori be- 
neficiari lumea spectacolului şi medicina. Deocamdată 
din el se fabrică echipament sportiv deoarece - spre 
deosebire de alte materiale impermeabile purtate în tim- 
pul exerciţiilor fizice, când, se ştie, creşte ritmul arderilor 
metabolice, se produce transpiraţie şi aceasta, la rândul 
său, produce răcirea pielii - Stomatex permite eva- 
porarea transpiraţiei, menţinând la suprafaţa pielii o 
temperatură confortabilă. (LPS) 

După levură şi şobolan, a urmat omul. Echipa lui 
John J. Harrington (Case Western Reserve University 
din Cleveland, SUA) a sintetizat primul cromozom 
artificial uman. Două elemente naturale ale DNA sunt 
totuşi indispensabile acestei costrucții: extremitățile şi 
centrul cromozomului. Restul este sintetic şi constituit 
din genele ce au fost alese ca să se exprime. Această 
tehnică promițătoare nu are încă aplicaţii în terapia 
genică, deoarece nu se cunoaşte modalitatea de 
introducere a cromozomului astfel creat în celulele unui 
organism. Ea reprezintă deocamdată doar o “unealtă” 
pentru elucidarea mecanismelor privind alterările şi 
modificările ce au loc la nivelul DNA. 

Foto: săgeata indică o versiune în miniatură a 
cromozomului artificial. 

Tamagotchi este un animal domestic virtual, care face numeroase 
“victime” în ultimul timp în Japonia şi nu numai. Biojucăria a fost 
concepută de specialiştii firmei Bandai; ea este dotată cu un ecran cu 
cristale lichide pe care apare, de exemplu, la început, un pui abia ieşit 
din ou. El rămâne apoi pe ecran până la “moarte”, între 7 şi 20 de zile 
mai târziu. Până la data fatidică, îşi cheamă “stăpânul” - evident prin 
bip-uri, cam stridente, după părerea profesorilor care au deja în clasă 
elevi pasionaţi de tamagotchi -, iar acesta trebuie să scoată jucăria din 
buzunar şi să îi dea de mâncare animalului virtual, să îl curețe, să se 
joace cu el etc. Dar copilul trebuie să fie atent: dacă mănâncă prea 
mult, de exemplu. “protejatul” său devine obez și moare mai repede 


Microciona prolifera, Halichondria panicea, Cliona 
celata sunt trei specii de bureți marini. Cu toate că 
aceste organisme biologice sunt extrem de primitive, 
ele posedă un sistem de recunoaştere self şi nonself 
Începând cu 1907, s-a observat că celulele lor, în 
prealabil disociate şi apoi introduse într-un recipient cu 
apă de mare, prezentau o particularitate: cele din 
aceeaşi specie se aglutinau în masă omogenă. |n 
1995 a fost, în sfârşit, identificată substanţa ce 
contribuie la coeziunea celulară. Este vorba de o 
moleculă alcătuită dintr-o proteină şi o glucidă, deci o 
glicoproteină, aflată în membrana celulelor. Ea a fost 
denumită gliconectină. 


Acidul folic (vitamina Bg) continuă să-i fascineze pe 
specialişti. Mai multe studii sugerează că această 
vitamină protejează organismul de anumite forme de 
cancer. Intr-adevăr, o echipă de cercetători de la Tufts 
University din Boston (SUA) demonstrează - la şobolan 
- că deficitul de B} antrenează deteriorări la nivelul 
genei p53, a cărei alterare este implicată în peste 50% 
din cancere. 


__ Laptele de capră posedă reale calităţi nutritive. 
Intr-adevăr, are un conţinut mai bogat în calciu decât cel 
de vacă şi, de asemenea, mai mult magneziu şi potasiu, 
două minerale-cheie pentru organism. In sfârşit, el este 
acceptat de 80% dintre copiii alergici la laptele de vacă. 

Fluorul joacă un rol important în prevenirea cariilor, 
el întărind dinții şi reducând aciditatea produsă de 
bacterii în gură. lată motivul pentru care stomatologii 
de la Institutul dentar din Leeds, Marea Britanie, s-au 
gândit să lipească pe unul dintre dinţi, la pacienţii tineri, 
un implant care eliberează în permanenţă, timp de doi 
ani, o cantitate mică de fluor. După ei, la copiii cu 
dantură fragilă, această metodă ar reduce cu 76% 
riscul dezvoltării cariilor. 


Această maşină este un ficat artificial în curs de 
experimentare la Spitalul Paul-Brousse din Paris. În 
partea dreaptă observăm un tub vertical, instrumentul- 
cheie al sistemului. El conţine tuburi foarte fine prin care 
circulă sângele pacientului. De-a lungul lor, acesta este 
“filtrat” de celulele hepatice de porc, înainte de a se 
reîntoarce în circulaţia sangvină a bolnavului. Sistemul, 
care a salvat până acum în SUA viaţa a 28:de pacienţi 
din 29, nu poate fi utilizat multă vreme. La cei atinşi de 
hepatită “fulminantă”, este folosit doar în aşteptarea unei 
grefe. De asemenea, cu ajutorul său se poate trata un 
ficat foarte bolnav, care, în timp, se regenerează 
spontan. Taj c 


Un nou tip de rețea de calculatoare a fost lansat de 
compania britanică AST Computers. Intitulată Centra- 
lan, aceasta permite conectarea a până la 12 seturi de 
tastaturi, monitoare şi mouse-uri la un singur PC. Re- 
ducând foarte mult costurile, Centralan a fost proiectat 
pentru a completa tehnologia PC existentă, învingând 
dificultăţile care separau până acum PC clasice şi cal- 
culatoarele de rețea. Astfel, un număr de 12 utilizatori 
(dintre care 2 se pot conecta cu ajutorul modem-urilor) 
pot folosi aceleaşi fişiere şi aplicaţii. (LPS) 


EASY - plicul care poate fi deschis cu ajutorul unui fir 
- a devenit nu de mult o realitate. Realizatorii săi susţin că 
noul “procedeu” de deschidere nu este deloc complicat, 
iar costul de fabricaţie depăşeşte doar cu foarte puţin 
prețul unui plic obişnuit. 


În anul 1932, în fundaţia templului de la Karnak, 
Egipt, au fost descoperite 315 blocuri de piatră, în 
perfectă stare de conservare. Studiindu-le, specialiştii au 
ajuns la concluzia că acestea alcătuiseră cândva, de 
mult, o parte din capela reginei Hatshepsut (1504-1482 
î.e.n.) şi fuseseră refolosite după moartea acesteia de 
faraonul Tutmes al III-lea (1504-1450 î.e.n.), lucru de 
altfel deloc neobişnuit în istoria Egiptului şi nu numai. 
Singura femeie care a domnit ca faraon asupra Egiptului 
antic şi-a atras ura fiului său vitreg Tutmes, pe care l-a 
ținut departe de putere timp de aproape 20 de ani. 

In anii '30, s-a pus pentru prima dată problema 
reconstruirii capelei, iar redescoperirea, în 1996, a unei 
fotografii a machetei, a relansat proiectul. Munca de 
reconstituire nu este deloc uşoară: arheologii trebuie să 
se pună de acord în legătură cu desenele gravate în 
piatră, cu textele hieroglifice, să compare dimensiunile 
diverselor blocuri, pentru a se determina amplasamentul 
precis al fiecărui element. Asamblarea a început în aprilie 
1997 şi se apreciază că va fi gata la sfârşitul anului. 


IUNIE 1997 


IUNIE 1997 


Pr £ a g 
BARBĂ ALBASTRĂ 
REABILITAT? 


Gilles de Rais (cca 1400 - 1440), mareşal al Fran- 
tei, dar şi “căpcăunul din Vendée”, a trăit acum 550 de 
ani. El a luptat alături de Jeanne d'Arc împotriva 
englezilor, după care s-a retras pe domeniul său în 
1435; în 1440 a fost acuzat că a “ucis şi masacrat în 
mod odios mai mulți tineri inocenți, a practicat cu acești 
copii luxura contra naturii şi viciul de sodomie şi a evo- 
cat în mod oribil demonii...”. Judecătorii l-au con- 
damnat la moarte pe acest senior demoniac şi sân- 
geros, un fel de Dracula care a trăit nu în Carpaţi, un- 
deva în estul Europei, ci la cîţiva paşi de Nantes, 
Franţa... Tiffauges se numea domeniul acestui căp- 
căun, care călărea, traversând satele în compania to- 
varăşilor săi de orgii, la fel de doritori de senzaţii ine- 
dite. După ce îşi înşfăcau prada, se retrăgeau la castel; 
legenda spune că mai mult de opt sute de persoane - 
în special băieţi - care au intrat în castelul lui Gilles de 
Rais au dispărut fără urmă. 

Viaţa sa a inspirat mai mult de două sute de cărţi, 
dintre care, fără îndoială, cea mai cunoscută este 
povestea lui Charles Perrault (1628 - 1703), al cărui 
personaj, celebrul Barbă Albastră, l-a avut drept model 
pe crudul senior din evul mediu. După cinci sute 
cincizeci de ani de la condamnarea lui Gilles de Rais, 
iată că un alt scriitor francez, Gilbert Prouteau, publică 
lucrarea Gilles de Rais ou la gueule du loup, în care 
încearcă să redeschidă “dosarul” şi să-l reabiliteze pe 
seniorul de la Tiffauges. “Gilles de Rais a fost victima 
primului proces «stalinist» din istorie”, afirmă Gilbert 
Prouteau, care adaugă că pentru a scăpa de tortură, 
acesta a mărturisit tot ceea ce i se cerea. A fost vorba 
de o parodie de proces, aşa cum ştia de altfel foarte 
bine să facă Inchiziția. De ce? Pur şi simplu pentru a i 

CALCULATORUL ȘI... 
PORCII! 


Dispozitivul din fotografie determină cu exactitate 
greutatea unui porc doar... privindu-l. În timp ce anima- 
lul se îndreaptă spre jgheabul cu mâncare, o cameră 
video montată deasupra acestuia ia imagini care sunt 
transmise apoi unui calculator. Acesta compară dimen- 
siunile citite cu înregistrările din baza de date, 
calculând astfel greutatea. Analiza rezultatelor oferă 
informaţii asupra relaţiei dintre dimensiuni şi greutate 
pentru diferite rase de porci, ca şi estimări despre 
calitatea carcasei şi a producţiei de carne fără grăsime 
înaintea sacrificării animalelor. Metoda, dezvoltată în 
Marea Britanie, asigură o precizie de 5%. (LPS) 


se confisca averea, imensă pentru acea vreme: Gilles 
de Rais poseda echivalenul a trei departamente fran- 
ceze actuale. Ducele de Bretagne, ajutat de biserică, 
l-a defăimat, l-a acuzat de crime pe care nu le 
comisese, de sodomie şi idolatrie pentru ca să pună 
mai uşor mâna pe pământurile sale. 

Explicaţia propusă de Gilbert Prouteau este intere- 
santă şi s-ar putea ca el să aibă dreptate. Dar ea 
deranjează pe mulţi, în primul rând, municipalitatea din 
Tiffauges, care până acum nu a avut decât de câştigat 
de pe urma legendei lui Barbă Albastră şi care nu do- 
reşte să scape din mâini această importantă sursă de 
venituri. Ghidul de la castel susţine că Gilbert Prouteau 
a pus pe hârtie o poveste palpitantă, bine scrisă, dar 
care nu rezistă unei cercetări mai atente. 

In cerc, tot mai aproape, tot mai departe... 


te-prezentului-printre-noi - Vladimir Colin pen- 

tru a încerca să prind crâmpeie, fotografii, 
stop-cadre din goana năvalnică a planetei către desă- 
vârşirea neştiutelor țeluri ale omului. 

Admiraţi, de pildă, constatările pe care le face eco- 
nomistul-sociolog Peter Drucker, privitor la schimbările 
profunde din economia mondială a ultimelor două de- 
cenii: 1. economia produselor primare (materiile prime) 
s-a decuplat de economia industrială - urmare a tehno- 
logiilor tot mai puţin consumatoare de metal şi energie; 
2. în cadrul economiei industriei (dar şi a agriculturii - 
n.a.) producţia s-a “decuplat” de gradul de utilizare a 
forței de muncă (adică de muncitori!? - n.a.); 3. miş- 
cările de capital au luat locul comerţului ca principală 
forță motrice a economiei. 

Fără comentarii. 

Altceva. Insoţind delegaţia prezidenţială în vizită în 
Israel, am dat, la Institutul de Ştiinţă Weismann, peste 
un neaşteptat amestec de ultraînalte tehnologii şi... 
simplitate. Adică am intrat în laboratoare şi sectoare 
dotate cu tot ce are mai modern lumea în cercetare, 
dar m-am întâlnit şi cu oameni simpli, care lucrau la 
proiecte aparent pe înţelesul tuturor - totul împrăştiat în 
clădiri scăldate în verdeață, în interiorul unui parc care 
conţinea, evident, propria centrală energetică, dar şi 
locuinţele lucrătorilor. Aleile acestui adevărat orăşel 
sunt bordate de pomi fructiferi şi... statui, acceleratorul 
de particule se află în apropierea hotelului pentru stu- 
denţi, iar instalaţiile de panouri solare se învecinează 
cu stadionul - aşa cum şi trebuie în secolul XXI al civili- 
zaţiei omului. 

Cercetătorii locali, dar şi veniţi de aiurea se ocupau 
de tehnologii de detectare a parametrilor Viului (enzi- 
me, anticorpi, hormoni, membrane), calculau structuri 
moleculare organice şi anorganice, folosind microscoa- 
pe ultraperformante şi supercomputere, studiau noi 
clase de cristale lichide, dar şi produse de larg consum 
(ochelari de soare, parbrize de automobile), aplicând 


BA ă folosesc de titlul unei superbe schițe a foar- 


descoperiri locale în fotocromie. Răşini sintetice erau - 


puse să lucreze la fabricarea unor substanţe protectoa- 
re pentru... porumb, aminoacizi şi alpha-napthol, cera- 
micile supraconductoare şi, din păcate, substanţele ex- 
plozibile, colectoarele de energie solară, tehnologiile de 
exploatare economică a apei, studiul istoriei climatului 
local, vaccinuri mai eficiente şi mai ieftine, transplanturi 
de măduvă experimentale, boli genetice, izotopi nou 
radioactivi, “domesticirea” anticorpilor, atacarea can- 
cerului din toate unghiurile cu putinţă, dezvoltarea 
investigaţiei prin rezonanţă magnetică, cultivarea lucer- 
nei în deşerturi, construirea unor folii protectoare pentru 
ogoarele diverselor cereale şi plante tehnice, interfero- 
nul, extractele de timus, programele expert (realizate la 
faimoasele supercomputere WEIZAC şi GOLEM A şi 
B), rezolvarea ecuaţiilor naturii, noi braţe robotice, noi 
tehnici de teledecteţie prin sateliți, aplicaţii ale matema- 
ticilor în biologie, fibre optice, studiul materiei după Big- 
Bang, familiile de neutroni, descoperirea unor noi pro- 
prietăţi ale gluonilor şi ale haosului - iată un “inventar” 
care taie pur şi simplu respiraţia - semn că, la presiune 
şi temperatură mare, cortexuri de mare valoare lucrea- 
ză, pregătind, peste schimbările actuale, alte schimbări, 
poate şi mai dramatice. 


Observaţia altora. Delegaţia română a coborit atunci, 
de la Institutul Weismann, puţin mai spre sud, unde am 
vizitat un kibbutz. Un kibbutz, adică o fermă socialist- 
comunistă în adevăratul sens al cuvântului, în care, de 
bună voie şi nesiliţi de nimeni, câteva sute de coopera- 
tori lucrau împreună, mâncau la cantinele şi dormeau 
în căsuţele kibbuzului - fără ca banul să fie amestecat 
în viaţa lor! Adică munceau (din greu, credeţi-mă: creş- 
teau vaci, fabricau mobilier din metal şi gestionau reci- 
clarea apei uzate din bazinele de decantare din susul 
Tel Aviv-ului), fără salariu, locuiau fără să plătească ni- 
mic, nevoile lor (îmbrăcăminte, mobilier etc.) erau soco- 
tite ale kibbutzului şi plătite din veniturile kibbutzului, 
copiii mergeau la şcoală în kibbutz, în localităţile apro- 
piate sau, studenţi, la Tel Aviv, lerusalim sau în stră- 
inătate, pe banii colectivităţi. 

O singură imagine spune totul: vacile de rasă sunt 
hrănite într-o curăţenie desăvârşită, cu substanţele 
nutritive performante, sunt mulse de automate legate 
de un computer central - în timpul operaţiei văcarul 
citeşte pe ecran calităţile laptelui muls, urmăreşte şi 
diagramele istoriei animalului, în funcţie de care corec- 
tează alimentaţia, medicaţia şi programează, eventual, 
la internare artificială sau sacrificare. 

Aşa arată lumea, acolo, la ei. 

Patru. Ca ea să arate altfel şi la noi, ca idei, tehno- 
logii, aparate noi să răsară din minţile oamenilor şi să-şi 
găsească aplicaţii şi nişe ale economiei de piaţă, re- 
vista de faţă, împreună cu Fundaţia SocRaTeE (acro- 
nim de la Societatea de Radio şi Televiziune pentru 
Educaţie la distanţă) vă propun un model care face fu- 
rori în Canada şi Marea Britanie: o agenţie pentru valo- 
rificarea noului. Legată de Oficiul de Stat pentru Invenții 
şi Mărci, de Camera de Comerţ şi Industrie a României, 
încurajată (sperăm) de către Ministerul Cercetării şi Teh- 
nologiei, Agenţia SocRaTeE-ST va căuta, pentru inven- 
tatorii ce îşi vor oferi roadele minţii unor structuri coope- 
ratiste de întrajutorare (căci aceasta dorim), investitorii 
dispuşi să rişte, pentru un produs nou, inteligent şi pro- 
fitabil, SocRaTeE-ST va face publicitate produselor, va 
căuta fonduri în afară şi clienţi interni şi externi. 

.„. Mă opresc aici. 

Lumea se schimbă, cu o înspăimântătoare viteză şi 
noi trebuie să ne ţinem, înăuntru sau în afara ţării, agă- 
tați de bordul corabiei Terra, către ce drum are de făcut. 

Un semn de speranţă, o rază de lumină a răsărit de 
curând: mai marii lumii au dat primul semnal că încep 
să înţeleagă reala situaţie a Europei, a acestui conti- 
nent îmbătrânit, sfâşiat Turn Babel al Umanității. 

Vorbesc despre anunţarea, la Haga, a lansării unui 
nou plan Marshall, adică, de fapt, a unei investiţii pe ca- 
re ţările puternice să o facă în estul Europei, pentru a 
întări pacea, democraţia şi civilizaţia omului. 

Fie-le, mai marilor, gândul bun: principiul vaselor co- 
municante este o lege a fizicii, deci a naturii şi a venit 
vremea ca Homo sapiens cel bogat să pună umărul, să 
ajute, dar şi să răsplătească ceea ce Homo sapiens cel 
mai puţin avut a făcut pentru civilizaţia omului. 


ALEXANDRU MIRONOV 

CÂTE CEVA 
DESPRE 
FIBRELE OPTICE 


iua de mâine nu mai poate fi concepută fără 
7 folosirea pe scară largă a calculatoarelor elec- 
tronice. Nu ne putem imagina un viitor bazat pe 
calculatoare fără un sistem de telecomunicaţii foarte 
performant. Microtehnologiile, ingineria genetică, mate- 
rialele neconvenţionale, noile surse de energie, toate 
acestea sunt domenii ale ştiinţei de a căror dezvoltare 
va depinde modul în care va arăta societatea viitoare. 
În acest articol nu ne vom ocupa decât de unul dintre 
domeniile arătate mai sus. Este vorba.de sectorul tele- 
“comunicaţiilor; mai precis de cel al fibrelor optice. 

Ca de obicei, vom începe cu câteva precizări. Incă 
de la apariţia telefoanelor, la începutul secolului, a 
devenit necesară găsirea unor “mijloace de transport” 
al semnalului de la microfon către receptor. La acea 
vreme s-a apelat la utilizarea conductoarelor electrice. 
Soluţia era simplă şi oferea rezultate satisfăcătoare 


„pentru o reţea telefonică de dimensiuni medii. In zilele 


noastre, datorită creşterii dimensiunii reţelelor telefo- 
nice şi a globalizării lor, vechile tehnologii nu mai fac 
față unor necesităţi crescute de comunicare. De ce va 
trebui să abandonăm bătrânul fir de cupru? Motivul cel 
mai important ne este dat de cantitatea de informaţii pe 
care o putem transmite prin el. Fără să intrăm în 
detalii, putem arăta că există o legătură strânsă între 
cantitatea de informaţie conținută într-un semna! şi 
frecvenţa sa. Mai bine zis, cu cât frecvenţa semnalului 
este mai mare, cu atât cantitatea de informaţie pe care 
o putem transmite prin intermediul lui este, la rândul ei, 
mai mare (acesta este şi motivul pentru care televi- 
ziunea apelează ia benzi de frecvenţă înaltă, în zona 
undelor ultrascurte). Din nefericire, conductoarele cla- 
sice se comportă din ce în ce mai prost pe măsură ce 
încercăm să transmitem semnale cu frecvenţe foarte 
mari. Soluţiile găsite până acum (cum ar fi cablurile 


strat exterior 


S Hè 
coaxiale pe care le folosiți la televizorul dumneavoas- 
tră) au împins performanțele acestor conductoare până 
la limita teoretică. Din păcate, necesitatea de a trans- 
mite informații creşte într-un ritm extrem de rapid, mai 
ales după mondializarea reţelelor de calculatoare. 
Acesta este motivul pentru care fibrele optice vor avea; 
cu siguranţă, un viitor strălucit, în ciuda unor costuri 
ceva mai mari decât în cazul soluţiilor clasice. Poate ar 
fi interesantă o comparaţie. Primul cablu coaxial care a 
legat America de Europa putea transmite, simultan, un 
număr de 48 de convoibiri telefonice. Astăzi o singură 

electric Sursă laser fibră optică > receptor elăctrie 
repetoare 2 


pereche de fibre optice poate transmite simultan 
aproape 500 000 de convorbiri telefonice. 

Principiul este relativ simplu: lumina este transmisă 
prin “inima” fibrei optice şi este reflectată de pereţi 
(care au un indice de refracție diferit), fiind astfel ghi- 
dată de-a lungul unui anumit traseu (figura 1). Chiar 
dacă, aşa cum suntem obişnuiţi, principiile sunt relativ 
simple, aplicarea lor a impus necesitatea dezvoltării 
altor domenii. Mai întâi au trebuit să fie găsite materi- 
ale optice cu anumite proprietăţi care să rămână con- 
stante în timp. Au trebuit să fie dezvoltate surse laser 
specializate (în general diode laser) şi dispozitive de 
recepţie (fotodiode). De asemenea, au trebuit 
regândite circuitele de comunicaţie care să poată 
transmite în mod eficient semnale numerice. Pe lângă 
această parte “hard” au trebuit gândite o serie de sis- 
teme de compresie şi de filtrare a informaţiilor fără de 
care evoluţia performanţelor ar rămâne în urma 
cerinţelor. 

Să prezentăm acum câteva elemente ale unei linii 
de comunicaţie prin fibră optică (figura 2). Avem d 
sursă de lumină laser care funcţionează în infraroşul 
apropiat (1,3-1,5 u). Această undă luminoasă este 
“amestecată” cu semnalul util (modulată), cu ajutorul 


unui transmiţător, aşa cum se întâmplă şi în cazul 
transmisiilor radio. Semnalul este transmis prin fibra 
optică spre receptor (o fotodiodă) şi este reconvertit în 
semnal util. Atunci când linia de comunicaţie este prea 
lungă şi atenuarea semnalului devine supărătoare este 
necesară utilizarea unor repetoare menite să restau- 
reze semnalul iniţial. 

Pentru a îmbunătăţi calitatea şi cantitatea informa- 
tiei transmise se utilizează pe scară largă semnalul nu- 
meric. În acest caz, semnalul analogic (care într-o 
reprezentare simplificată poate fi înțeles ca o mărime 
ce variază în mod continuu) este transformat într-unul 
numeric (adică o succesiune de valori binare “0” şi “1”). 
Într-o fibră optică, valorile “0” şi “1” sunt reprezentate 
prin modificări ale intensității luminoase, un principiu 
asemănător fiind utilizat şi în cazul CD-urilor. Acum 
este momentul să ne punem o întrebare: care este 
debitul de informaţie necesar pentru diferitele aplicaţii? 
Câteva date credem că ar fi lămuritoare. Un telefon 
standard are nevoie de un debit de 64 kb/s, în timp ce 
viitoarea televiziune digitală necesită un debit de 10 
Mb/s. Pentru transmiterea datelor în cadrul reţelelor de 
calculatoare sunt necesare debite de ordinul a 1 Gb/s 
(echivalentul a 15 000 de convorbiri telefonice simul- 
tane). Există vreo limitare fizică a debitului de date? 
Imaginaţi-vă o undă luminoasă. Ea poate fi reprezen- 
tată sub forma unei funcţii sinusoidale. Având în 


diodă laser 


fibră optică dopată 


| A 

| cu erbiu 

| eg | 

| semnal 

| rea k amplificat 

| | 

f A IDC (| | 
> — pm. î f — 

cuplor | 
Í 3 | 
C5} ee 


vedere faptul că informația este transmisă sub formă 
de impulsuri scurte, este evident că acestea vor trebui 
să conțină.“cel puţin o lungime de undă”. De fapt, 
acelaşi lucru îl spune şi teoria “numărul de informații 
transmise într-o secundă nu poate fi mai mare decât 
frecvenţa semnalului”. Aceasta este explicaţia unei 
afirmaţii pe care am făcut-o în introducerea articolului 
şi motivul pentru care în cadrul viitoarelor sisteme per- 
formante de comunicaţii vor fi utilizate fascicule lumi- 
noase purtate de fibrele optice. 

Acum să încercăm să analizăm din punct de vedere 
tehnic o linie de comunicaţie cu fibră optică. Sticla uti- 
lizată are, în zona infraroşului (aproximativ 1,5 u), un 
coeficient de transparenţă de circa 95% pe kilometru. 
Pe de altă parte, ştim că orice dispozitiv de detecție (în 
càzul nostru, fotodioda) are un prag minim de sensibili- 
tate, sub care nu mai poate separa semnalul util de cel 
parazit. In cazul sistemelor actuale este acceptată o 
valoare de aproximativ 500 de fotoni/bit. Având în 
vedere faptul că o diodă laser, cu puterea de câţiva 
miliwaţi, emite 107 fotoni/s, putem spune că la un debit 


MULTIPLEXARE TEMPORALĂ 


À laser receptor 


multiplexor electronic demultiplexor electronic 
z P 


transmiţătoare electronice 


MULTIPLEXARE ÎN LUNGIME 
DE UNDĂ 


demultiplexor optic 


a 


receptoare 


transmiţătoare laser 


de 1 Gb/s vom avea 107 fotoni/bit. Acum deţinem toate 
datele pentru a estima lungimea unei linii cu fibră 
optică. Dacă veţi efectua calculele necesare veţi vedea 
că lungimea unei asemenea linii nu poate depăşi 200 
km fără a cobori sub pragul de 500 fotoni/s. 

Acum puteţi înţelege una dintre problemele care a 
trebuit să fie rezolvată: ce trebuie să facem pentru a 
amplifica semnalul (o rază de lumină) de-a lungul tra- 
seului? Oamenii de ştiinţă au rezolvat această proble- 
mă pe la începutul anilor '80, o dată cu revoluţia provo- 
cată de apariția amplificatoarelor optice cu fibră de 
sticlă dopată cu erbiu (figura 3). Modul de funcţionare 
este simplu. lonii de erbiu sunt excitaţi cu ajutorul unei 
diode laser, care emite o radiaţie cu lungimea de undă 
de 0,98 sau 1,48 u. Această stare este cvasistabilă 
până în momentul în care, din exterior, soseşte o canti- 
tate suplimentară de energie: ionii revin în starea fun- 
damentală şi emit un număr de fotoni. In acest caz vor- 
bim de emisie stimulată. Dacă această sursă supli- 

reală decât era posibil în trecut, iluzia se spul- 

beră în clipa în care încercaţi să prindeţi cu mîna 
ceva. Costumele “informaţionale” (data-suit) şi maşinile 
VR nu reproduc încă suficient de fidel senzaţia pe care 
ar crea-o apucarea unui obiect real. Cercetătorii de la 
Universitatea Standford din Califonia au descoperit 
recent o modalitate de a “păcăli” mâna şi ochiul în 
cadrul realităţii virtuale. 

Ei au elaborat o matrice densă de “pistoane” subțiri, 
de 1 mm diametru, controlată de computerul VR. Matri- 
cea de pistoane pare plată şi compactă, atunci când 
toate acele se găsesc la acelaşi nivel. Deplasând însă 
“pistoanele” în sus şi în jos este posibil să se reproducă 
dimensiunea şi textura oricărui obiect pe care explora- 


torul virtual îl va atinge. 


D eşi lumea virtuală de astăzi poate să pară mai 


aaa 
ER 
il] ij! 


MI 


pistoane din 
poliuretan 


E 
Rl 
Pl i 


A 
|] v 
In lumea virtuală, 
9 “mD A y 
a simti inseamna 
a crede 


Pistoanele pot fi încorporate în mănuși, pentru a 
“păcăli” mâinile sau pot fi parte a unui dispozitiv extern 
care va fi atins pentru a genera un “feedback” tactil al 
obiectelor întâlnite în lumea virtuală. 

Cercetătorii de la Standford se străduiesc să opti- 
mizeze matricea la pistoane, fiind ajutaţi în efortul lor 
de compania Redwood Microsystem, cea care confec- 
ționează microvalvele. 

Ei afirmă că, până în prezent, metoda de fabricare 
a pistoanelor, cea mai utilizată, se bazează pe folosirea 
unei tehnici similare cu cea a fabricării cipurilor. Diver- 
sele elemente ale pistoanelor vor fi realizate în straturi 
suprapuse. Diferenţa va consta, spun cercetătorii, în 
aceea că pistoanele vor fi confecţionate din straturi de 
poliuretan şi nu de siliciu, ca în cazul cipurilor. Ei sunt 
optimişti şi susţin că fabricarea pistoanelor nu va ridica 
dificultăţi prea mari, problema fiind pe jumătate 
soluţionată. ` 


mentară de energie ne este asigurată de semnalul util, 
atunci vom obține o amplificare a acestuia. 

Înarmați cu aceste cunoștințe, să vedem mai 
departe cum putem transmite mai multe semnale 
diferite pe aceeaşi fibră optică. În fața noastră stau 
două metode importante: multiplexarea temporală şi 
multiplexarea în lungime de undă. lată nişte termeni 
sofisticaţi care pot fi descrişi în cuvinte simple (de fapt, 
de foarte multe ori complexitatea limbajului tehnic as- 
cunde multora simplitatea obiectelor pe care el trebuie 
să le descrie). Să vedem despre ce este vorba (ne 
vom ajuta de figura 4). Să presupunem că avem mai 
multe surse de semnal, de aceeaşi frecvenţă, pe care 
le putem “amesteca” într-un semnal unic, cu ajutorul 
unui dispozitiv electronic specializat (numit multiplexor 
electronic), astfel încât fiecare să fie transmis mai 
departe cu mic decalaj temporal. La destinaţie sem- 
nalele sunt separate (cu ajutorul unui demultiplexor) şi 
trimise către receptoare. Pentru a avea o imagine mai 
plastică, imaginaţi-vă că semnalele sunt reprezentate 
de soldaţi aparţinând unor companii diferite, 
deplasându-se pe şiruri diferite, în funcţie de sursă. În 
interiorul multiplexorului ei sunt aşezaţi pe un singur 
şir, astfel încât să se cunoască cu precizie poziţia pe 
care o ocupă fiecare soldat a fiecărei companii, ceea 
ce permite ca, la recepţie, demultiplexorul să reor- 
doneze soldaţii în funcţie de compania care i-a trimis. 
Cea de-a doua metodă se bazează pe o anumită pro- 
prietate a luminii, cunoscută sub numele de difracție. În 
acest caz semnalele au lungimi de undă diferite şi sunt 


amestecate în interiorul unui multiplexor optic. (Puteţi 
simula un asemenea dispozitiv cu ajutorul unui disc de 
carton pe care trasaţi linii albastre, roşii şi verzi. Dacă 
rotiţi rapid acest disc veţi vedea că el devine alb. 
Practic, “aţi amestecat” lungimile de undă ale celor trei 
culori.) La recepţie semnalul este demultiplexat cu aju- 
torul unui dispozitiv optic (un fel de prismă optică de 
genul celor folosite în experienţele de fizică) şi trans- 
mis către fiecare receptor în parte. 

La ce ne putem aştepta în viitor? Debitul datelor 
transmise va creşte până la 10 Gb/s. De asemenea, cu 
siguranţă, vom vedea cum cablurile cu fibre optice vor 
lua locul, în cel mai scurt timp, clasicelor cabluri din 
cupru. Aceste transformări, alăturate sistemelor de 
telecomunicaţii prin satelit, vor modifica modul nostru 
de a vedea lumea. Deja, în ţările mai dezvoltate, a 
devenit ceva banal ca un tânăr elev să lucreze, de la 
mii de kilometri distanţă, pe un calculator superperfor- 
mant sau un om de afaceri să tranzacţioneze valori 
uriaşe, tot prin intermediul acestuia. Sigur, vorbim de 
Internet. Dar este bine să se ştie că fără aceste fire 
subţiri transparente nu am mai avea motive să visăm 
la apariţia "satului global”. 

Şi, ca să închei, zilele trecute am aflat că în satul 
bunicii mele, undeva în vestul țării, a început să se 
instaleze un cablu cu fibră optică... 

Televiziunea digitala 


provoacă interferente 
electromagnetice 


tunci când televiziunea digi- 
A tală va fi lansată, anul viitor, 

în Marea Britanie, se vor 
produce, pe scară largă, interfe- 
renţe electromagnetice cu alte ser- 
vicii similare. Unele locuinţe îşi vor 
pierde chiar în întregime accesul la 
programele TV, în vreme ce unii 
telespectatori din Ţara Galilor vor fi 
nevoiţi să urmărească programele 
englezeşti în loc de cele velşe. O 
anchetă internă, întreprinsă de 
Independent Television Commision 
(ITC), care autorizează noile ser- 
vicii digitale, estimează că peste 
60% dintre emiţătoarele digitale vor 
genera interferenţe în cadrul ser- 
viciilor existente. 

Inginerii de la Channel 5 afirmă 
că problema interferenţei cu progra- 
mele digitale este importantă, ea fiind 
însă trecută cu vederea în efortul de 
a grăbi intrarea în funcţiune a noilor 
servicii. Channel 5 mai avertizează 
că zeci de mii de locuinţe vor fi afec- 
tate de televiziunea digitală. 

Documentaţia tehnică publicată 
de ITC mai arată că, deşi numărul 
locuinţelor afectate va fi mai mic 
decât numărul celor influențate de 
Channel 5, efectele vor fi totuşi se- 
rioase, iar munca de înlăturare a 
efectelor negative mai grea şi mai 
costisitoare. 

NTL, compania care coordonea- 
ză, din punct de vedere tehnic, televi- 
ziunile comerciale din Maria Britanie, 
afirmă totuşi că “va fi afectată numai 
o foarte mică proporţie a populaţiei 
Marii Britanii”. Din păcate, cercetarea 
NTL se bazează numai pe simulări 
matematice, compania recunoscând 
că este prea devreme să se pre- 
conizeze care vor fi urmările. 

Vânzătorii de televizoare sunt 
îngrijoraţi, bănuind că li se ascunde 
ceva. Directorul executiv de la Radio, 
Electrical & Television Retailer's 
Association afirmă: “noi am primit 
numai informaţia conform căreia tele- 


viziunea terestră-digitală poate crea 
probleme de interferenţă. Aceasta a 
fost o surpriză. Până atunci nimeni nu 
se referise la acest fenomen. Trebuie 
să aflăm adevărul”. 

Televiziunea digitală va folosi 
canale care nu pot fi utilizate de 
televiziunea analogică, pentru a nu 
coincide cu frecvențele staţiilor afla- 
te în alte zone ale ţării. Pe de altă 
parte, serviciile digitale vor fi 
transmise folosind aproximativ 1% 
din puterea necesară televiziunii 
analogice. Din păcate, cerce- 
tarea întreprinsă de NTL arată 4 
că se vor produce, cu toate $ 
acestea, interferenţe supă- 
rătoare în mai multe zone ale 
Marii Britanii. 

În octombrie anul trecut, ITC a 
publicat un cod deontologic referitor 
la “modificările transmisiilor exis- 
tente şi la sistemele de recepţie”. 
Documentul reprezintă o versiune 
prescurtată a unui volum elaborat de 
NTL pentru uz intern. Codul, un do- 
cument cu un caracter extrem de 
tehnic, a suscitat până în prezent 
prea puţin interes. El anticipează că 
51 dintre cele 81 de emițătoare TV 
digitale vor genera interferenţe 
emiţătoarelor analogice. 

Emiţătoarele din aceste zone vor 
trebui să facă schimbări în cadrul 
serviciilor lor analogice. 


In unele zone, emiţătoarele vor 
trebui să modifice frecvenţa trans- 
misiilor lor analogice. Telespectatorii 
nu vor mai putea recepționa aceste 
programe până ce aparatele lor de 
recepţie nu vor fi reacordate. In unele 
cazuri, ei vor trebui atât să-şi reorien- 
teze antenele, cât şi să-şi acordeze 
tot echipamentul pe alte frecvențe. 

În ambele cazuri, dacă noua 
frecvenţă se află în-afara gamei 
pentru care a fost proiectată respec- 
tiva antenă, telespectatorul va avea 
nevoie de o nouă antenă care să 
poată acoperi o bandă de frecvenţe 


mai largă. Tot acest efort va ne- 
cesita timp şi cheltuieli, ITC pretin- 


zând ca emiţătoarele digitale să - 


suporte costul implicat. 

Efectele şi remediile anticipate 
diferă considerabil. Codul deonto- 
logic al ITC avertizează asupra 
“pierderii acoperirii” în numeroase 
zone. In altele, telespectatorii vor fi 
nevoiţi să apeleze la un alt emiţător. 

In efortul de a câştiga autorizaţia 
de efectuare a serviciilor digitale, 
compania NTL (care oferă progra- 
me de televiziune digitale) vorbeşte 
la modul optimist, afirmând că nu- 
mai “câteva mii de case” vor fi afec- 
tate şi că cheltuielile implicate se 
vor ridica la numai 3,3 milioane lire. 

NTL se teme că publicitatea va 
conferi problemei proporţii nedorite. 
Ea afirmă: “apreciem că vor fi nu- 
mai câteva zone reduse de inter- 
ferenţă. Cercetarea noastră antici- 
pează care vor fi aceste arii. Deja 
întreprindem analize la faţa locului 
pentru a determina care este situa- 
ţia actuală”. 

Siguranta în automobil 


Circa 525 000 de oameni Îşi găsesc anual moartea în accidente de circulaţie. Alte 50 de milioane suferă 
diferite vătămări corporale. Intre aceştia sunt şoferi şi pietoni. Dacă pietonii sunt protejaţi de legi şi conduite 
de circulaţie, conducătorii auto şi pasagerii sunt protejaţi la coliziunea cu alte vehicule prin dispozitive de 
siguranţă care se dovedesc uneori nu numai inutile, ci chiar vătămătoare. 


A n ciuda centurilor de siguranţă, a pernelor autogon- 
flabile (“air-bag”) şi a altor dispozitive de siguranță 
întâlnite la ora actuală la aproape toate automobilele 

de serie, conducerea unui autovehicul se numără în con- 
tinuare printre cele mai periculoase activităţi cotidiene. 
Pentru a asigura siguranţa celor care călătoresc cu 
automobilul, cercetătorii în dinamica accidentelor ana- 
lizează incidentele tipice şi recurg la reconstituiri şi teste 
care folosesc păpuşi din plastic în locul oamenilor. 
Analizele de acest gen sunt destul de costisitoare şi nu 
garantează veridicitatea concluziilor trase, întrucât păpu- 
şile pentru testare nu pot imita în mod satisfăcător ana- 
tomia şi comportamentul uman. Mai mult, condiţiile de 
test, adică premisele accidentului simulat, nu pot repro- 
duce varietatea situaţiilor periculoase care apar în tra- 
ficul auto. Ne vom opri, pentru exemplificare, asupra 
unui caz care a sensibilizat în urmă cu un an opinia 
publică americană. 

Micuța Lindsey Gordon, o fetiţă de opt ani, călătorea 
pe bancheta din spate a Nissan-ului Maxima condus de 
mama ei, când o maşină de teren Grand Cherokee a 
izbit lateral, într-o intersecţie, portiera din spate dreapta 
a Nissan-ului. Cum vehiculul de teren circula cu viteză 
mare, ignorând culoarea roşie a semaforului, Lindsey a 
fost prinsă ca într-o capcană în caroseria contorsionată 
a maşinii mamei. 

O jumătate de oră le-a trebuit echipajelor de interven- 
ție special pregătite pentru a o elibera pe fetiţă. Transpor- 
tată de urgenţă la spital, Lindsey a supravieţuit, deşi su- 
ferise serioase leziuni interne şi câteva fracturi. Cheltu- 
ielile operatorii şi de spitalizare s-au ridicat la 300 000 $. 

Un specialist în dinamica accidentelor de la centrul 
de profil “Dynamic Science” a cercetat cu atenţie cele 
două autoturisme implicate în accident. El a observat că, 
spre deosebire de Nissan, maşina de teren avea numai 
masca uşor deformată. Nissan-ul arăta însă aproape 

complet distrus. Cercetătorul a măsurat deformaţiile 
suferite de autoturism. A alcătuit apoi un set de 
date pe care le-a introdus într-un program de 
calculator, capabil să simuleze un accident, 
pornind de la o configuraţie de 
caroserie deformată. 

Concluziile sale au arătat că 

distrugerea Nissan-ului s-a 

- datorat faptului că 

această maşină, ca 

de altfel majoritatea 
automobilelor din 
aceeaşi categorie, 
nu a fost proiecta- 
tă pentru a rezista 
unui impact lateral 
provocat de un ve- 
hicul de teren 

(“jeep”). Poziţia ri- 

dicată a măşti au- 

toturismului Che- 
rokee, comparativ cu 

poziţia joasă a 


oam 

Nissan-ului, a făcut ca jeep-ul să lovească cealaltă maşină 
deasupra barei de oţel care ranforsează portierele 
acesteia. In acest fel, portiera lovită a fost uşor deformată 
şi împinsă în habitaclu. 


Studierea accidentelor 


Laboratoarele de cercetări de genul centrului 
“Dynamic Science” se ocupă cu studiul siguranţei în 
automobil, ce urmăreşte reducerea riscului de vătămare 
corporală a şoferului şi pasagerilor în caz de accident. 
De-a lungul anilor, cercetătorii au obţinut succese remar- 
cabile, intrate deja în vocabularul cotidian, cum ar fi cen- 
tura de siguranţă şi perna autogonfiabilă. Mii de condu- 
cători auto au fost astfel feriţi de pericolul lovirii de bordul 
sau parbrizul autoturismelor pe care le conduc. 

Cu toate acestea, este în continuare destul loc pen- 
tru creşterea siguranţei utilizatorilor automobilelor. In 
acest sens se reclamă acumularea.unor informaţii mult 
mai precise decât sunt acelea culese de obicei în urma 
accidentelor. Se consideră, de asemenea, că testele şi 
simulările cu păpuşi în loc de oameni nu sunt întotdea- 
una concludente. “Manechinele de plastic şi cauciuc nu 
reproduc cu acuratețe ceea ce se întâmplă în realitate 
cu pasagerii”, afirma un chirurg de la New Jersey 
Medical School din oraşul american Newark. Acestea 
nici nu se comportă ca oamenii. Ele stau cuminţi în cen- 
turile lor de siguranţă şi nu manifestă nici una din reacţi- 
ile spontane pe care un om le poate avea în situaţii peri- 
culoase. Personajele reale, imitate destul de prost de 
păpuşi, se agită, se balansează sau se apleacă, împinse 
de impulsul de conservare specific uman. De multe ori, 
chiar aceste reacţii măresc gradul de risc. 

Pentru a afla cât mai multe despre cazul cercetat, 
“accidentologii” îşi încep lucrul imediat ce victimele ajung 
la spital. Ei se deplasează la locul accidentului şi exami- 
nează autoturismul avariat în încercarea de a determina 
cum anume au fost produse rănile suferite de ocupanți. 
Urmează apoi consultarea cu medicii, experţii în 
siguranţa traficului rutier, inginerii în biomecanică şi alţii 
pentru a alcătui un tablou complet al accidentului şi al 
implicaţiilor asupra victimelor. 

Cineva spunea că “răspunsurile uşoare au fost deja 
găsite”, iar “elementele noi care apar acum sunt mult 
mai complexe şi solicită o abordare interdisciplinară”. 
Aceasta înseamnă că specialiştii din domenii diferite se 
reunesc şi contribuie fiecare pentru a găsi rezolvările 
adecvate fiecăreia dintre probleme. 

Un exemplu de implicare activă şi un ajutor deosebit 
pentru cercetători a fost găsit la Centrul american pentru 
securitatea traficului rutier (NHTSA). De peste două 
decenii centrul a acumulat o cantitate apreciabilă de 
informaţii referitoare la accidentele de circulaţie. Când, la 
sfârşitul anilor '70, experţii în siguranţa traficului au 
solicitat spitalelor detalii despre un număr mare de 
accidente, NHTSA a început să finanţeze o serie de 
studii asupra vătămărilor survenite în trafic. La sfârşitul 
anilor '80 au fost definite unele rezultate interesante în 
urma studiului efectuat la Spitalul universitar din 
Baltimore pe un lot de 144 de pacienţi, care prezentau 


leziuni grave provocate de tamponări frontale sau 
laterale între automobile. La vremea respectivă, standar- 
dele de siguranţă stabilite oficial erau bazate în principal 
pe teste în care automobilul intra în coliziune frontală cu 
o barieră sau un zid. 

Cercetătorii au descoperită că, în realitate, majoritatea 


coliziunilor nu sunt frontale, ci laterale sau formând un' 


unghi oarecare cu axul longitudinal al automobilului. 
Deoarece numai o mică parte a energiei de deformaţie 
apărută la impact este preluată de partea anterioară a 
autoturismului, în astfel de situaţii efectele coliziunii sunt 
devastatoare: maşina este strivită cu uşurinţă, bordul este 
împins în habitaclu, pedalele devin adevărate schije. 

Partea bună este că centurile şi pernele autogonfla- 
bile previn rănirile la cap sau piept la coliziunea oblică. 
Partea proastă este că acestea nu asigură în nici un fel 
siguranţa picioarelor, care sunt foarte vulnerabile. Aceste 
concluzii au determinat cercetătorii să îşi canalizeze 
atenţia către membrele inferioare şi nu către partea 
superioară a corpului, aşa cum se întâmplase înainte. 
Unul dintre aceştia afirmă că “oamenii care altminteri ar fi 
murit în urma lovirii la cap au supravieţuit, însă au fost 
nevoiţi să trăiască tot restul vieţii cu infirmităţi de diferite 
grade ale picioarelor”. 

Cercetările au continuat să releve alte concluzii inte- 
resante. S-a arătat, de pildă, că oamenii predispuşi la 
leziuni ale gleznei şi labei piciorului sunt cei scunzi. 
Pentru a descoperi motivul acestui lucru, cercetătorii au 
instalat în automobil o cameră video la nivelul pedalei de 
frână. Câţiva voluntari, atât înalţi, cât şi scunzi, îşi ridicau 
laba piciorului de pe podea pentru a călca pedala de 
frână, în timp ce şoferii înalţi îşi sprijineau în permanenţă 
călcâiul pe podea şi frânau rotind laba piciorului în raport 
cu punctul de sprijin astfel realizat. 

În momentul impactului, pedala izbeşte talpa conducă- 
torului scund, provocând vătămarea piciorului. În schimb, 
poziţia rezemată a tălpii conducătorului înalt conduce în 
dinamica mişcării la ridicarea piciorului şi îl fereşte în 
acest fel de vătămare. Soluţia s-a dovedit simplă: o mică 
piesă paralelipipedică fixată pe podeaua maşinii sub pe- 
dala de frână asigură un punct de reazem pentru călcâiul 
conducătorului scund şi îi creează acestuia acelaşi grad 
de confort şi siguranţă pe care îl are şoferul înalt. 

Unul dintre scopurile cercetătorilor în dinamica 
accidentelor este acela de a impulsiona constructorii de 
automobile să proiecteze maşini din ce în ce mai sigure. 
Compania americană General Motors a recepționat 
mesajul şi a recurs la fabricarea unor manechine de 
încercare care să aibă încheieturi mai sensibile şi un 
număr mai mare de senzori. In Europa, Mercedes Benz a 
introdus pedale care se îndoaie sub acţiunea forţelor care 
apar în coliziune. O idee interesantă asimilată de marii 
producători de automobile este aceea de a redirecţiona 
forțele de deformaţie către anumite părţi ale vehiculului 
ce le pot prelua fără a pune în pericol pasagerii. 


Sistemele de siguranță 


Alte studii s-au axat pe vătămările cauzate de chiar 
dispozitivele şi sistemele de siguranţă enumerate. Se cu- 
noaşte că cei mai vulnerabili în caz de accident sunt copiii 
de 20-30 kg. Problema este că, deşi aceştia pot purta, 
conform reglementărilor, centuri de siguranţă, respectivele 
bretele nu li se potrivesc foarte bine. O soluţie ar putea fi 
folosirea unor scăunele speciale pentru copii, care se aşa- 
ză pe scaunul maşinii. Copiii se află însă uneori în pericol 
chiar şi când sunt aşezaţi în scaunele speciale, părinţii lor 
folosindu-le incorect. NHTSA duce în prezent o campanie 
de educare a părinţilor în scopul evitării folosirii incorecte a 
scaunelor pentru copii, aşa cum este cazul când un astfel 


de scaun este aşezat pe locul din faţă al maşinii cu 
spatele la parbriz. Stând cu faţa la spătarul scaunului 
automobilului, copilul este împins înspre acesta în 
momentul accidentului de către perna autogonflabilă. 

Nu numai copiii sunt vulnerabili. Aceeaşi pernă, care 
se dovedeşte în cele mai multe cazuri salvatoare, poate 
împiedica diagnosticarea unor leziuni interne neevidente. 
Un chirurg opina că “în lumea air-bag-urilor, un pacient 
care arată complet sănătos la o primă examinare poate 
avea leziuni ascunse foarte serioase”. În consecinţă, s-a 
impus o examinare mai atentă a victimelor accidentelor. 

Echipajele de intervenţie care sosesc la locul acci- 
dentului sunt private însă de o serie de informaţii care să 
conducă la aprecierea rapidă şi corectă a felului în care 
s-a produs rănirea ocupanților vehiculelor implicate. De 
aceea, multe voci s-au ridicat pentru echiparea autoturis- 
melor cu “cutii negre” similare acelora instalate pe 
avioane. Maşinile de curse sunt deja dotate cu sisteme 
care înregistrează condiţiile şi parametrii accidentelor. De 
ce nu ar fi posibil ca toate automobilele să fie echipate 
astfel pentru a furniza detalii asupra vitezei, direcţiei şi 
poziţiei în momentul coliziunii? 

In acest fel, în momentul sosirii echipajelor de interven- 
ție (după ce vehiculul a apelat automat pe unde radio poli- 
ţia şi salvarea şi a transmis în acelaşi mod poziţia sa exac- 
tă), acestea ar putea cunoaşte condiţiile în care s-a produs 


evenimentul rutier şi eventualele vătămări. Este greu însă . 


să întrevezi asemenea schimbări într-un viitor apropiat. 
Schimbările se fac cu greu, mai ales atunci când trebuie să 
concure mai mulţi factori, autorităţi şi persoane fizice. 

Apropo de schimbare, măsurile recente de fiuentizare 
a traficului, adoptate de autorităţile bucureştene şi 
materializate prin introducerea sensului unic pe un număr 
mare de artere, şi-au atins scopul. S-a simţit însă nevoia 
unei campanii de informare care să îi pregătească pe 
conducătorii auto bucureşteni şi de aiurea. Nu de mult am 
asistat la producerea unui accident în zona Pieței 
Kogălniceanu, în care un autoturism Dacia (al cărui şofer 
nu ştia că s-a introdus sensul unic spre Opera Română) a 
încercat să facă rondul dinspre staţia de troleibuz, în sus, 
către Universitate. Abia ieşit din rond, a fost bineînţeles 
lovit de un autoturism Fiat, venit în viteză pe sensul unic 
dinspre Universitate. Noroc că Fiat-ul a frânat hotărît, 
reducându-se astfel din forța impactului şi evitându-se 
vătămarea ocupanților celor două maşini. Prin frânare 
însă botul Fiat-ului a coborit foarte jos, intrând practic sub 
masca Daciei, care arăta după accident ca nouă. Ceea ce 
nu se poate spune despre autoturismul străin. 

Legaţi-vă deci centurile de siguranţă şi fiţi atenţi la 
sensurile unice! 

Aviația utilitară 


Sector important al aeronauticii civile, aviația 
utilitară efectuează o gamă largă de activităţi 
aeriene în folosul comunităților regionale. 


A n România, această ramură a aviaţiei a fost înființată în 
F urmă cu peste treizeci de ani. Moştenitoare a fostei 
Întreprinderi de Aviaţie Utilitară, Societatea “Aviația 
Utilitară” şi-a extins în prezent aria serviciilor prestate. Ast- 
fel, în obiectul său de activitate figurează efectuarea de 
zboruri de tratare a culturilor în folosul agriculturii şi silvi- 
culturii, zboruri de transport pasageri şi mărfuri, aerotaxi, 
aerofotogrammetrie, zboruri cu caracter de cercetare geo- 
logică şi geodezică, misiuni sanitare, lansări de paraşutişti, 
supraveghere aeriană, filmări şi zboruri de publicitate etc. 

Se remarcă faptul că acea concepție “clasică”, potrivit 
căreia aviația utilitară nu face altceva decât să fertilizeze 
culturile, a fost abandonată. Deducem din enumerarea de 
mai sus faptul că, în fond, acest sector al aviaţiei tinde să 
acapareze toate acele servicii care nu constituie obiectul 
companiilor de transport aerian. 

Pentru acoperirea întregului spaţiu geografic al ţării 
noastre, “Aviaţa Utilitară” are în subordine zece aerobaze 
răspândite în teritoriu, aşa cum se observă în figură. Par- 
cul său de aeronave cuprinde un număr relativ mare de 
avioane şi elicoptere. În funcţie de caracteristicile tehnice, 
fiecare dintre tipurile de aparate de zbor utilizate se reco- 
mandă pentru anumite genuri de operaţii. 


Aeronave 


Avionul Antonov An-2 are o greutate maximă la deco- 
lare de 5,5 t, din care sarcina utilă atinge, în condiţii stan- 
dard, 1,2 t. Poate deci transporta un volum mare de măr- 
furi. În plus, stabilitatea sa în zbor şi comportamentul ex- 
celent la viteze mici fac din An-2 o platformă ideală pentru 
tratarea aerochimică a culturilor agricole, pentru misiunile 
aerofotogrammetrice sau de şcoală şi antrenament. 
Motorul cu piston, cu o putere de 1 000 CP, funcţionează 
cu benzină CO91. 

Plafonul de zbor de 4 600 m îi permite avionului să fie 
folosit pentru lansarea de paraşutişti. Piesă de bază a par- 
cului de aeronave al aviaţiei utilitare, An-2 rămâne, în ciu- 
da vârstei sale venerabile, un aparat apreciat de piloţi, 
exploatanţi şi beneficiari. 

Elicopterul Kamov Ka-26 este un aparat bimotor utilizat 
în agricultură şi silvicultură. Sarcina utilă de 600 kg 
permite efectuarea de transporturi cargo. Cabina poate fi 
amenajată pentru transportul de persoane sau sanitar. 

ENcoiabii IAR-316B, fabricat la IAR Braşov. În fundal se pot 
vedea două avioane An-2. 


Elicopterul este bimotor şi funcţionează cu benzină CO91 
cu o rată de consum de 153 I/h. 

Având o alură mai suplă şi mai elegantă, Alouette-lllB 
este un elicopter fabricat sub licenţă franceză la IAR 
Braşov cu indicativul de tip IAR-316 B. Este folosit cu 
precădere pentru zboruri în regim aerotaxi, transport 
pasageri, supraveghere şi filmări aeriene, reclamă şi 
zboruri publicitare. Elicopterul are o viteză de croazieră de 
180 km/h şi o rază de acţiune de circa 500 km. 


În premieră 


Până în anul 1989, agricultura României s-a bazat pe 
cultivarea unor mari suprafețe de teren în cooperative şi 
ferme de stat. S-au alocat, în consecinţă, valori importante 
pentru tratamentele aeriene în agricultură şi silvicultură, 
fapt care a însemnat pentru aviația utilitară un volum de 
ore de zbor anual mediu de peste 60 000. 

Datorită fragmentării CAP-urilor, survenită după 1989, 
s-a constatat o lipsă de resurse financiare pentru plata 
acestor activităţi, aviația utilitară înregistrând serioase 
retrageri din acest segment al pieţei. 

Căutarea unor noi direcţii de profit a fost însă încunu- 
nată de succes. Au apărut solicitări pentru filmări aeriene 
şi zboruri publicitare, cum a fost cazul spectacolelor în aer 
liber organizate de televiziunile particulare. 

Relaţiile cu partenerii străini s-au intensificat, elicopterele 
Ka-26 şi Alouette-lil B fiind solicitate pentru transportul de 
pasageri şi cargo în şi din Bulgaria. Două elicoptere 
Alouette au participat în premieră la supravegherea aeriană 
a bine cunoscutului raliu automobilistic Paris-Capetown, 
ediţia 1991. În 1992 şi anii următori, elicopterele româneşti 
au zburat în Spania şi Portugalia în misiuni de supraveghe- 
re aeriană a pădurilor. În 1995, patru aparate de acelaşi tip 
au efectuat peste 450 de ore de zbor în baza unui contract 
cu Societatea Naţională a Pompierilor din Portugalia. Misiu- 
nile s-au încadrat în aceeaşi sferă a supravegherii aeriene 
şi a transportului echipelor de intervenţie ale pompierilor. 


Tendinţe 


Privind spre viitor, se prefigurează pe plan intern o 
creştere uşoară a sectorului agricol. Tendinţa de creştere 
a puterii economice a proprietarilor particulari este 
îmbucurătoare. Se aşteaptă, de asemenea, o cerere mai 
mare pentru zborurile publicitare şi aerotaxi. 

Având în vedere diversificarea susţinută a activităţilor 
prestate, Societatea “Aviația Utilitară” se declară deschisă 
achiziţionării unor noi aeronave care să completeze şi să 
înlocuiască treptat parcul existent. Eforturile de adaptare 
permanentă la noile condiţii de piaţă consolidează locul şi 
importanţa acestui sector de activitate. 


Avionul IAR-99, un produs al industriei aeronautice româneşti, 
este dotat cu un motor Rolls-Royce, fabricat sub licenţă la 
Intreprinderea Turbomecanica. 


olls-Royce simbolizează pentru cei mai mulţi dintre 
R noi eleganța limuzinelor de lux produse de construc- 

torii de automobile britanici. Compania are însă un 
obiect de activitate mult mai larg. In mediile industriale 
este cunoscută implicarea firmei în fabricarea de grupuri 
de putere şi turbine de aviație. In contextul actual de relan- 
sare a industriei aeronautice, această activitate se află în 
centrul atenţiei companiei britanice. 

Preocuparea sa pentru motoarele de aviaţie a generat 
dorința de colaborare cu universităţile de profil europene. 
In acest an, Rolls-Royce organizează, în colaborare cu 
Universitatea din Derby (Anglia) şi Asociaţia europeană a 
studenților de aviaţie EUROAVIA, un stagiu de perfecţio- 
nare, cu o durată de trei săptămâni, găzduit de oraşul bri- 
tanic Derby. Stagiul este deschis celor mai buni 25 de stu- 
denţi europeni în aeronautică şi are ca tematică o dez- 
batere comparativă asupra sistemelor de propulsie desti- 
nate avioanelor de transport regional de pasageri. 

Ne face plăcere să anunţăm că între cei mai buni 25 
de studenţi europeni invitaţi se vor afla şi studenţi români 
de la Facultatea de Inginerie Aerospaţială Bucureşti. 
Semnificaţia evenimentului este demnă de luat în conside- 
rare. Prin această invitaţie se atestă încă odată calitatea 
învățământului tehnic românesc, care a reuşit să păstreze 
ridicate standardele ştiinţifice, în ciuda unor condiţii finan- 
ciare vitrege. Am solicitat cu această ocazie profesorului 
Stelian Găletuşe, decanul Facultăţii de Inginerie Aerospa- 
țială, câteva impresii asupra acestui subiect. 

Compania Rolls-Royce, alături de ceilalţi sponsori ai 
manifestării, va asigura acomodarea studenţilor în cămi- 


nele moderne ale Universităţii din Derby. Toate cheltuielile . 


legate de cele trei săptămâni ale stagiului vor fi suportate 
de organizatori. Singurul aspect rămas în suspensie se 
referă la transportul participanţilor în şi din Anglia. Obser- 
vând felul în care colegii lor din Polonia, Germania, Fran- 
ta, Olanda sunt susținuți de guvernele lor şi de marile cor- 
poraţii naţionale, studenţii români speră să obţină un spri- 
jin similar din partea autorităţilor române. Cu atât mai mult 
cu cât nu este prima dată când studenții facultăţii sunt evi- 
dențiaţi de societăţi aerospaţiale de renume. 

In 1995, trei studenţi au fost invitaţi de Agenţia Spațială 
Europeană să participe la un stagiu, având ca tematică as- 
pectele legate de exploatarea sateliților de observaţie optică. 
În acest an, compania Rolls-Royce îşi manifestă interesul de 
a provoca un flux de idei noi pe un subiect diferit, o provo- 
care adresată viitorilor ingineri de aviaţie, necantonaţi în ruti- 
ne sau preconcepțţii. Echipa de studenţi europeni va ridica 
această provocare, dovedindu-şi gradul de pregătire profe- 
sională. Mai mult decât atât, lucrul în echipă al studenţilor 
veniţi din mai multe ţări capătă valoare de simbol la ceea ce 
se vrea - o Europă unită, puternică. Vom reveni cu 
amănunte asupra derulării acestei manifestări. 

- Domnule profesor, care este locul Facultăţii de 
Inginerie Aerospaţială în cadrul Universităţii “Politehnica” 
din Bucureşti? 


Rolls-Royce 


apreciază pe studenții români 


Compania britanică Rolls-Royce va invita în 
vara acestui an un grup de studenți ai Facultăţii 
de Inginerie Aerospaţială din Bucureşti să 
efectueze un stagiu de trei săptămâni în Anglia. 


- Facultatea de Inginerie Aerospaţială (fosta Facultate 
de Aeronave) este o consecinţă a preocupărilor în acest 
domeniu începând din 1928, când Elie Carafoli a predat în 
Şcoala Politehnică primul curs de aerodinamică şi mecani- 
ca zborului. Din acel moment, nucleul şcolii aeronautice 
s-a dezvoltat continuu, dotându-se cu utilaje şi laboratoare 
de profil şi funcţionând sub formă de secţie a Facultăţii de 
Mecanică, apoi ca facultate de sine stătătoare din 1971. 
Dintre facultăţile de tip mecanic, această facultate prezintă 
dificultatea cea mai mare în studiu şi oferă o pregătire de 
vârf a absolvenţilor. 

- Cum se integrează facultatea în circuitul cercetării 
universitare? 

- Pe lângă activitatea de pregătire a cadrelor ingine- 
reşti în domeniul aerospațial, colectivul profesoral a desfă- 
şurat continuu o activitate de cercetare ştiinţifică funda- 
mentală şi de dezvoltare pe bază de contracte, cercetări 
ştiinţifice în colaborare internaţională. Trebuie spus că Elie 
Carafoli şi-a pus amprenta asupra activităţii cadrelor" 
didactice şi de cercetare. 


- Pregătirea studenților facultăţii este apreciată în străi- 
nătate. Cum se reflectă acest lucru în numărul de burse 
de studiu în alte ţări? 

- După 1989, absolvenţii facultăţii sau studenții din anii 
terminali au beneficiat de burse pentru continuarea studi- 
ilor în ţări cu tradiţie în acest domeniu, cum ar fi Anglia, 
Franţa, Germania sau Statele Unite ale Americii, fie prin 
programele TEMPUS, fie prin burse solicitate individual. 
Spre exemplu, mai mult de zece studenți ai facultăţii se 
află în prezent în Franţa, unde efectuează diverse stagii 
de aprofundare, doctorat etc. 

- În interiorul Facultăţii de Inginerie Aerospaţială acti- 
vează asociația studențească EUROAVIA Bucureşti. Cum 
priviţi această organizaţie şi colaborarea între EUROAVIA 
şi conducerea facultăţii? 


- De la înființare, asociaţia studențească EUROAVIA a 
avut o activitate intensă: colaborări în străinătate, schimburi 
şi vizite de studenţi. Facultatea a sprijinit în permanenţă acti- 
vitatea studenţilor, fără a se implica în detalii ce ţin de 
organizarea internă a asociaţiei. Studenţii au dovedit că, pe 
lângă entuziasm, au capacitatea de a desfăşura o activitate 
susţinută, interesantă. 

- Puteţi comenta integrarea viitorilor ingineri de aviaţie 
într-un aparat industrial aflat în restructurare? f 

- Toate realizările din ultimii 20 de ani în aeronautica 
românească se datorează în principal inginerilor pregătiți 
în facultatea noastră. In prezent, în contextul restructurări- 
lor care au loc la nivelul întregii industrii, suntem convinși 
că viitorii absolvenți se vor integra şi îşi vor pune în evi- 
denţă capacitatea creatoare în domeniul pentru care s-au 
pregătit sau în alte ramuri industriale. 

- Vă mulțumim! 

UTILITATEA UNUI TUROMETRU 


Materialul este un extras din lucrarea DIAGNOSTICAREA AUTOMOBILELOR, 
autori M. Stratulat şi C. Andreescu, ce va fi publicată în curând de Editura ŞTIINŢĂ & TEHNICĂ. În 
această carte cititorii vor găsi informaţii foarte utile în domeniul diagnosticării, fără demontare, a 
automobilelor. Un exemplu în acest sens îl constituie rândurile care urmează. 


serveşte pentru măsurarea turaţiei, dar se cunosc 
mai puţin modurile în care poate fi folosit acest 
aparat pentru descoperirea unor defecte ale motorului. 
Un prim folos adus de turometru îl reprezintă regla- 
rea cu exactitate a turaţiei de ralanti (mers încet), opera- 
ţie care, din păcate, de foarte multe ori este neglijată 
sau tratată “după ureche”, deşi ar trebui să se ştie că o 
turație prea mică la ralanti aduce prejudicii funcţionării 
stabile şi economice a motorului şi îi accelerează uzura, 
iar un nivel prea ridicat al acesteia creşte consumul de 
carburant şi lubrifiant şi poate antrena dificultăţi la 
schimbarea corectă a etajelor. De altfel, după cum se 
poate constata din graficul trasat în figura 1, pentru un 
motor cu cilindree de 1,3 | (deci comparabil cu cel al 
autoturismului “Dacia”-1300), consumul de combustibil 
creşte vertiginos dacă se depăşeşte nivelul normal de 
800 min."!, atingând la 200 min.” o rată de creştere de 
aproape 50%. 
O contribuţie importantă o poate aduce un turo- 
metru bun la diagnosticarea motorului în privinţa stării 
de etanşare a cilindrului, prin scoaterea din funcţiune a 
bujiilor (injectoarelor). Pentru a lămuri aceasta, să amin- 
tim că momentul motor al unui agregat de forţă repre- 
zintă contribuţia individuală a fiecăruia din cilindrii săi. 
„ Cota cu care participă aceştia la realizarea cuplului total 
depinde de gradul său de etanşare, adică de măsura în 
care este împiedicată scurgerea parazită de gaze pe 
lângă supape, pe lângă garnitura de chiulasă sau printre 
piston şi cilindru. Cu cât aceste piese permit să se 
producă scăpări de gaze mai intense, cu atât lucrul 
mecanic produs de cilindrul respectiv este mai mic. 

" Cum poate fi folosită această circumstanţă în vede- 
rea diagnosticării? Să trasăm într-un grafic variaţia cu- 
plului M,, al unui motor cu carburator în funcţie de tura- 


D esigur, toată lumea ştie că un banal turometru 

ţia n (fig. 2) şi apoi aceeaşi variaţie M,, când cilindrul 1 
este scos din funcţiune prin întreruperea alimentării 
bujiei. In primul caz, pentru funcţionarea stabilă se 
cerea realizarea unui echilibru mecanic prin egalizarea 
cuplului motor cu cel rezistent (opus de motor pentru 
acoperirea pierderilor interne prin frecare, antrenarea 
organelor auxiliare etc.), echilibrul obţinut la turaţia n, 
în punctul a: 


Mma = Mia 


Prin scoaterea din funcţiune a cilindrului 1, valoarea 
totală a cuplului motor se reduce, evoluând după curba 
M,; pentru stabilirea funcţionării este necesar ca şi cu- 
plul rezistent să se reducă, asfel încât noua situaţie de 
echilibru se va realiza în punctul b, la o turație mai mică 
n, Dacă se repune în funcţiune cilindrul 1 şi se sus- 
pendă funcţionarea cilindrului 2, se obţine o nouă varia- 
ție a cuplului motor Ma şi un nou punct de echilibru c, la 
o altă turație inferioară n.. Se observă că scăderea de 
turație în cazul suspendării cilindrului 1 An, = n, - N, 
este mai mică decât cea produsă în cazul încetării 
funcţionării celui de al doilea An, = n, - n, de unde 
rezultă că acest din urmă cilindru participă mai din plin 
la producerea de energie mecanică, în timp ce primul 
funcţionează mai puţin productiv. Dacă sistemul de 
aprindere este reglat corect, atunci vina reducerii 
eficienţei funcţionale a cilindrului cu pricina trebuie 
pusă pe seama reducerii gradului său de etanşare. 

Bineînţeles că operaţia de suspendare se repetă 
succesiv la toţi cilindrii, determinându-se căderile de 
turație. Practica exploatării motoarelor postulează că 
dacă diferenţa căderii turaţiei între doi cilindri ai moto- 


jt 


rului este mai mare de 10%, trebuie să se intervină 
pentru localizarea şi remedierea defecţiunii, deoarece 
exploatarea în continuare a motorului în această stare 
poate avea consecinţe foarte neplăcute. 

Turaţia la care se efectuează încercările se stabileş- 
te cu ajutorul şurubului de fixare a poziţiei obturatorului 
şi trebuie să fie plasată neapărat în dreapta turaţiei de 
cuplu maxim (n,,/), adică în zona în care alura curbelor 
de cuplu permite o mai accentuată variaţie a turaţiei 
prin suspendarea funcţionării tilindrilor (la motoarele 
moderne cu aprindere prin scânteie, regimul de testare 
poate fi cuprins între limitele 1 600 - 2 000 min. `). 

In ceea ce priveşte verificarea pe această cale a 
stării de etanşare a cilindrilor motorului diesel, trebuie 
să se țină seama de faptul că procedeul este aplicabil 
numai la motoarele cu regulator de turație şi că dome- 
niul operant este numai acela în care regulatorul devine 
activ (de exemplu, zona Nmax: N max fig. 3), deoarece 
numai la aceste regimuri regulatorul îşi exercită funcţia 
de corectare a debitului de combustibil şi de restabilire 
parţială a turaţiei. In acest caz, stabilind regimul de tes- 
tare la nivel n, prin scoaterea din funcţiune a cilindrului 
1, cuplul motor s-ar reduce la nivelul punctului b’, dacă 
turaţia nu s-ar modifica. Dar dezechilibrul creat între 
cuplul motor M, şi cel rezistent M,, în favoarea aces- 
tuia din urmă, conduce la reducerea turaţiei, situaţie în 
care se ştie că regulatorul sporeşte debitul de motorină, 
mărind astfel cuplul. Ca urmare, apare o nouă 
echilibrare de eforturi în punctul b, la o nouă turație n,. 

In cazul motorului diesel, variaţia turaţiei este mai 
dificil de citit, deoarece, neavând sistem de aprindere, 
construirea unui turometru electronic nu mai este posi- 
bilă tot atât de simplu ca în cazul motorului cu carbu- 
rator. Această lipsă poate fi compensată plasând pe 
capătul liber al cremalierei pompei de injecție un dispo- 
zitiv cu grad de multiplicare ridicat, care să indice pozi- 
ţia acestui organ de reglaj. Deplasarea suplimentară a 
cremalierei, operată automat de regulator la trecerea 
de la situaţia funcţională “a” la “b”, citită pe dispozitivul 
menţionat, poate servi drept criteriu de apreciere a 
gradului de etanşare a cilindrilor. 

Se atrage atenţia încă o dată că probele descrise 
sunt concludente numai după realizarea convingerii că 
sistemul de aprindere la motorul cu carburator şi cel de 
alimentare la motorul cu aprindere prin scânteie 
funcţionează ireproşabi! la toţi cilindrii. 

În sfârşit, existenţa unui turometru poate mijloci şi 
verificarea stării tehnice a regulatoarelor de avans 

centrifugal şi vacuumatic la aprindere, dacă mai 
dispunem şi de un dispozitiv stroboscopic de citire a 
unghiului de avans. Se ştie că, pentru realizarea 
regimurilor economice de funcţionare fără regim 
detonant, sistemele de aprindere sunt prevăzute cu 
dispozitive care produc o variaţie automată a avansului 
la producerea scânteii electrice în funcţie de turație şi 


de depresiunea din carburator. 

Datorită abaterilor de fabricaţie, uzinele construc- 
toare indică de fapt o plajă în care trebuie să'se înscrie 
caracteristica de avans oferită de un dispozitiv centrifu- 
gal bun (fig. 4 a) sau de unul vacuumatic în stare co- 
respunzătoare (fig. 4 b). a 

Practic, se procedează astfel: se suspendă functio- S 
narea dispozitivului vacuumatic, demontând conducta ij 
sa de legătură cu carburatorul şi măsurând variația 3 
avansului cu dispozitivul stroboscopic (de exemplu, prin 2 
variaţia turaţiei pe intervale de 200 min.'!). Punctele 
obţinute astfel se unesc într-o linie continuă. Dacă 
această linie nu iese din plaja admisibilă - ca în cazul 
prezentat în figura 4 - atunci dispozitivul este în stare 
tehnică bună; în caz contrar el trebuie supus remedierii 
(se eliberează piesele blocate, se schimbă arcurile, se 
verifică starea conexiunilor etc.). Se procedează în 
acelaşi fel şi în privinţa dispozitivului vacuumatic, îm- 
piedicând de această dată funcţionarea celui centrifu- 
gal prin blocarea deplasării contragreutăţilor; concluziile 
se trag la fel ca mai înainte. 

lată deci cât de util poate fi un bun turometru pentru 
orice posesor de automobil. r 


Prof. ing. MIHAI STRATULAT 

Uniunea Europeană 
între vis și realitate (2) 


care susţin integrarea economică şi politică a 
statelor europene: 


1. un nou acord de creare a unei politici externe de 
apărare comună pentru membrii uniunii; 


T ratatul de la Maastricht are la bază trei elemente 


2. un acord de cooperare în probleme ale poliției, în 
probleme juridice sau ale siguranței publice; 


3. crearea unei uniuni economice şi monetare între 
statele membre. 

În plus, acest tratat garantează cetățenilor dreptul la 
viață, la muncă, la vot ori la candidatura politică oriunde 
pe teritoriul uniunii, întărind puterea Parlamentului 
European, corpul legislativ al comunității europene, în 
probleme de buget, comerț, cultură sau sănătate. 


Fără îndoială, cel mai important şi cel mai contro- 
versat aspect al Tratatului de la Maastricht îl reprezintă 
realizarea Uniunii Monetare Europene (UME), care are 
drept scop final crearea unei singure monede pentru 
statele uniunii. Firmele din domeniul financiar consideră 
că această monedă unică, numită ECU (European 
Currency Unit), care actualmente serveşte ca unitate 
de cont a Uniunii Europene, va deveni în viitor la fel de 
importantă în comerţul internaţional ca şi dolarul ame- 
rican sau yenul. In scopul realizării UME, în ianuarie 
1994 a fost creat Institutul Monetar European (IME), 
care avea ca sarcină supervizarea politicilor monetare 
ale ţărilor membre pentru a se asigura că acestea pro- 
movează crearea monezii unice. 

În final, IME se va transforma într-o bancă euro- 
peană unică responsabilă pentru politica monetară a 
întregii regiuni, numită Banca Central Europeană 
(BCE). In mod oficial, această bancă ar trebui să-şi în- 
ceapă activitatea în cursul acestui an, dacă majoritatea 
țărilor membre ale UE îndeplinesc criteriile de conver- 
genţă economică stabilite prin Tratatul de la Maastricht, 
sau cel târziu la 1 ianuarie 1999, cu acele state care 
şi-au ajustat economia potrivit prevederilor tratatului. In 
ceea ce priveşte statutul BCE, în tratat se menţionează 
că “Nici BCE şi nici o altă bancă centrală nu vor primi 
instrucţiuni din partea instituţiilor comunitare, a guver- 
nelor sau a altor organisme”. 

Pentru a fi asociate la UME, statele trebuie să înde- 
plinească criterii de convergenţă printre care: 

1. rata inflaţiei țării respective trebuie să fie cel mult 
mai mare cu 1,5 procente decât cea a ţării din UE 
cu cea mai mică rată a inflaţiei; 

2. rata dobânzii pe termen lung a unei ţări asociate 
trebuie să fie cu cel mult 2 procente mai mare decât 
cea a ţării din UE cu cea mai scăzută rată a 
dobânzii pe termen lung; 


3. o ţară nu' trebuie să-şi fi devalorizat moneda în 
ultimii doi ani anterior asocierii la UME; 


4. deficitul bugetului ţării asociate nu trebuie să 
depăşească 3 procente din produsul intern brut al 
țării respective; 

5. datoria publică nu trebuie să depăşească 60 de 
procente din produsul intern brut al ţării respective. 


Realizarea unei monede unice nu va fi foarte 
uşoară, ea necesitând din partea statelor membre pier- 
derea abilității de a-şi controla singure cantitatea de 
monedă existentă pe piaţă sau destinul economiei. O 
asemenea situaţie a apărut în vara anului 1992, când 
Bundesbank (Banca Naţională a Germaniei) a majorat 
rata dobânzii la aproximativ 10 procente pentru a limita 
impactul inflaţionar cauzat de reunificarea ţării. În 
consecinţă, pentru a menţine acelaşi raport între lira 
sterlină şi marca germană, Banca Angliei a fost nevoită 
să ridice de asemenea rata dobânzii, antrenând ţara în 
cea mai teribilă recesiune de la cel de-al doilea război 
mondial. lată de ce, în septembrie 1992, Marea Britanie 
s-a retras din cadrul UME pentru a-şi proteja economia. 


Guvernarea Uniunii Europene 


Uniunea Europeană este guvernată de patru orga- 
nisme care îndeplinesc funcţiile administrativă, 
executivă, legislativă şi judecătorească, acţionând în 
vederea reducerii conflictelor de interese între statele 
membre şi pentru dezvoltarea, administrarea şi 
implementarea programelor uniunii. 

Consiliul Uniunii Europene (cu sediul la Bruxelles) 
este format din 15 reprezentanţi ai statelor uniunii, mem- 
bri ai guvernelor ţărilor respective. În mod obişnuit, 
ministrul de externe al unei ţări membre a uniunii îşi re- 
prezintă ţara la adunările consiliului, însă în cazul în care 
sunt dezbătute, de exemplu, probleme legate de agricul- 
tură, guvernele ţărilor membre îşi vor trimite miniştrii agri- 
culturii la adunările consiliului. Acest consiliu este cel mai 
puternic organism de decizie al uniunii, fiecare reprezen- 
tant urmărind promovarea intereselor ţării sale. Preşe- 
dinţia consiliului se schimbă la fiecare şase luni, iar alo- 
carea numărului de voturi (87 în total) este repartizată în 
raport cu populaţia şi importanţa economică a fiecări ţări. 

Puterea acestui organism se reflectă uneori în ezita- 
rea statelor membre de a adopta deciziile sale în pro- 
bleme considerate vitale pentru interesul naţional. În 
consecinţă, anumite decizii ale consiliului necesită una- 
nimitate, însă în probleme considerate a fi mai puţin 
amenințătoare pentru interesul naţional, sunt suficiente 
numai două treimi din voturi (62 din 87). Totuşi UE face 
eforturi pentru a obţine consensul în toate problemele 


i 


dezbătute, iar uneori întârzie în mod deliberat luarea 
anumitor decizii pentru a se ajunge la compromisuri 
acceptabile pentru toţi membrii, chiar dacă unani- 
mitatea nu este neapărat necesară. 

Comisia Europeană (cu sediul tot la Bruxelles) este 
braţul executiv al UE, fiind alcătuită din 20 de persoane 
alese pe o perioadă de cinci ani. Ţările mici ale uniunii 
numesc câte un reprezentant, în timp ce ţările mai mari 
au dreptul de a numi câte doi. Oricum, în clipa în care 
aceste persoane devin membre ale comisiei, loialitatea 
lor va fi în primul rând faţă de UE. Fiecare membru al 
comisiei este responsabil cu un anumit domeniu, inde- 
pendenţa lor faţă de oricare guvern sau organizaţie în 
îndeplinirea sarcinilor primite trebuind să fie totală. 


- Deciziile se iau în mod colectiv, pentru adoptarea lor 


fiind necesară o majoritate simplă de voturi. Rolul aces- 
tui organism este de a veghea la respectarea preve- 
derilor tratatelor încheiate în cadrul uniunii, moni- 
torizând aplicarea legilor adoptate de UE. 

Parlamentul European (secretariatul acestuia are 
sediul în Luxemburg, dar adunările sale au loc de obi- 
cei la Strasbourg) este format din 626 de membri aleşi 
pe o perioadă de cinci ani prin alegeri generale în ţara 
de origine. Locurile în parlament sunt repartizate în 
funcţie de populaţia ţărilor membre, dar şi în funcţie de 
anumite criterii politice. Acest organism poate influenţa 
prin hotărîrile luate evoluţia pieţei interne, bugetul UE, 
accesul pentru noi membri sau semnarea acordurilor 
de asociere a altor state la structurile UE. 

Curtea Europeană de Justiţie (cu sediul la 
Luxemburg) este formată din 16 judecători aleşi pe o 
perioadă de şase ani prin acord reciproc între guver- 
nele statelor membre. Aceştia sunt ajutaţi de şase avo- 
caţi generali. Rolul curţii este de a asigura uniformitatea 
în interpretarea şi aplicarea legilor comunităţii, de a su- 
praveghea corectitudinea legilor adoptate şi puse în 
aplicare de către consiliu şi de către comisie, şi de a 
rezolva probleme legate de legislaţia comunităţii sesi- 
zate de curţile de justiţie locale (deoarece guvernele lo- 
cale respectă politica UE, multe cazuri care ajung la 
această curte sunt rezolvate în colaborare cu organele 
judecătoreşti locale). Fiecare stat membru are dreptul, 
atunci când consideră că un alt stat membru nu şi-a 
respectat obligaţiile asumate prin tratatele încheiate, să 
aducă această problemă în faţa Curţii Europene de 
Justiţie, precum şi a Comisiei Europene. Acest orga- 
nism poate, de asemenea, soluţiona plângerile per- 
soanelor fizice sau juridice cu privire la anumite decizii, 
care le afectează direct, legate de organismele UE. 

Crearea Uniunii Europene reprezintă, fără îndoială, 
o mare realizare, atât din punct de vedere economic, 
cât şi politic. Menţinerea păcii timp de mai mult de o 


jumătate de secol, după ce acest continent şi chiar 
întreaga lume a fost zguduită de două războaie 
mondiale sângeroase, a confirmat împlinirea visului 
celor care au pus bazele acestei uniuni: “Niciodată nu 
vom mai porni la război unul împotriva celuilalt. Pacea 
să fie legea de acum înainte”. lar dacă această pace la 
nivel internaţional se va reflecta şi în pacea lăuntrică şi 
în îndeplinirea aspirațiilor fiecărui individ, atunci se va 
putea spune că visul unei Uniuni Europene benefice 
pentru toţi cetăţenii săi a devenit realitate. 


EUGEN APĂTEANU 


În luna iulie Editura ŞTIINŢĂ & TEHNICĂ va 
lansa cartea Marketing de Michael J. Baker, o 
lucrare fundamentală în domeniul ştiinţelor 
economice. Ea se adresează tuturor acelora 
care au înţeles că a produce nu este egal cu a 
vinde. Cititorul va găsi în paginile ei informaţiile 
care au făcut ca această carte să fie cea mai 
vândută lucrare de marketing 
publicată în Marea Britanie. 

Popas... în cele 


patru anotimpuri (V) 


multe din zilele anotimpului autum- 

nal, vremea devine tot mai aspră 
sub biciuirea vântului ce... poartă pe 
aripile sale primii fulgi de zăpadă. 

Copacii, cu ramurile dezgolite şi 
negre, parcă abia aşteaptă aşternutul 
alb al zăpezii, ca să le acopere goli- 
ciunea. Mai sus, pe culmile munţilor, 
pădurile de conifere şi-au păstrat 
întreaga lor podoabă verde, potopită 
acum de straiul alb al iernii care le 
îngreunează ramurile. Gerul nu mai 
este deloc iluzoriu şi adesea nici 
trecător, făcându-ne să simţim din plin 
tăria purificatoare a văzduhului. 

A venit iarna!... Uneori, brusc, adu- 
să pe neaşteptate de curenţii reci din- 
spre nord şi est, care se năpustesc 
peste întinsul ţării, făcând ca mercurul 
termometrelor să coboare cu multe 
grade sub 0°C. Alteori, îşi face apariţia 
mai pe îndelete, anunţată printr-o 
înăsprire treptată a vremii, chiar din 
noiembrie, care în unii ani poate întruni 
toate caracteristicile anotimpului alb. 

După filele calendarului, iarna înce- 
pe la 1 decembrie, lună care, în popor, 
mai poartă şi numele de Undrea. As- 
tronomic, mai întârzie vreo trei săptă- 
mâni, până la 22 decembrie, data sol- 
stiţiului de iarnă, când se înregistrează 
cea mai scurtă zi-lumină a anului (care 
abia durează 9 ore), în timp ce întune- 


Di melancolia pe care o degajă 


ricul nopții îşi “rezervă” aproape de 
două ori mai mult timp. 

La această dată, la noi, este iarnă 
în toată puterea cuvântului. Se apropie 
Crăciunul şi puţin mai târziu păşim 
într-un nou an, sub mantia albă a 
zăpezii, care acoperă, la această dată, 
toate regiunile ţării. Mai cu seamă 
zona de munte, unde stratul de zăpa- 
dă poate atinge grosimi apreciabile, 


astfel că pârtiile de schi şi de săniuş ` 


sunt luate cu asalt de cei dornici de a 
se recrea în mijlocul naturii. 

Dar dacă luna lui Undrea poate fi 
câteodată doar un “preludiu” al iernii 
adevărate, în schimb prima lună a 
anului, ianuarie, supranumită şi Gerar, 
este cea mai caracteristică perioadă a 
anotimpului hibernal. De acum, iarna 
este cu adevărat stăpână pe meleagu- 
rile noastre, gerurile devin mai tăioase, 
iar crivățul începe să cutreiere în voie 
de-a lungul şi de-a latul regiunilor 
extracarpatice, din Dealurile Moldovei 
până în Câmpia Munteniei, neocolind, 
bineînţeles, nici Dobrogea. 

Nu de puţine ori, viscolul poate 
dura zile şi nopţi de-a rândul, ridicând 
nămeți uriaşi de zăpadă, troienind şo- 
sele şi căi ferate, devenind o adevăra- 
tă calamitate. lată cum descrie o ase- 
menea prelungire a acestui fenomen 
meteorologic Tudor Arghezi, în poezia 
intitulată “Viscolul”: “Vai de noi, ce vânt 
cumplit!/ Zece zile-a viscolit./ Zece 
nopţi ne-a zguduit,/ Zece nopţi şi zece 
zile/ Huruiau mii de tocile,/ Ascuţind, 
printre nămeţi,/ Suliţi, săbii şi săgeți.” 

Vine apoi gerul Bobotezei, care 
adesea soseşte la noi cu o întârziere 
de vreo două săptămâni, deoarece a 
fost asociat cu sărbătoarea botezului 
Domnului de pe stilul vechi, ce a fost 
folosit în România până la 1 februarie 
1924, când s-a trecut la stilul nou, 
adoptat în vestul şi centrul Europei 
încă de la 5 octombrie 1582. Oricum, 
în aceste zile din preajma Bobotezei, 
vremea devine deosebit de geroasă, 
iar în popor se mai zice că e “ger de 
crapă pietrele”. Şi este perfect adevă- 
rat, deoarece apa, pătrunsă prin fi- 
surile şi crăpăturile pietrelor şi stân- 
cilor, îngheaţă şi îşi măreşte volumul, 
făcând să crape pietrele. Cine a urcat 
pe culmile înalte ale Carpaţilor, a putut 
să vadă sau chiar să străbată 
adevărate “câmpuri de pietre”, despi- 
cate şi colțuroase, rezultate ale acestui 
proces fizic. 


De altfel, în ianuarie, iarna îşi dez- 
văluie întreaga gamă a fenomenelor şi 
proceselor meteorologice caracteris- 
tice. De obicei, iernile blânde sunt uita- 
te repede şi trec pentru noi ca o toam- 
nă, prelungită treptat până spre izbuc- 
nirea de viaţă a primăverii. Reţinem 
însă bine iernile grele, în care ninsorile 
viscolite alternează cu gerurile uscate. 

Un fenomen specific al zilelor de 
iarnă este chiciura, formată din cristale 
albe, fărâmicioase, ce se depun pe ra- 
murile copacilor şi pe firele de telegraf, 
în prezenţa ceţii şi când vântul suflă 
mai slab. 

Dintre lunile iernii cea mai capri- 
cioasă şi cu mai multe... schimbări de 
decor se dovedeşte a fi însă februarie 
(Făurar), care vrea să fie mai altfel 
decât... suratele ei-hibernale. Trecerile 
sunt bruşte, de la zile senine şi ge- 
roase, când pe bolta cerului străluceş- 
te... un “soare cu dinţi” (expresie utili- 
zată tocmai pentru a simboliza ne- 
putinţa razelor solare să încălzească 
aerul rece şi dens de origine polară), la 
o vreme călduţă, adesea înnorată, 
când ninge cu fulgi rari şi mari, iar cea- 
ţa se aşterne peste întreaga fire. Un 
astfel de tablou ne este zugrăvit de 
George Coşbuc în primele versuri din 
“larna pe uliţă”: “A-nceput de ieri să 
cadă/ Câte-un fulg, acum a stat,/ Norii 
s-au mai răzbunat/ Spre apus, dar stau 
grămadă/ Peste sat./ Nu e soare, dar e 
bine, Şi pe râu e numai fum/ Vântu-i 
liniştit acum”. 

In asemenea condiţii se zice că 
“vremea se moinează” sau că “s-a 
lăsat moina” şi, într-adevăr, parcă în- 
treaga natură... simte că iarna e pe 
sfârşite. Lumina zilei durează tot mai | 
mult, iar întunericului nopţii îi rămân 
mai puţine ceasuri de priveghere, în 
timp ce în ramurile dezgolite ale copa- 
cilor se presimte viaţa ce se va trezi 
din nou, o dată cu prima adiere a pri- 
măverii. Tocmai aspectul acesta atât 
de schimbător al lui Făurar a făcut ca 
în popor să se spună că în această 
lună “vremea ferecă şi desferecă”. 

„..Şi chiar dacă în luna lui Mărţişor, 
cel puţin până la echinocțiul de pri- 
măvară (21 martie), când ia sfârşit iar- 
na astronomică, mai putem asista la 
reveniri intempestive ale anotimpului 
hibernal, în cele din urmă primăvara va 
ieşi învingătoare... 


IOAN STĂNCESCU 


| ASTRONAUTICĂ | 


Sonda spațială marțiană americană Pathfinder, lansată 
în decembrie 1996, a fost programată de specialiştii 
de la Jet Propulsion Laboratory să-şi atingă ținta în 

vara anului curent, astfel încât robotul mobil, denumit 

Sejourner, să înceapă periplul marțian din 4 iulie 1997. 

Pentru sărbătorirea acestui deosebit eveniment spațial, 

în perioada 3-6 iulie a.c., Societatea Planetară 
din California, condusă de cunoscutul specialist Louis 
Friedman, a organizat la Pasadena, sub denumirea 
PLANETFEST '97, un grup de manifestări ştiinţifice. 
Adresând o invitaţie specială de participare 
la PLANETFEST '97 colaboratorului nostru, d! prof. 
Florin Zăgănescu, organizatorii au ţinut să menţioneze 
că cei prezenți vor participa la lucrările unor 
simpozioane spaţiale, vor admira două expoziții 
de profil, vor viziona filme şi spectacole de anticipație, 
putând totodată să urmărească live dramatica 
aterizare a robotului Sejourner pe inospitalierul Marte... 
Deşi încă din articolele publicate în Ştiinţă şi tehnică 
9/1996, cititorii au fost informaţi despre obiectivele 
acestui zbor cosmic în cadrul misiunilor recente de 
explorare marțiană, redacţia a considerat - având în 
vedere şi importanţa acestui eveniment - că ar fi 
oportună o scurtă actualizare 

a problemei. L-am solicitat s-o facă, în continuare, pe 

dl prof. Florin Zăgănescu, secretar ştiinţific 
al comisiei de profil a Academiei Române. 


(2 rot./min.), având axa de rotaţie şi antena de câştig 

mediu dirijate către Pământ, cu excepţia primelor 20 
de zile, când axa a urmat direcţia Soarelui; ulterior, atitu- 
dinea sondei planetare a fost menţinută constantă până la 
intrarea în atmosfera marțiană, când vor fi “vectorizate” 
aşa-numitele manevre ale traiectoriei de croazieră... 

Cu 24 ore înainte de ajungerea pe Marte, sonda se va 
roti cu 7° către poziţia (atitudinea) necesară pătrunderii în 
atmosferă şi va primi de la sol comanda de desprindere a 
etajului reactiv; în perioada traversării atmosferei marţiene 
vor fi folosite pentru frânare mijloace aero şi gazodinamice. 

Spre deosebire de sonda Viking, care a pătruns în atmo- 
sfera marțiană - venind de pe orbită - cu viteza de 4,6 km/s, 
Pathfinder va avea cca 7,6 km/s şi un unghi de 16,7”, atin- 
gând valoarea maximă a suprasarcinii - 25 g - la altitudinea 
de cca 30-32 km. După 100 s de la penetrarea atmosferei 
marţiene, când sonda va avea o viteză corespunzând la 
Mach 1,8 şi la altitudinea de aproximativ 10 km, a fost 


g onda planetară Pathfinder a fost stabilizată rotațional 


x 


programată deplierea paraşutei principale, confecționată din 
Dacron şi având suspantele din Kevlar. 

Telemetrarea datelor de frânare, intrare şi aterizare se 
fac majoritatea în timp real, cu excepția celor din timpul frâ- 
nării finale gazodinamice (2,2 s), folosind micromotoare ra- 
chetă cu tracţiunea de cca 8N. NASA recepționează datele 
aferente ultimelor cinci minute până la aterizare cu antena 
de 70 ma unui radiotelescop din Deep Space Network 
(Reţeaua de comunicaţii pentru cosmosul îndepărtat). 
Ansamblul de sfere de protecţie, având în interior o pre- 
siune de 1,5 psi, sunt auxiliarele care asigură coborirea pe 
ultimii 30 m şi poziţionarea normală a robotului Sejourner. 


Dacă dezumflarea acestui grup de “mingi” durează doar- 


1,5 min., în schimb retragerea lor, pentru a nu stânjeni 
deplasarea rover-ului marțian, se petrece în 1,7 ore! 

Regiunea destinată aterizării este amplasată aproape de 
deschiderea defileului numit Ares Vallis (19,5* N, 32,8* V) în 
partea de sud a Platoului Crizelor (Crisis Planitia), la cca 
1 000 km de locul “amartizării” robotului Viking-1. Această 
zonă a fost aleasă din cauza diversităţii rocilor care pot intra 
în câmpul vizual al camerelor de luat vederi - de la 
grăuncioare de praf şi până la bolovani de peste 1 m! 

Se pare că rocile din această zonă provin de la bolova- 
nii transportaţi prin albia defileului Ares Vallis; astfel, are 
posibilitatea de a facilita caracterizarea varietăţii rocilor ca- 
re formează crusta solului marțian. Studiul lor permite sta- 
bilirea diferenţierilor dintre rocile din straturile planetare, 
numite generic înveliş, manta şi nucleu. i 

Participanţii la PLANETFEST '97 au posibilitatea unică 
de a urmări live cum, după te a ajuns pe Marte, robotul 
marțian va transmite un set de date-unicat aferente cobo- 
rîrii şi “amartizării”, pe care le-a stocat în memorie; o atrac- 
ție deosebită au imaginile panoramice asupra solului pla- 
netar luate încă din prima zi marțiană şi transmise, via 
Pathfinder, staţiilor de la sol. Şi aceste vederi vor fi 
derulate tot live încă din prima zi de lucru marțiană a 
robotului Sejourner... De remarcat că ziua marțiană, 
denumită convenţional SOL, durează 24,6 ore terestre! 
Atât funcţionarea aparatelor instalate pe modulul de 


-coborire din compunerea staţiei interplanetare Pathfinder, 


cât şi cele de pe vehiculul automat Sejourner, sunt 
programate să transmită informaţii ştiinţifice şi imagini, 
încă din primele minute după atingerea solului marțian... 


Prof. FLORIN ZĂGĂNESCU, 
membru al Academiei internaţionale 
de Astronautică 


IUNIE 1997 

Un eveniment cu totul deosebit a atras anul acesta 
atenția oricărui iubitor al nopților înstelate: cometa Hale- 
Bopp (C/1995 01). A fost văzută de milioane de oameni. 


IUNIE 1997 


Cometa Hale-Bopp, fotografiată la 29 martie, în Franţa, de Jean 
Dragesco. 


upă o odisee de 4 200 de ani prin adâncurile înghe- 

tate ale periferiei Sistemului Solar, ea s-a apropiat 

încă o dată de noi. Este prima apariţie spectaculoasă 
după 40 de ani ce s-au scurs de la apariţia cometelor Arend- 
Roland şi Mrkos. Şi ele aveau doar magnitudinea 1! 

A mai existat desigur cometa Hyakutake (C1/1996 B2). 
Dar showul prezentat de ea a durat doar câteva săptămâni, 
pe când reprezentaţia oferită de Hale-Bopp durează deja de 
câteva luni şi continuă încă în emisfera australă. 

Descoperită cu un an înaintea cometei Hyakutake, ea a 

primit chiar din prima zi numele de botez: C/1995 01 (Hale- 
Bopp), conform noii nomenclaturi: C arată că este vorba de 
o cometă de lungă perioadă (de peste 200 de ani); urmează 
un cod relativ la data descoperirii şi numele descoperitorilor, 
Alan Hale şi Thomas Bopp. 
Cometa a prezentat cel mai frumos show cosmic când s-a 
apropiat cel mai mult de Soare, deci în jurul datei de 1 aprilie. 
Ea se afla atunci la 0,914 unităţi astronomice depărtare de 
Soare (137 milioane km); câteva zile mai devreme, a 
“măturat” Pământul la distanţa respectabilă de 197 milioane 
km. Cometa a atins magnitudinea -0,8 (în comparaţie, 
Sirius, steaua cea mai strălucitoare, are magnitudinea -1,5). 
Tot în perioada trecerii prin periheliu, cometa a călătorit şi cu 
cea mai mare viteză: peste 158 000 km/oră. 

Daniel W.E. Green (de la Biroul central de telegrame 
astronomice) afirmă chiar că am ratat un spectacol mult mai 
impresionant: “Dacă C/1995 01 ar fi trecut prin periheliu 
doar cu patru luni mai devreme, ar fi fost vizibilă toată noap- 
tea pentru observatorii emisferei nordice, încă de la înce- 
putul lui ianuarie, la o distanţă vizuală de peste -5, adică la 
fel de strălucitoare ca secera Lunii”. Cometa ar fi fost deci 
vizibilă chiar în plină zi! Chiar şi aşa, Hale-Bopp a fost în 
aprilie unul din cele mai frumoase obiecte vizibile cu ochiul 
liber, aşezată convenabil spre nord-vest după lăsarea serii, 
evident pentru cei ce au admirat-o în afara luminii oraşelor... 

Pentru a o mai vedea trebuie să coboriţi la sud de 
ecuator: la 1 iunie, la tropice, se vede cum cometa apune, la 


Doar cine n-a vrut s-o vadă n-a văzut-o! 


vest, o oră şi un sfert după Soare, în timp ce la latitudinea 
de 30° sud va mai putea fi văzută încă 15 minute. 

Traiectoria lui Hale-Bopp continuă apoi spre sud-est, tre- 
când din Orion spre Monoceros (sau Licomnul) la 17 iunie. Spre 
sfârşitul lunii cometa este în centrul Triunghiului de Iarnă, 
format de Sirius, Betelgeuse şi Procyon. Cometa Hale-Bopp a 
fost observată în toate lungimile de undă de la radio la raze X. 

La 25 martie US Navy a lansat pentru NASA patru ra- 
chete Black Brant IX. Ele erau dotate cu spectrografe şi po- 
larimetre speciale pentru observarea cometei în ultraviolet, 
la o altitudine de 300 la 400 km, timp de 5-10 minute. O altă 
misiune spaţială ce va fi lansată în iulie va avea şi ea 
instrumente speciale pentru studiul cometei în UV: este 
vorba de Discovery's STS. 

Din septembrie 1995 până în octombrie 1996 Telescopul 
Spaţial Hubble (HTS) a observat în special regiunea nucle- 
ului. El nu şi-a putut continua observaţiile pentru că unghiul 
direcțiilor cometă-Pământ-Soare este sub 50° (unghiul de 
elongaţie solară). Or, este normal ca unghiul să fie mic pen- . 
tru ca instrumentele ultrasensibile ale telescopului să fie fe- 
rite de lumina arzătoare a Soarelui. In felul acesta, HTS a 
fost nevoit să rateze cele mai interesante luni din viaţa 
celebrei comete. 

Poate părea ciudat sau nu, dar micile telescoape sau 
chiar binoclurile au oferit imagini mult mai impresionante ale 
cometei decât marile telescoape. Credem că superba ima- 
gine luată de domnul Jean Dragesco la 29 martie în Franţa 
este elocventă. Datorită luminozităţii cometei, la începutul lui 
martie, chiar la expuneri foarte scurte, detectoarele marilor 
telescoape erau inundate în lumina cometei. 

lată câteva din primele informaţii pe care le avem până 
acum. Strălucirea şi dimensiunea cometei în perioada apropierii 
de periheliu au pus astronomii pe gânduri. La mijlocul lui martie, 
când magnitudinea sa a trecut de -0,0, chiar şi cei mai expe- 
rimentaţi amatori abia au găsit o stea de reper apropiată pentru 
a putea aprecia strălucirea cometei. Dintre obiectele cereşti ce 
puteau fi luate ca referință au fost Jupiter (magnitudinea -2,0), 
Sirius (-1,5), Marte (-1,2) şi Mercur (-0,5 la 0,0). 

Strălucirea sa remarcabilă o cataloghează oare ca ade- 
vărata “cometă a secolului”? Nu. Pentru comunitatea ştiin- 
țifică vedeta rămâne fără îndoială un obiect de strălucire 
modestă, cometa Halley, singura cometă care a fost vizitată 
de aproape de o sondă spaţială. Şi totuşi, Hale-Bopp suscită 
un interes la fel de viu: ea este prima mare cometă reperată 
suficient de devreme pentru a i se fi urmărit evoluţia mult 
înainte de trecerea prin periheliu. Ultima care a ajuns în 
preajma Soarelui înaintea lui Hale-Bopp, cometa Hyakutake, 
era deja aproape de periheliul său, când a fost descoperită 
în ianuarie 1996. 

Mai mult, coada cometei, foarte impresionantă, s-a întins 
pe mai bine de 20° (ceea ce corespunde la o dimensiune 
reală de 100 milioane km). Hale-Bopp poate intra deci fără 
nici o discuţie în familia “marilor comete”, adăugându-se 
astfel altor şapte comete celebre observate în secolul XX şi 
la alte 74 recenzate din anul 373 î. Hr.! 

Pe măsură ce s-a apropiat de periheliu, Hale-Bopp a în- 
ceput să arunce un uriaş jet de material cometar. In acelaşi 

timp, chiar şi cele mai mici telescoape au putut pune în 
evidenţă cel puţin trei straturi concentrice, strălucitoare, egal 
depărtate în direcţia nucleului spre Soare. Imaginea de 
ansamblu seamănă mult cu cea a unei galaxii spiralate 
barate. Straturile par a fi rezultatul acţiunii unor vânturi 
active asupra cometei, nucleul fiind periodic purtat înspre şi 
dinspre lumina Soarelui. Când este încălzit, el aruncă 
enorme cantităţi de gaz şi praf, care se împrăştie treptat, 
formând învelişurile. Formele lor complexe, asimetrice, sunt 
datorate probabil efectului combinat al pozițiilor geometrice 
ale vânturilor, vitezei de ejecţie a materialului, rotației şi 
precesiei nucleului şi altor factori. 

Cel mai mare spectacol pentru observatorii tereştri este 
oferit desigur de cele două cozi, foarte bine vizibile, chiar cu 
ochiul liber: o coadă de praf, difuză, curbată, roşiatică şi o 
coadă de ioni, dreaptă, albăstruie. Prima străluceşte datorită 
luminii solare reflectate de particulele de praf lăsate de 
cometă în urmă, de-a lungul orbitei cometare şi împinse de 
presiunea luminii solare. Cea de-a doua este formată, mai 
ales, din atomi şi molecule încărcate, aruncate din coama 
cometei de către vântul solar în direcţie opusă Soarelui. 

Coada de praf străluceşte datorită luminii solare, 
reflectate de particulele de pulbere lăsate de cometă în 
urmă de-a lungul orbitei cometare şi împinse de presiunea 
luminii solare. Imaginile cozii de praf a cometei reprezintă un 
set de dungi strălucitoare paralele, numite benzi sincronice. 
Ele seamănă mult cu celebra coadă dungată de praf a 
cometei West din 1976. Fiecare bandă reprezintă o explozie 
de praf la un moment dat. Stropii de material sunt sortaţi 
după dimensiune pentru a forma dungile lungi, subțiri, cele 
cu particule mai mici sau mai puţin dense fiind aruncate 
departe în spaţiu de presiunea radiaţiei solare. 

Hale-Bopp a aruncat mai mult praf decât Hyakutake şi a 
avut deci o coadă şi mai luminoasă. Aceasta a avut între 20° 
şi 25° lungime. O coadă de 5° corespunde unei lungimi de 
circa 30 milioane km. Coada s-a desfăşurat în spaţiu până 
la peste o unitate astronomică, dar a apărut mult mai scurtă 
din cauza unghiului sub care se vede de pe Pământ. Aspec- 
tul depinde desigur de calitatea cerului de unde se observă 
(transparenţa cerului, poluarea luminoasă, lumina Lunii). 

De mici dimensiuni - de la câţiva kilometri până la câteva 
zeci de kilometri -, nucleul este foarte puţin accesibil ob- 
servaţiilor de pe Pământ. Nucleul este de fapt un corp 
poros, compus dintr-un amestec de gheaţă şi grăunţe de 
parf, un fel de “bulgăre de zăpadă murdară”. 

Cât de mare e nucleul? E o întrebare la care nu se poate 
răspunde cu certitudine pentru simplul motiv că acesta nu 
poate fi observat direct. Singurul nucleu care a fost observat 
direct de misiunile spaţiale a fost cel al cometei Halley, în 
martie 1986. Diametrul nucleului cometei Hale-Bopp, cu- 
prins între 27 şi 42 km (ba chiar 44 km după unele estimări), 
este de aproape trei ori mai mare decât nucleul cometei 
Halley. Se pare că se roteşte în jurul său cu o perioadă ceva 
mai mare de 11 ore. Dar mişcarea pare a fi mult mai 
complexă decât o simplă rotaţie: nucleul ar fi uşor animat de 
o mişcare de precesie cu o perioadă de circa 18 zile. 

Astronomii pot detecta în spectrul unei comete molecu- 
lele din coamă produse prin sublimarea gheţurilor nucleului 
sub efectul radiaţiei solare. Nimeni nu ne asigură însă că 
abundența speciilor chimice măsurate în coamă ar fi repre- 
zentanţi direcţi ai compoziţiei nucleului, de unde interesul de 
a urmări mult timp evoluţia producţiei de gaz şi de pulberi. 
Activitatea unei comete creşte când aceasta se apropie de 
Soare şi depinde desigur şi de natura nucleului. Departe de 
Soare ne aşteptăm ca speciile cele mai volatile (cele ale 
căror temperatură de trecere de la starea solidă la starea ga- 
zoasă este cea mai scăzută) să fie primele sublimate şi să fie 
deci mai abundente în coamă: într-adevăr, dincolo de 4 UA 
coama este dominată de speciile mai volatile decât apa. 


Mult mai aproape de Soare (1 UA), cele 20 de molecule 
deja identificate în spectrele cometare au fost aproape toate 
detectate şi în spectrul lui Hale-Bopp şi au fost puse în 
evidenţă pentru prima oară alte numeroase molecule, ca, de 
exemplu, dioxidul de sulf (SO,) sau acidul formic (HCOOH). 
Compoziţia chimică a coamei s-a dovedit a fi foarte asemă- 
nătoare cu cea a altor comete, ceea ce face ca Hale-Bopp 
să fie o cometă tipică. 

Măsurători ale abundenței principalilor constituenți ai 
ghețţurilor cometare (H,O, CO şi CO,), efectuate în infraroşu 
cu satelitul ISO, au dovedit o compoziţie foarte apropiată de 
cea a gheţurilor prezente în norii moleculari denşi. ISO a 
detectat, de asemenea, în spectrul prafului lui Hale-Bopp 
prezenţa olivinei cristaline. Satelitul a permis stabilirea unei 
analogii semnificative între materialul cometar şi materia 
interstelară. 

Observarea cometei Hale-Bopp nu a dus totuşi la 
modificări esenţiale ale cunoştinţelor noastre asupra 
compoziţiei cometelor. Nu putem spune însă acelaşi lucru 
despre unele mecanisme fizice fundamentale. De exemplu, 
emisia radicalului NH, şi a ionului H,O+, observată în 
spectrul vizibil al lui Hale-Bopp la mari depărtări de Soare nu 
poate fi explicată prin modelele existente de fluorescenţă. 
Or, tocmai aceste modele ne permit să determinăm 
abundența unor molecule, ca amoniacul (NH3), legat de 
temperatură şi deci de condiţiile de formare a cometelor. 

La maximul său de activitate, în timpul trecerii prin 
periheliu, Hale-Bopp a pierdut în jur de 300 t de apă pe 
secundă. O asemenea activitate nu a durat totuşi decât 
câteva săptămâni şi a dispărut doar o mică fracțiune din 
masa nucleului. Astfel, puţin uşurată, Hale-Bopp şi-a reluat 
drumul spre periferia Sistemului Solar şi e rândul 
astronomilor din emisfera sudică să reia observaţiile pentru 
alte câteva luni în aşteptarea următoarei sale vizite peste 
4 400 de ani. 

Ce aşteaptă astronomia din studiul acestor mici obiecte 
cereşti venite de la periferia Sistemului Solar? Ele sosesc 
dintr-un rezervor foarte îndepărtat de corpuri cereşti - norul 
lui Oort - situat la o distanță de peste 40 000 UA. 
Perturbaţiile gravitaționale generate de stelele apropiate ar 
“impinge” spre noi doar 5-10% din cele 1012 corpuri cereşti 
ce s-ar afla acolo. Foarte puţin modificate în timpul periplului 
lor, cometele pot fi considerate adevărate relicve ale 
Sistemului Solar, martore ale naşterii acestuia. 

Nu ne rămâne decât să aşteptăm sesiunea specială ce-i 
va fi dedicată în timpul Adunării generale a Uniunii 
Astronomice Internaţionale, care va avea loc în august la 
Kyoto, pentru a afla noi precizări asupra acestor fascinante 
corpuri ale Sistemului Solar. 


Dr. MAGDA STAVINSCHI 

MACHU PICCHU 
"cetatea pierduta” 


În anul 1911, expediția condusă de Hiram Bingham, profesor la Universitatea Yale, SUA, se afla 
în valea sacră Urubamba din Anzii peruvieni când una din călăuze a găsit urma unui drum foarte 
vechi; urcând, membrii expediției au putut zări, pe un promontoriu, o cetate impunătoare, 
“încununând, ca un cuib de vulturi, un pichu (pisc), înalt de aproape 3 000 de metri, imposibil de 
cucerit pe vremea aceea...”. Era “cetatea pierdută” a incaşilor - cea pe care noi o ştim sub numele 
de Machu Picchu. Construită în jurul anului 1450, ea a reuşit să scape de focul şi sabia 
conchistadorilor spanioli; uitată timp de aproape cinci secole, nu a avut de suferit decât din cauza 
eroziunii şi intemperiilor. 


harles Wiener a fost 
Ç primul explorator care 

a parcurs zona între 
1875 şi 1877; el a notat de- 
numirile de “Matcho Picchu” 
şi “Huayna Picchu”, unde i 
s-a semnalat existența unor 
ruine incase, dar nu a reuşit 
să ajungă în aceste locuri, 
din lipsa timpului şi a mijloa- 
celor necesare, trecând pe 
lângă o descoperire de ex- 
cepție, chiar dacă el a fost 
cel dintâi care a menționat 
toponimele respective... 

Hiram Bingham, desco- 
peritorul cetății de la Machu 
Picchu, a crezut că este vor- 
ba de Vilcabamba, capitala 
rezistenței incase, ultimul 
bastion în care, profitând de 
adăpostul oferit de munții 
înalți şi pădurea tropicală 
practic inaccesibilă, incașii 
au reuşit să se împotriveas- 
că spaniolilor. După execu- 
tarea în 1572 a lui Tupac 
Amaru, ultimul Inca, cea 
domnit la Vilcabamba, toate 
centrele locuite au fost 
abandonate, fiind invadate 
de pădurea tropicală. 

Deşi de la descoperirea sa au trecut mai bine de optzeci 
de ani, deşi mai multe expediţii arheologice au încercat să 
rezolve misterul, specialiştii încă nu pot afirma cu certitudine 
anumite lucruri, mai ales că H. Bingham a influenţat 
puternic părerile celor ce i-au urmat. Ulterior, au fost făcute 
descoperiri care au demonstrat că Machu Picchu nu 
corespundea identificării propuse de el, însă acestea nu au 
reuşit să îi asocieze un alt nume celebru din istoria incașilor. 
Din fericire, deşi în alte locuri conchistadorii au distrus 
edificiile incase, refolosind blocurile de piatră pentru 
propriile construcţii, la Machu Picchu ele au rămas pe 
locurile lor, erodate de vânturi şi ploi sau de vegetaţia 
luxuriantă, dar neafectate de furia distructivă a oamenilor. 
Sunt blocuri de piatră masive, perfect îmbinate (incașii nu 
foloseau mortarul şi nu aveau animale de tracţiune, nici ca- 


re sau macarale, aşa că nu 
putem decât să presupunem 
modul în care le transportau 
şi le suprapuneau). Cercetă- 
torii moderni încearcă, cu 
ajutorul lor, să ridice vălul 
țesut de lucrările publicate 
de Bingham în jurul desco- 
peririi sale. 

Data propusă pentru 
construirea sitului, aproxima- 
tiv 1450 e.n., a fost stabilită 
prin datarea cu C14. Ea ne 
trimite la Inca Pachacutec, 
“Reformatorul”, primul suve- 
ran care a dus o politică de 
cuceritor. Conform unui stu- 
diu recent, situl figurează 
sub numele de “Pitchu” într-o 
listă de proprietăţi ce au 
aparţinut lui Pachacutec. Se 
ştie că suveranii Inca şi-au 
atribuit vaste domenii în va- 
lea sacră Urubamba, nu de- 
parte de Cuzco. La moartea 
suveranului, acestea conti- 
nuau să aparţină mumiei 
sale, iar “panaka” (familia 
sa) conserva uzufructul lor. 
In cazul sitului de la Machu 
Picchu şi al celor vecine, nu 
ştim dacă “panaka” a moş- 
tenit în mod exclusiv acest uzufruct sau dacă statul a 
păstrat, măcar parţial, regiunea sub control politic şi eco- 
nomic tocmai datorită interesului prezentat de aceasta. 

Cetatea a fost ocupată între 1450 şi 1572. În cursul 
acestei perioade se constată o uniformitate a stilului arhi- 
tectural, care nu permite urmărirea unei cronologii deta- 
liate a construcţiilor. Edificiile respectă un anumit model şi 
este dificil de apreciat dacă au fost construite în câţiva ani 
sau în mai multe etape. Lipsa unei stratigrafii în solul de 
locuire nu reflectă decât existenţa unei singure ocupări, 
cea care a precedat imediat abandonarea sitului şi numai 
în “gropile de gunoi” se constată o stratigrafie mai bogată 
ce poate confirma ocuparea mai îndelungată. 

Cetatea se află pe un platou stâncos care domină 
valea; nu se putea ajunge acolo decât trecând prin mai 


Tp 

multe puncte de control. Unii specialişti consideră că 
aceasta dovedeşte că Machu Picchu a fost încă de la 
început construit în cel mai mare secret, ca un refugiu în 
caz că ar fi fost amenințată capitala, Cuzco. Importanța 


strategică a sitului nu poate 
fi negată. S-ar putea să fi 
fost principala cetate a unui 
sistem construit în Ceja de 
Selva, aproape de centrul 
imperiului (100 km de Cuz- 
co în linie dreaptă, cum 
zboară condorul), pentru 
apărare, dar şi pentru ex- 
ploatarea, într-un climat 
cald şi umed, a culturilor 
agricole. Ipoteza se potri- 
veşte foarte bine cu prac- 
ticile epocii: într-adevăr, la 
Cuzco, erau trimise în timp 
record, graţie extraordinarei 
reţele de comunicaţii con- 
struite de incaşi (10 000 km 
de şosele pietruite, ce legau 
între ele toate provinciile im- 
periului), atât produse de pe 
coasta mării, cât şi de pe 
platourile înalte ale Anzilor. 

În complexul de la 
Machu Picchu, spaţiul a fost 
amenajat pentru a pune 
casele la adăpost de perico- 
lele naturale: ele se află în 
sectorul cel mai bine dega- 
jat, departe de orice stâncă 
ce putea prezenta un risc 
de prăbuşire peste edificii. 
Zona urbană este protejată 
de altfel de eventualele alu- 
necări de teren prin terase 
agricole şi platforme în trep- 
te care taie flancurile mun- 
telui pentru a-l stabiliza şi a-l 
face apt pentru construcții. 
Terasele agricole formează 
spaţii cultivabile plane, mai 
bine drenate şi mai pro- 
funde decât solul pantelor 
naturale, transformând în 
adevărate grădini pante mai 
mari de 50 de grade. Se 
pare deci că situl avea, pe 
lângă funcţia defensivă, şi o 
funcţie agricolă. 

Numărul edificiilor din 
Machu Picchu, mai mult de 
200, superior siturilor ve- 
cine, sugerează o populaţie 
de 500 - 1 000 de persoane 
stabile, plus mâna de lucru 
sezonieră. Nu se ştie mai 
nimic despre primii locuitori 
şi nici despre cei care au 


părăsit cetatea în 1572. În mormintele descoperite în 
timpul săpăturilor făcute de Bingham au fost găsite 164 de 


Deşi prezintă un mare interes pentru cunoaşterea istoriei omeni- 
rii, teritoriul actual al statului sud-american Peru, descoperit în seco- 
lul al XVI-lea de europeni, a început să fie studiat de etnografi în se- 
colul al XIX-lea şi de arheologi abia în secolul XX. Urmele primelor 
populaţii amerindiene datează din jurul anului 1000 î.e.n.; acestea 
au trăit în regiunile de pe coasta Oceanului Pacific, în oazele aproa- 
pe paralele alcătuite de văile celor 16 rios ce izvorăsc din Munţii 
Anzi. Este vorba despre culturile Mochica, Nazca şi Chimu, peste 
care s-au suprapus, cu timpul, până în secolul al V-lea e.n., culturile 
“pământurilor înalte” - Tiahuanaco şi Chavin. Purtătorii acestor cul- 
turi ştiau să lucreze pămîntul - irigându-l la şes, construind terase la 
munte -, dar şi să construiască cetăţi şi sanctuare fortificate. Aceasta 
nu i-a împiedicat însă pe incaşii veniţi din nord să îi cucerească, pe 
la 1400 î.e.n., şi să îi asimileze. Cultura inca a ajuns la apogeu în 
secolul al XVI-lea, care este, din păcate, şi momentul cuceririi 
imperiului incas de către spanioli. 

Istoria supunerii - practic de către o mână de oameni - a unui 
vast imperiu este greu de prezentat în câteva cuvinte, dar iată cum 
s-au petrecut, pe scurt, lucrurile... Suntem aproape de mijlocul vea- 
cului al XVI-lea. Vremea primului Inca, Manco Capac, şi a lui 
Pachacutec, care a cucerit vaste teritorii, formând un mare imperiu, 
a trecut de mult. Suveranul de atunci, Huayna Capac, a hotărit să 
împartă ţara între cei doi fii ai săi, Huascar, cel mai mare, a primit 
sudul, cu capitala la Cuzco, iar Atahualpa partea de nord, cu capitala 
la Quito. Dar fiecare din ei dorea să stăpânească întreg imperiul; 
Atahualpa a năvălit în țara fratelui său, care a fost înfrânt şi în- 
temniţat. În timpul acestui război fratricid, în imperiu au pătruns spa- 
niolii - Francisco Pizzaro, cu 110 pedestrași şi 67 de călăreţi, por- 
nea, în septembrie 1532, către cetatea Cajamarca, în apropierea 
căreia se afla Atahualpa, cu o armată de 50 000 de oameni. 

Atahualpa este atras într-o cursă şi luat prizonier. În schimbul 
libertăţii, promite să umple o cameră cu vase şi podoabe de aur şi 
argint. După nu foarte multă vreme, încăperea era aproape plină, însă 
Pizzaro, care se temea că, o dată liber, Atahualpa avea să îl atace 
(mai ales că între timp acesta ordonase uciderea fratelui său Huascar, 
pe care conchistadorul spera că îl va putea folosi împotriva lui), suve- 
ranul incas a fost condamnat la moarte şi executat prin strangulare. 
Nu mult după aceea spaniolii au masacrat armata incașilor şi au 
devenit stăpânii imperiului, capturând comori nebănuite şi distrugând o 
mare civilizaţie. 


schelete; la vremea respectivă s-a considerat că este 
vorba despre 109 femei şi 28 de bărbaţi, restul fiind 


consideraţi copii sau de sex imposibil de determinat. 
Bingham a propus teoria unui centru sacru, locuit de 
“fecioarele soarelui”. Dar studii recente neagă rezultatele 
vechilor determinări; criteriile utilizate pentru stabilirea 


acestor diagnostice de 
dimorfism sexual plecând de 
la oasele bazinului şi ale 
craniului au ignorat micro- 
variațiile datorate originii 
etnice diferite a indivizilor. 
Alte săpături, mai recen- 
te şi nepublicate, au scos la 
iveală obiecte folosite în 
gospodărie (ceramică, pietre 
de măcinat etc.) şi dovezi 
care atestă abandonarea în 
grabă a sitului. Numai 
câteva edificii din Machu 
Picchu pot fi identificate ca 
fiind cele propuse de Bin- 
gham. “Templele” grupate în 
“piaţa sacră”, de exemplu, 
se pare că au fost cu ade- 
vărat locuri de cult, chiar 
dacă detaliile care li se 
atribuie relevă mai degrabă 
o imaginaţie bogată. În 
schimb, edificiul denumit 
“Torreon”, deoarece seamă- 
nă cu un turn, identificat de 
Bingham ca loc dedicat cul- 
tului solar, a făcut obiectul 
unor studii ştiinţifice aprofun- 
date. Ele au stabilit care a 
fost utilizarea lui precisă: 
aici, incaşii determinau, 
urmărind razele soarelui la 
răsărit, data solstițiului de 
iarnă austral (în luna iunie), 
ca şi apariţia Constelaţiei 
Pleiadelor în aceeaşi epocă. 
Departe de a fi un loc dedicat 
cultului astrului zilei, această 
construcţie era legată de 
astronomie, indispensabilă 
pentru fixarea principalelor 
date ale calendarului incas. 
După cum se vede, 
interpretările propuse de 
Bingham nu rezistă verifică- 
rilor efectuate în zilele 
noastre. Machu Picchu nu a 
fost Vilcabamba, deşi a 
făcut parte din ultimul nu- 
cleu al rezistenţei incase. 
Faptul că nu a fost refugiul 
“femeilor alese”, nici locul 
mitic de origine al incaşilor 
nu ştirbeşte cu nimic excep- 
ționala valoare arhitecturală 
a “cetăţii pierdute”. Poate 
viitoarele cercetări vor şti să 


găsească numele adevărat al acestei citadele ce aparţine 
acum patrimoniului cultural al umanităţii. 

Slujba de “sfințire a apei”, oficiată de preot în câmpul cu 
semănături, comuna Bătrâna, Ținutul Pădurenilor, Hunedoara. 


tradiţionale româneşti înscrie, la loc de cinste, şi 

Nedeia. Consemnată în unele documente de epocă, 
precum “Pravila lui Vasile Lupu”, datând din secolul al 
XVII-lea, “Calendarul pe anul 1882”, de Simion Mangiuca, 
“Etymologicum Magnum Romaniae”, elaborat de B.P. 
Hasdeu în 1898, ca şi în lucrările unor reputați folclorişti 
sau geografi, Nedeia este atestată ca fiind o datină 
străveche a românilor din Transilvania, Banat şi nordul 
Olteniei care se “ţine cu sfinţenie” în toate satele din 
aceste perimetre geografice, în intervalul dintre Paşte şi 
Rusalii, până la Sfântul Ilie (20 iulie). Aflăm din scrierile 
menţionate că, dincolo de numele diferite pe care le poartă 
acest obicei - “Nedeie” în Transilvania, “Rugă” în Banat şi 
“Govie” în nordul Olteniei -, fiecare localitate ţinea să aibă 
Nedeia ei, unde se adunau tineri şi bătrâni, fete şi feciori, 
neamuri şi prieteni, pentru a schimba diferite produse 
obţinute în cadrul gospodăriei ţărăneşti tradiţionale (B.P. 
Hasdeu derivă însuşi numele obiceiului de la termenul latin 
“nundinam nundinae”, care înseamnă târg), dar şi pentru a 
se întâlni şi petrece împreună, cu “mâncare şi lăutari”, cu 
“joc şi voie bună”, una, două sau chiar trei zile, dacă Ne- 
deia se organiza la Rusalii. Reputatul geograf lon Cornea 
este de părere că Nedeile erau adevărate “târguri de două 
ţări”, care se desfăşurau în afara satelor, pe culmile 
munţilor. Nenumăratele toponime existente şi astăzi în 
Carpaţii noştri demonstrează că obiceiul a fost o practică 
îndelungată şi continuă în respectivele locuri, manifestarea 
transferând treptat numele ei spaţiului de desfăşurare, 
respectivului perimetru geografic. O dată cu trecerea 
vremii, Nedeile-târg s-au restrâns la arealul cuprins între 
masivele Ţarcu, Godeanu şi Retezat, ele coborînd de pe 
plaiurile munţilor în satele de la poalele acestora. Astăzi, în 
Ţara Hațegului, în Ţinutul Pădurenilor, în zona Lugojului, 
Caransebeşului şi a Timişului, Nedeia a dobândit noi 
forme de manifestare. Ea se desfăşoară în vatra satului 
sau în hotarul acestuia (“la iarbă verde”) ca o mare 
sărbătoare a comunităţii, dar şi-a pierdut funcţia de târg. 

Singurele zone în care Nedeia continuă să-şi păstreze 
identitatea iniţială, reunind încă mari grupuri de oameni, 
veniţi de la zeci de kilometri pentru a se întâlni şi a 
schimba diverse produse gospodăreşti, sunt Apusenii şi 
Buzăul. Ca şi odinioară, aici sătenii urcă din localităţile 
învecinate pe Muntele Găina sau pe Penteleu, pentru a 
participa la “Târgul de fete” sau la “Drăgaică”, aducând cu 
ei o diversitate copleşitoare de produse, în scopul 
schimbului comercial. Specificul acestor manifestări este 
dictat însă nu de această activitate, ci de spectaculozitatea 
serbării câmpeneşti ce se desfăşoară cu acest prilej, sus, 
pe culmea muntelui. Cântecul, jocul, mesele îmbelşugate 


ş ntre sărbătorile verii, calendarul obiceiurilor populare 


NEDEIA 


ritual și sărbătoare 
a comunităților satești 


sunt omniprezente, contribuind la cunoaşterea între tineri 
şi la menţinerea coeziunii interumane. 

Prilej de întâlnire între neamuri, dar şi a neamurilor cu 
ceilalţi membri ai obştilor săteşti - când obiceiul se 
desfăşoară în vatra satului -, Nedeia reuneşte spiţele de 
neam, indiferent de locul în care trăiesc descendenţi! aces- 
tora. Prin legea nescrisă a tradiţiei, Nedeia s-a impus ca 
unul dintre cele mai eficiente mijloace de regenerare a 
coeziunii şi solidarităţii umane, având forţa de a capacita 
interesul şi de a-i mobiliza nu numai pe membrii comuni- 
tăţii organizatoare, ci şi pe vecinii acesteia şi chiar pe locu- 
itorii unor aşezări mult mai îndepărtate geografic de locul 
în care se desfăşoară Nedeia. 

Perpetuată şi astăzi, în multe din satele Ţării Hațegului 
şi Ţinutului Pădurenilor, din Banat şi din nordul judeţului 
Gorj, Nedeia îşi conservă această funcţie importantă, 
cunoscând chiar unele amplificări ale momentelor festive, 
sărbătoreşti şi spectaculare. Practic, Nedeile din aceste 
zone sunt eşalonate, duminică după duminică, pe tot 
parcursul perioadei dintre Paşte şi Sfântul Ilie, în aşa fel, 
ca, pe rând, în fiecare sat să existe o Nedeie, la care să 
poată participa nu doar localnicii, ci şi vecinii lor. Pentru 
omul modern, sătean sau citadin, venit dintr-o altă 
localitate a ţării, este de-a dreptul fascinant să cunoască 
un asemenea tip de realitate. Chiar dacă este străin față 
de respectivele comunităţi, el are posibilitatea să se 
bucure de “omenia” localnicilor aflaţi într-o sărbătoare 
succesivă, care îngăduie fiecăruia să beneficieze de 
ospeţie, dar şi să-şi etaleze calităţile de “gazdă”. Principiul 
care guvernează relaţiile dintre oamenii acestor meleaguri, 
pe timpul cât au loc Nedeile, se bazează pe “omenie”, 


“Brâul” jucat de pădureni în câmpul cu semănături, după terminarea 
slujbei religioase, comuna Bătrâna, Ţinutul Pădurenilor, Hunedoara. 


//, 


înţeleasă ca formă de manifestare reciprocă a generozităţii 
umane, dincolo de limitele familiei, ale neamului şi 
prieteniei. Din acest punct de vedere, Nedeia a fost şi 
continuă să fie o sărbătoare a fiecăruia şi a tuturor, a 
spiţelor de neam, dar şi a întregii comunităţi. Nedeia este 
cadrul de afirmare a mândriei locale a comunităţii, fiecare 
purtând însă o responsabilitate precisă, absolut necesară 
pentru reuşita sărbătorii comune. 

Având în vedere amploarea obiceiului, pregătirile 
pentru Nedeie încep din vreme şi pe mai multe planuri. 
Principala responsabilitate revine feciorilor. In primul rând, 
ei trebuie să organizeze “jocul”, întrucât “fără muzică şi joc, 
nu-i Nedee în sat”. Această sarcină echivalează cu o 
adevărată “probă de maturitate” a tinerilor, dată în faţa 
colectivităţi. Pentru rezolvarea acestei probleme, tinerii nu 
precupeţesc nici un efort. Se sfătuiesc din timp, caută şi 
tocmesc muzicanţii cei mai buni. Tot ei amenajează spaţiul 
destinat petrecerii: fac curăţenie, îl împodobesc cu ramuri 
verzi şi flori de salcâm etc. Apoi organizează un mic bufet 
în incinta spaţiului de dans, fixează taxa de intrare la joc 
(pentru plata muzicanţilor) şi stabilesc cine o va încasa. 
Tot feciorii vor veghea ca petrecerea să se desfăşoare 
fără certuri sau bătăi, iar pentru muzicanți ei vor asigura, 
cu rândul, masa şi locul de odihnă, în toate cele două sau 
trei zile ale Nedeii. 

In paralel cu aceste pregătiri, în fiecare gospodărie din 
sat au loc alte tipuri de activităţi menite a contribui la buna 
desfăşurare a Nedeii. Bărbaţii se îngrijesc de procurarea 
băuturii şi a animalelor ce se vor sacrifica pentru mesele 
festive din această perioadă: miel, ied, vițel şi, mai rar, 
porc. Tot ei curăţă şi eventual repară gardurile, porţile şi 
diversele anexe gospodăreşti. 

Femeilor din casă - de la bunică la nepoate - le revin 
sarcini legate de pregătirea interiorului locuinţei: curăţenie 
(văruit, spălat), împodobirea camerelor cu cele mai frumoa- 
se ţesături (covoare, cergi, ştergare, feţe de masă etc.), dar 
şi a vestimentaţiei de sărbătoare a tuturor membrilor 
familiei. În zonele în care costumul tradiţional continuă să 
fie purtat în asemenea ocazii - în Ţinutul Pădurenilor din 
judeţul Hunedoara, de exemplu - la Nedeie se pot admira 
cele mai noi creaţii ale genului, între fete existând o reală 
concurenţă pentru a-şi impune ţinuta vestimentară. 

O atenţie deosebită o acordă femeile pregătirii meniului 
tradițional al Nedeii. Dacă, în trecut, numărul felurilor şi 
cantităţile prezente la mesele festive din aceste zile nu 
depăşeau limitele unei zile de sărbătoare, astăzi se 
constată o adevărată competiţie culinară între gospodine. 
Ele se întrec în a pregăti diverse feluri de bucate: 3-5 tipuri 
de gustări, supe cu tăieţei, fripturi, sarmale şi cel puţin 10- 
15 feluri de prăjituri. Copleşitoare la prima vedere, această 


“Stropitul holdelor” de fete fecioare din Bătrâna, Ţinutul Pădure- 
nilor, Hunedoara. 


Pusul cununii de spice la “crucea de pază” (“ruga”) a holdelor, 
comuna Bătrâna, Ţinutul Pădurenilor, Hunedoara. 


abundență culinară se justifică totuşi, dacă ne gândim că o 
familie cu multe neamuri, pe parcursul a două zile de 
Nedeie, are la mesele ce se servesc cel puţin 50 de per- 
soane. Chiar familiile cu posibilităţi modeste nu precupe- 
tesc nimic pentru “a fi în rândul lumii la Nedeie”. Adesea ei 
tocmesc un miel sau un caş, în contul unor zile de “coasă 
sau de seceră”, ce urmează să le efectueze ulterior. O 
dată terminate aceste pregătiri, apar şi primii oaspeţi; unii, 
mai de departe, de sâmbătă seara. 

Duminică dimineaţa, în haine de sărbătoare, tineri şi 
bătrâni, gazde şi oaspeţi, toţi se îndreaptă spre biserică, 
pentru a asista la slujba religioasă. Pentru strămoşii 
dispăruţi, în această dimineaţă femeile “duc de pomană” 
celor mai săraci câte un colac, o oală cu lapte, sarmale şi 
uneori câte un caş. Masa de prânz din această zi deschide 
şirul meselor festive, la care se adună gazde şi invitaţi, 
neamuri şi prieteni. Ele se vor succeda atât ziua, cât şi 
noaptea. 

Duminică după-amiaza începe jocul. Primii sosiți sunt 
tinerii, iar după ce îşi termină treburile prin gospodărie, 
apar şi părinţii şi chiar bunicii acestora, pentru a-i privi, a-şi 
depăna amintirile şi pentru a fi împreună cu cei prezenţi. 
Frenezia jocurilor specifice fiecărei zone ţine până către 
miezul nopţii, când se face o pauză în care toţi se duc la 
cină, inclusiv muzicanţii, iar pe la ora 2-3 revin la joc, unde 
vor rămâne până în zorii zilei. A doua zi, petrecerea se 
reia, încheindu-se doar marţi dimineaţa. Abia acum fiecare 
participant se va întoarce acasă la el, multumind gazdelor 
pentru “omenie”. 

Alături de aceste două funcţii semnificative ale 
obiceiului popular tradiţional - Nedeia-târg şi Nedeia- 
sărbătoare a comunităţii săteşti -, menţionate în diverse 
documente şi scrieri de specialitate, mai există şi o a treia 
ipostază, înregistrată în Ţinutul Pădurenilor din judeţul 
Hunedoara. 


(Continuare în pagina 43) 

reacției de alarmă (fig.1). Mai mult. A fost con- 


COMPORTAMENTUL DE SALVARE 


(comportamentul de scăpare mai poate fi un sinonim 

utilizabil) în loc de a recurge la cel de comportament 

de fugă, cum se obişnuieşte adesea, deoarece fuga este 

numai o formă particulară de comportament prin care prada 

scapă de prădător. ; 

Şi acest comportament are o componentă senzorială şi 
una motorie. Prima se referă la caracterul selectiv 


A m tradus în acest fel termenul de escape behaviour 


îndată o turmă de antilope, în schimb mirosul leului purtat de 
vânt o pune instantaneu pe fugă în direcţia opusă. 

Faptul că MDI este implicat, fie şi parţial, în recunoaş- 
terea duşmanului se confirmă prin aceea că o specie poate 
avea reacții diferite faţă de duşmani diferiţi. Ciorile, de exem- 
plu, se tupilează pe un substrat, stând nemişcate când per- 
cep un şoim călător (Falco peregrinus), dar se ridică în 
înaltul cerului când au de-a face cu uliul porum- 


al perceperii şi recunoaşterii stimulilor având 
semnificaţia de duşman. Există, după unii etologi, 
indicii că recunoaşterea duşmanului ar fi 
înnăscută, semnificaţia datorându-se uneia sau 
câtorva trăsături caracteristice percepute în 
calitate de stimuli-cheie. Mai mulţi cercetători au 
studiat reacţiile unor păsări faţă de modele de car- 
ton ce reprezentau diferite siluete de păsări în 
cursul zborului. Toate testele au arătat că în cazul 
modelelor cu gât scurt, subiectele experienţei (pui 
de galinacee, rațe şi gâşte) manifestau semnele 


fecţionat un model prezentând aripi ale căror mar- 
gini anterioare şi posterioare erau simetrice. Una 
din extremităţile axului corpului avea o scurtă pro- 
tuberanţă, iar la cealaltă extremitate exista o protu- 
beranţă lungă. Când acest model era făcut să 
“zboare” spre dreapta, el simula o pasăre cu gât 
scurt şi coadă lungă. Dacă era deplasat spre stân- 
ga, gâtul era lung şi coada scurtă (fig. 2). In primul 
caz, modelul declanşa o reacţie de fugă, iar în cel 
de-al doilea nu. Prin urmare, nu forma ca atare ac- 
ţiona ca stimul-cheie, ea fiind identică în ambele 
cazuri, ci forma în relaţie cu direcţia mişcării. 

La unele specii, pot interveni şi alţi stimuli; 
astfel gâştele răspund la orice obiect ce se 
deplasează în zbor lent, viteza fiind apreciată în 
funcţie de dimensiunea obiectului. Un avion 
mare, un codalb sau un vultur-de-mare (Haliae- 
tus albicilla) în zbor planat sau o pană purtată de 
vânt foarte aproape de sol declanşează, în egală 
măsură, reacţii de salvare. Acest mecanism de- 
clanşator are la origine perceperea codalbului, 
principalul duşman natural al gâştelor sălbatice. 
Oricum, galinaceele, care în mod normal nu vin 
în contact cu acest prădător, nu reacţionează la 
respectivul stimul. Alţi autori pun la îndoială 
caracterul înnăscut al recunoaşterii duşmanului, 

| bar (Accipiter gentilis). Este un exemplu de com- 
portament adaptativ, deoarece şoimul călător 
obişnuieşte să se năpustească de jos asupra 
unei păsări situată în zbor la înălţime, în timp ce 
uliul porumbar vânează prada aflată pe sol. De 
asemenea, modalităţi de atac diferite din partea 
+ | aceluiaşi răpitor declanşează răspunsuri de 
salvare diferite din partea prăzii. Gâştele, de 
| pildă, reacţionează la perceperea unui codalb ce 

| planează în zbor prin strigăte de alarmă şi 
preparative de apărare, dar un atac prin 
surprindere din partea aceluiaşi inamic le declan- 
şează fuga. Găina domestică adoptă un 
comportament de salvare diferit, după cum se 
apără de un prădător aerian sau terestru, 
+ | comportament acompaniat de emisii sonore 
specifice. In faţa unei păsări răpitoare ea fuge 
către un adăpost terestru, în faţa unui carnivor, 
cum ar fi dihorul, zboară şi se refugiază în arbori. 
La nevertebrate, receptivitatea selectivă faţă de 
duşmani se bazează adeseori pe stimuli-cheie 
chimici. Astfel, gasteropodul Nassa şi lamelibran- 
hiatul Pecten percep steaua de mare după miros 
| şi o evită fugind fiecare într-un mod specific. 

Deşi, în general, lipsesc studiile aprofundate 
care să clarifice, în cazul comportamentului de 
salvare, modul în care adaptările filogenetice 
sunt sau nu asociate cu cele ontogenetice, se 
poate avansa ipoteza că procesele prin care 
mecanismul declanşator înnăscut al duşmanului 
este completat prin experienţă sunt variate, 
incluzând habituarea perceptivă, familiarizarea, 
forme de învăţare precoce de felul imprimării, 
| învăţarea prin traumatism sau tradiţia. Tot ce e 
nou provoacă iniţial animalelor o reacţie de 
evitare sau salvare care se poate atenua prin 
habituare sau familiarizare. |. Pop (1964) 
menţionează că, în 1911, la Blaj, când Aurel 

reducând-o la evitarea a tot ce e nou şi 

necunoscut sau la rezultatele unor efecte de condiţionare 
negativă. Este mai probabil ca în cazul unor specii să existe 
o schemă declanşatorie generală a duşmanului, definită prin 
stimul-cheie, dar mecanismul declanşator înnăscut (MDI) 
respectiv se poate transforma prin învăţare într-un me- 
canism declanşator înnăscut completat de experienţă 
(MDIE). La mamifere, acest proces este întâlnit frecvent. 
Când un leu singuratic îşi face apariţia în savană, animalele 
erbivore nu intră imediat în panică, ci îl urmăresc atent cu 
privirea şi au grijă să se retragă din calea lui la 40-50 m 
distanţă. Nu numai leul urmăreşte antilopele, ci, adesea, 
acestea se ţin după leu, ca şi cum ar vrea să nu-l piardă din 
ochi, ştiind, se pare, că leul vizibil este mai puţin periculos 
decât cel nevăzut. Dacă vederea unui leu nu alertează de 


Vlaicu s-a ridicat cu aeroplanul său şi a survolat 
cat“!rala, stolul de porumbei ce se adăpostea în turnurile 
acesteia s-a ridicat speriat în înaltul cerului “încât abia îl mai 
vedeai” şi n-a coborit decât peste mai mult de o oră. După 
un număr de ani, când pe deasupra catedralei treceau zilnic 
cursele de avioane, respectiva reacţie a dispărut. Prima 
cursă aeriană între Cluj şi Bucureşti, relatează acelaşi autor, 
survola Braşovul. O dată, deviindu-se traseul pe deasupra 
Pietrei Craiului, |. Pop, care se afla în avion, a văzut un pâlc 
de capre negre fugind cuprinse de panică de parcă ar fi per- 
ceput aparatul de zbor ca pe o acvilă enormă, un 
suprastimul ce le putea ataca. Mai târziu, când itinerarul 
survola Sibiul şi avionul trecea la mică înălţime pe deasupra 
muntelui Surul sau chiar peste coastele Făgăraşului, autorul 
citat a văzut ciopoare de capre negre păscând liniştite, fără 
a da vreun semn de agitaţie sau spaimă. 


O problemă disputată este cea a cauzelor ce au conferit 
omului semnificaţia de duşman universal al vertebratelor 
mari, în special al mamiferelor, şi a modului în care se face 
recunoaşterea sa. O explicaţie oarecum lamarckistă este 
cea avansată de |. Pop (1964), potrivit căreia numeroasele 
şi fatalele experienţe trăite de animale în contactul cu omul 
în succesiunea numeroaselor generaţii “a sedimentat în firea 
lor, ca un instinct de temelie, frica de acesta”. Animalele ar fi 
recunoscut superioritatea ființei umane, ale cărei arme de 
atac şi apărare depăşesc net pe cele pur biologice ale pri- 
melor, aşa încât, în afara unor situaţii de excepţie, primul 
impuls al animalelor la contactul perceptiv cu omul este de a 
fugi. Faptul este valabil şi pentru animale mari, precum 
mistreţii, urşii, leii, tigrii, rinocerii, elefanții etc. Explicaţia 
lamarckistă a transmiterii genetice a experienţei dobândite 
nu pare să reziste însă nici în acest caz. Animalele care au 
fost ucise de om nu au mai avut posibilitatea de a transmite 
progeniturii teama de om şi semnificaţia acestuia de inamic 
universal. Cel mult, animalele rănite sau care au reuşit să se 
salveze ar fi putut-o face. Desigur, numai un calcul statistic 


ar putea permite cât de cât concluzii semnificative. Oricum, 
ar trebui însă luată în considerare şi posibilitatea unei alte 
căi de transmitere a experienţei animalelor sălbatice privind 
contactul cu omul, şi anume cea a învăţării prin imprimare, 
habituare perceptivă, familiarizare şi perpetuată prin imitare 
şi tradiţie. In Insulele Galapagos, unde lipsesc mamiferele 
prădătoare, uliul Buteo galapagoensis permite să fie atins de 
om. Iguanele marine, cum ar fi Amblyrhynchus cristatus şi 
pinguinul de Galapagos (Spheniscus mendiculus) nu 
manifestă pe sol teamă de om. In apă însă, unde sunt 
atacate de rechini, ele fug chiar în faţa unui om ce înoată. |. 
Pop (1964) citează cazul a două ciute de cerb roşu (Cervus 
elaphus) cu viţeii lor încă mici; mamele păşteau într-o 
poiană, în timp ce viţeii se jucau sărind căpreşte, simulând 
lupte, fugărindu-se în cerc etc. Ciutele îşi înălţau din când în 
când capetele, îşi ciuleau urechile în toate părţile, 
adulmecau, dar cum observatorul era bine ascuns şi aflat 
sub direcţia vântului, nu i-au perceput prezenţa. Viţeii, în 
joaca lor, s-au apropiat destul de mult de locul unde |. Pop 
se afla ascuns, fără a-l depista iniţial, dar, la un moment dat, 
vântul şi-a schimbat brusc direcţia dinspre om spre pajişte. 
In aceeaşi clipă, viţelul mai mărişor s-a oprit, şi-a întors 
capul spre copacul gros după care se afla ascuns |. Pop, a 
adulmecat, corpul i s-a scuturat ca de un tremur nervos, 
apoi a fugit spre mama sa, urmat de celălalt pui, cu un pas 
mai lent; ciutele s-au alarmat la rândul lor, apoi întregul 
grup, din câteva sărituri, a dispărut în pădurea vecină. |. Pop 
consideră că acel vițel, care în scurta lui viaţă nu văzuse şi 
nu simţise om, a selectat mirosul acestuia din adierea 
curentului de aer şi l-a identificat ca semnificând pericolul. 
Rămâne totuşi problema dacă viţelul a perceput mirosul 
uman ca având semnificaţia de pericol sau având 
semnificaţia de nou şi necunoscut. Spontaneitatea şi 
intensitatea reacției indică, e adevărat, caracterul unui 
răspuns declanşat de un mecanism înnăscut la perceperea 
unui stimul-cheie. Totuşi nici caracterul de pericol ca urmare 
a noutăţii stimulului nu poate fi total neluat în considerare, 
cum arată un caz descris, tot la cerbi, de acelaşi autor. 

Un vânător amator din Franţa venit în România pentru 
un sejur cinegetic a sosit şi la parcul de vânătoare Şarlota, 
de lângă Timişoara, pentru a împuşca un cerb. În parcul 
închis de la Şarlota această performanţă era uşor de 
realizat, cerbii roşii şi lopătari fiind numeroşi, obişnuiţi cu 
paznicii şi permiţând apropierea omului la distanţe mici. 
Spre uimirea lui lonel Pop şi a personalului, la toate 
tentativele francezului cerbii şi ciutele percepeau de la mare 
depărtare prezenţa omului şi fugeau mai repede decât cei 
din pădurile învecinate. In cele din urmă, explicaţia a fost 
găsită. Vânătorul francez obişnuia în fiecare dimineaţă, după 
efectuarea toaletei, să se parfumeze, iar mirosul parfumului 
franțuzesc, de bună calitate şi persistent, îl urmărea 
pretutindeni. Acest miros străin, necunoscut (“ce-i 
necunoscut e cu primejdie” - remarcă |. Pop), semnifica 
pentru cerbii semiîmblânziţi primejdia. Explicându-i-se 
francezului cum stau lucrurile, el a acceptat, puţin surprins, 
să facă o baie bună cu săpun de casă şi să se îmbrace cu 
hainele unui paznic de vânătoare. In dimineaţa respectivă, 
într-o jumătate de ceas şi-a împuşcat cerbul. 


Dr. MIHAIL COCIU 


Fig. 1. Modele utilizate de K. Lorenz şi N. Tinbergen pentru a 
testa reacțiile declanşate de diferite păsări de pradă. Cele mar- 
cate cu o cruce (+) declanşau reacții de fugă. 


Fig. 2. Modelul de pasăre de pradă care nu declanşa reacția de 
salvare dacă era deplasată în aer spre stânga, dar declanşa o 
asemenea reacție dacă era deplasată spre dreapta. 

Antibioticele au salvat şi salvează milioane de vieți. 
Ele favorizează însă şi selectarea bacteriilor care nu reacționează la acest tratament. 
Rezistenţa lor amenință astăzi sănătatea publică. 


cul bacteriolog englez Alexander Fleming a obser- 

vat o cultură de bacterii care l-a intrigat. Într-ade- 
văr, în loc să prolifereze în absenţa lui, stafilococii erau 
în parte distruşi. El a descoperit că această cultură a 
fost contaminată în mod cu totul accidental de ciuperca 
Penicillium, care a distrus bacteriile. Fleming a preparat 
atunci un filtrat de ciupercă, denumit penicilină, ce avea 
o puternică putere bactericidă şi o mică toxicitate. Des- 
coperirea nu a stârnit însă interesul pe care îl merita. 
Pe de-o parte pentru că se credea că orice substanţă 
toxică faţă de microbi este, de asemenea, nefastă şi 
omului. Pe de altă parte, Fleming nu a reuşit să izoleze 
produsul activ, extrem de instabil. 

În 1940, Florey şi Chain purifică o penicilină con- 
centrată şi stabilă. Primul pacient atins de septicemie 
(infecţie generalizată gravă) cu stafilococ este tratat în 
1941. La scurt interval, va fi pusă la punct, în SUA, pro- 
ducţia industrială. În acel moment se credea că, în sfâr- 
şit, se descoperise medicamentul care va vindeca mul- 
te dintre infecțiile bacteriene. Meningita, febra tifoidă, 
sifilisul sau alte flageluri păreau definitiv învinse. Totuşi, 
încă din 1945, Fleming prevedea riscurile potenţiale le- 
gate de utilizarea antibioticelor. Într-un interviu acordat 
unui ziarist de la New York Times, el punea în gardă 
comunitatea medicală şi publicul privind capacitatea 
bacteriilor de a-şi elabora mecanisme de rezistenţă 
împotriva agenţilor antimicrobieni. Şi a avut dreptate. 


L a reîntoarcerea sa din vacanță, în anul 1928, medi- 


Antibioticele sunt produse uneori de microorganisme, 
asemenea lui Penicillium notatum (1). Puterea lor se 
testează pe culturi pure de bacterii, de exemplu, pe o suşă 
de stafilococ auriu (2). 


Primele 'familiarizate” 
cu organismul uman 


Bacteriile, omniprezente, s-au adaptat la toate medi- 
ile, lichide sau solide, vii sau neanimate, şi, în general, 
sunt inofensive pentru om. Totuşi unele dintre ele, cele 
patogene, s-au “familiarizat” cu condiţiile fiziologice ale 
organismului uman, multiplicându-se şi declanşând 
simptomele infecțiilor bacteriene, în special creşterea 
temperaturii corporale. În ciuda avertismentelor lansate 
de microbiologi în anii '60 şi '70, medicii au considerat 
că apariţia bacteriilor rezistente la antibiotice nu era 
decât un fenomen limitat, ce ar fi fost compensat de 
descoperirea unor noi molecule. 

Anii '90 sunt însă cei ai decepţiilor: tot mai multe 
specii bacteriene au devenit într-o asemenea măsură 
rezistente la antibiotice, încât infecțiile pe care le cau- 
zau nu mai puteau fi curabile cu antibioticele dispo- 
nibile. Aceste bacterii rezistente, asemenea pneumoco- 
cilor, responsabilii maladiilor pulmonare, dar şi a bacte- 
riilor oportuniste, sunt patogene; puţin agresive faţă de 
persoanele sănătoase, ele declanşează infecţii la su- 
biecţii al căror sistem imunitar este deprimat, mai ales 
la cei spitalizaţi. Infecţiile dobândite în spital, numite şi 
infecţii nosocomiale, sunt, uneori, redutabile. Ele repre- 
zintă în multe dintre ţările industrializate un risc impor- 
tant pentru sănătatea publică: circa 5% dintre per- 
soanele spitalizate sunt atinse de o astfel de infecţie. 


În majoritatea cazurilor, infecțiile nosocomiale se 
tratează cu antibiotice. Există însă excepţii, şi anume 
cele datorate bacteriilor care nu răspund la antibio- 
terapie. Ele sunt cu atât mai grave cu cât ating pacienți 
a căror apărare imunitară este slăbită de maladia care 
a necesitat spitalizarea, de unele tratamente, ase- 
menea chimioterapiei, de intervenţii chirurgicale ce 
necesită reanimare. Se apelează atunci la antibiotice 
mai recente şi, evident, mai costisitoare. 

Mortalitatea asociată infecțiilor nosocomiale este 
greu de evaluat, pacienţii suferind adesea de mai multe 
maladii simultane. Care este adevărata cauză a de- 
cesului? Boala care a justificat internarea sau infecțiile 
nosocomiale dobândite? După Grace Emori şi Robert 
Gaynes, de la Centrul de control al maladiilor din 
Atlanta, mai multe mii de persoane mor în fiecare an în 
SUA, ca urmare a unei infecţii contractate în mediul 
spitalicesc. În faţa câtorva dintre acestea, ne aflăm în 
situaţii terapeutice tot aşa de dificile ca înainte de era an- 
tibioticelor. Unele dintre bacteriile prezente în spital re- 
zistă la mai toate antibioticele: este cazul bacililor piocia- 
nici, care provoacă infecţii pulmonare grave sau infectea- 
ză plăgile marilor arşi, al unor bacterii ce colonizează in- 
testinul, ca Enterococcus faecium, evidenţiat în SUA, al 
câtorva suşe de stafilococi aurii. In sfârşit, în ultimii ani, 
au apărut, mai ales la bolnavii cu SIDA, mici epidemii de 
tuberculoză, datorate suşelor de Mycobacterium tuber- 
culosis multirezistente la antibiotice (suşele au fost selec- 
tate de la pacienții trataţi cu mari cantităţi de antibiotice). 

Ce este un antibiotic? O substanţă care, în mici con- 
centraţii, împiedică bacteriile să se multiplice sau le dis- 
truge. Cele de care dispunem astăzi sunt fie naturale, 
atunci când sunt fabricate de microorganisme, de pildă, 
ciupercile microscopice, fie semisintetice, adică rezul- 
tând din transformarea chimică a compuşilor naturali, 
fie obţinute prin sinteză chimică. În cadrul fiecăreia din- 
tre aceste trei mari “familii” de antibiotice se găsesc 
compuşi ale căror structuri chimice se înrudesc. Anti- 
bioticele folosite de medicină sunt infinit mai puţin 
toxice - între 1 000 şi 1 000 000 de ori - pentru celulele 
mamiferelor, comparativ cu bacteriile, toxicitatea lor 
scăzută facilitând utilizarea la om. 

Cum se poate împiedica dezvoltarea bacteriilor mul- 
tirezistente? Pentru a da un răspuns, vom prezenta, pe 
scurt, mecanismele de acţiune a antibioticelor asupra 
suşelor sensibile şi apoi mecanismele genetice şi eco- 
logice care le determină rezistenţa. 

Antibioticele inhibă una dintre căile metabolice indis- 
pensabile supravieţuirii bacteriilor. Ţintele variază în func- 
ţie de familie. De obicei însă este blocată o enzimă. Me- 
dicamentul se fixează în locul în care aceasta acţionează 
sau le inhibă pe acelea ce sintetizează peretele bacterian. 
Altele blochează maşinăria responsabilă cu sinteza 
proteinelor ori, în sfârşit, reduc la tăcere enzimele par- 
ticipante la transcrierea sau replicarea DNA. În ansamblu, 
dacă două molecule de antibiotice aparţin aceleiaşi familii, 
ele au ţinte apropiate, chiar identice. În schimb, dacă 
provin din familii diferite şi ţintele sunt distincte. 


Mecanismele rezistenței 


Există mai multe mecanisme ce transformă o 
bacterie sensibilă într-una rezistenă la antibioterapie. In 
unele cazuri, aceasta devine impermeabilă la antibiotic. 
Fie pentru că, de exemplu, canalele care permeabili- 
zează membrana bacteriană nu funcţionează, fie pen- 
tru că antibioticul, după ce a pătruns în mod normal în 
bacterie, este rapid eliminat în afara ei. In alte cazuri, 


structura antibioticului sau cea a țintei sale este astfel 
modificată încât legătura dintre ele nu se mai produce. 
Aceste modificări rezultă din schimbarea structurii pro- 
teinelor ţintă sau datorită acţiunii unei enzime care 
modifică antibioticul. 

Atunci când mecanismele rezistenţei sunt prezente la 
toate bacteriile unei specii date, rezistenţa este calificată 
“naturală”: ea exista dinaintea utilizării antibioticelor în 
medicină. Dacă, dimpotrivă, rezistenţa a apărut ca urma- 
re a folosirii acestor substanţe, ea se numeşte “dobân- 
dită”. Naomi Datta, Marea Britanie, a arătat că bacteriile 
prelevate din suşe bacteriene datând de la începutul 
secolului XX erau, în general, sensibile la antibiotice. 

O bacterie sensibilă la un antibiotic dobândeşte un 
caracter de rezistență numai atunci când patrimoniul 
său genetic (secvenţa DNA) se modifică. Unele dintre 
aceste modificări sunt mutații punctuale, aflate pe o sin- 
gură bază a secvenţei nucleotidice, adică pe o singură 
literă a mesajului genetic. Dacă însă mutaţia survine 
într-o genă ce codifică o proteină, structura sau situl 
său activ riscă să fie modificate. Antibioticul nu se mai 
leagă de ţinta sa şi bacteria rezistă la tratament. 

Apariţia şi localizarea mutaţiilor spontane sunt fruc- 
tul hazardului. Astfel, în orice populaţie bacteriană o 
bacterie dintr-un milion sau dintr-un miliard rezistă la un 
anumit antibiotic. Pierdută însă în mediul înconjurător, 
ea nu declanşează o infecţie. Atunci când, la un pa- 
cient, această populaţie este supusă acţiunii unui anti- 
biotic, doar mutantul rezistent supravieţuieşte. Scăpat 
de rivalii săi, el se multiplică şi sfârşeşte prin a da nâş- 
tere unei întregi populaţii bacteriene rezistente. 

Acest lucru s-a întâmplat în 1947, când, pentru pri- 
ma oară, bolnavii de tuberculoză au fost trataţi cu strep- 
tomicină. Starea lor s-a ameliorat rapid, dar, trei luni 
mai târziu, boala a revenit la 80% dintre ei. Cauza? Un 
bacil rezistent la streptomicină. S-au asociat atunci, pe 
măsură ce erau descoperite, mai multe molecule de 
antibiotice, aparţinând unor familii diferite. Astăzi, tuber- 
culoza se tratează cu asemenea asociaţii de substanţe. 
Din nefericire, costul tratamentelor a crescut. 


Dacă o bacterie devine rezistentă la un antibiotic, ea - 


reacţionează la fel faţă de toate celelalte din aceeaşi 
familie. Probabilitatea ca unul şi acelaşi bacil să opună 
rezistenţă la două antibiotice este infimă. Să dăm un 
exemplu: dacă frecvenţa mutaţiilor responsabile de 
rezistenţa la rifampicină este egală cu 10% (o mutație la 
100 de milioane) şi cea a rezistenţei la acidul fusidic 
este egală cu 107, probabilitatea ca o bacterie să 
devină rezistentă la două antibiotice reprezintă 
produsul a două probabilităţi, adică 10-15 (o mutație la 
un milion de miliarde). lată de ce asocierea mai multor 
antibiotice previne manifestarea mutanţilor rezistenți. 

De aici şi interesul recent pentru asocierea mai 
multor antivirale pentru tratarea pacienţilor infectați cu 
HIV, virusul sindromului de imunodeficienţă dobândită. 
Folosind împreună trei antivirale, care inhibă două 
proteine virale indispensabile replicării virale, triterapia 
pare să juguleze multiplicarea virusului la seropozitivi. 

Dobândirea unui mecanism de rezistenţă la 
antibiotice prin mutații este un fenomen redutabil. Dar 
atenţie! Aceast gen de rezistenţă se transmite numai pe 
“verticală”, deci de la bacterie la “descendenții” săi, şi 
nu pe “orizontală”, adică de la o bacterie la alta. 


(Continuare în numărul viitor) 
VOICHIŢA DOMĂNEANŢU 

| _GERONTOLOGIE | 


Æ Am amintit că alături de teoriile 
genetice moleculare mai sunt şi 
teoriile care admit că în procesul de 
îmbătrânire intervin unele organe şi 
sisteme ca nişte “pace maker”. Ele 
nu sunt universal acceptate, dar sunt 
interesante căci sugerează posi- 
bilitatea unor demersuri geriatrice. 


a) Rolul ficatului a fost susţinut 
în special de H. Popper şi se bazea- 
ză pe constatarea unor modificări 
morfologice progresive la bătrâni, 
atât macroscopice (diminuarea volu- 
mului), cât mai ales microscopice, 
ca aparţia de macro şi mini- 
hepatocite (David), de lipofuscină, 
în celule, de mitoconarii gigantice; 
reduceri ale reticulului endoplas- 
matic şi ale aparatului Golgi 
(Schmucker). De asemenea, trebuie 
să se ia în considerare modificările 
funcţionale globale, ca reducerea 
fluxului sangvin hepatic (James), a 
transportului de bromsulftalneina 
(BSP) şi a celui al imunoglobulinelor 
A (Schmucher şi colab.), ca şi 
reducerea sintezei acizilor biliari. Un 
accent deosebit s-a pus pe mo- 
dificările funcţionale ale hepatoci- 
telor individuale (modificări ale ADN, 
ale cromatinei şi histonelor şi ale 
ARN, alterări ale funcţiei mitocon- 
driilor, modificări ale sintezei dife- 
ritelor proteine şi ale activităţii unor 
enzime ş.a.). 


Procesele de separare şi rege-- 


nerare sunt mai lente. De aseme- 
nea, se constată o alterare a meta- 
bolismului în general, a activităţii 
antitoxice şi a biotransformării, care 
scad semnificativ o dată cu înainta- 
rea în vârstă. 


Din cele de mai sus rezultă că o 
medicaţie de susţinere a celulelor 
hepatice trebuie luată în conside- 
rare în geriatrie. 

b) Încă din 1957, Verzar a consi- 
derat procesele ce au loc în țesutul 
colagen drept determinante pentru 
îmbătrânire. Cercetările moderne 
au arătat că o dată cu înaintarea în 
vârstă colagenul se modifică în 
special la nivelul macromoleculelor 
trihelicoidale de tropocolagen. Se 
constată o creşere a proporţiei 
dimerilor, trimerilor şi chiar a unor 
polimeri. De asemenea, există o 
semnificativă şi progresivă creştere 
a legăturilor încrucişate (Bjorsten) 
dintre lanţuri polimerice izolate şi 
dintre acestea şi moleculele de tro- 
pocolagen (Heikkinen şi Kulonen; 
Robins şi colab.; Fujii şi colab.). 
Concomitent, sinteza de colagen se 
diminuează (Neuberger şi colab.). 
Hall a arătat că tropocolagenul de- 
gradat se structurează în macromo- 
lecule de pseudoelastină. În felul 
acesta, țesutul colagen vârstnic 
prezintă o structură trimoleculară: 
tropocolagen, elastină (care se de- 
gradează şi ea cu vârsta) şi pseu- 
doelastina care creşte o dată cu îm- 
bătrânirea. 

Toate aceste degradări ale cola- 
genului influenţează rigiditatea (“stiff- 
ness”) țesutului conjunctiv (piele, ten- 
doane). 

Distribuţia generală a colagenu- 
lui în organism justifică atenţia ce 
trebuie acordată îmbătrânirii aces- 
tuia. De asemenea, sugerează folo- 
sirea unor medicaţii ce influenţează 
țesutul colagen. 


c) Unul din sistemele implicate 
în procesul de îmbătrânire este cel 
imunologic. Problema încă nu este 
clarificată, căci se bazează în spe- 
cial pe modificările (disfuncţionalită- 
tile) ce survin în sistemul imunologic 
ia vârstele înaintate. 

In primul rând trebuie luat în 
considerare aspectul genetic, deci 
complexul major de histocompati- 
bilitate (CMI) al cărui rol în biologia 
celulară e mult mai mare decât cel 
imunologic (Eddin). Este meritul lui 
Walford de a fi investigat rolul aces- 
tei regiuni cromozomiale (care la 
om se numeşte “human leucocyte 
antigen” - HLA şi la şoarece H2) în 
procesul de îmbătrânire. El a pornit 
de la ipoteza că CMI este un sistem 
genetic regulator, care prin una sau 
câteva gene regulatoare guvernea- 
ză foarte multe gene structurale 
şi/sau operaţionale din organism, 
dar şi de la ipoteza că îmbătrânirea 
poate depinde chiar numai de una 
sau foarte puţine gene (“teoria ge- 
nelor puţine” - “limited gene theory” 
a lui Sachs şi Cutler). 

În al doilea rând trebuie luat în 
considerare sistemul imunologic 
propriu-zis. Durata şi calitatea peri- 
oadei de involuţie depind de scăde- 
rea eficacităţii protective a sistemu- 
lui imunologic la vârstnici prin dimi- 
nuarea răspunsului imun al celule- 
lor imunocompetente. Această îm- 
bătrânire imunologică a fost core- 
lată printre altele de involuţia timu- 
sului (Boyde) şi conferă organismu- 
lui o imunodeficienţă. 

In acest sens trebuie semnalată 
rezistenţa mai mică a bătrânilor faţă 

de infecții şi față de dezvoltarea tu- 
morilor maligne. 

Imbătrânirea afectează dominant 
populaţiile limfoide periferice şi le 
menajează pe cele centrale, adică 
din măduva osoasă (Goidl şi 
colab.; Harrison şi colab.). Ceea ce 
este însă important e că, în ciuda 
diminuării semnificative a răspunsu- 
lui imunologic, bătrânii se apără 
încă suficient de eficient; Siskind 
face să intervină reţeaua idiotip-anti- 
idiotip (descrisă de Jerne) ca un dis- 
pozitiv informaţional ce menţine fia- 
bilitatea sistemului imunologic la 
vârstele mari în limite acceptabile. 
De aceea, e mai probabil ca siste- 
mul imun să influenţeze îmbătrâ- 
nirea prin procese autoimune. 

Luarea în considerare a rolului 
sistemului imunologic în îmbătrâni- 
re este interesantă, căci există 
posibilități farmacologice de a influ- 
enţa acest sistem. Este vorba de 
toată gama imunomodulatoarelor 
naturale sau sintetice utilizate în 
geriatria modernă. 


d) Dintre toate sistemele ce pot 
fi considerate un “pace maker” al 
îmbătrânirii, cel mai de seamă este 
incontestabil cel neuroendocrin. 
Acest sistem are şi particularitatea 


că neuronii sunt celule postmitotice. 


(care deci nu se divid şi au vârsta 
organismului). 

Imbătrânirea sistemului nervos 
este bine cunoscută. Pe plan mor- 
fologic domină scăderea numărului 
receptorilor neuronali, al sinapselor 
(care dezorganizează reţelele neu- 
ronále) şi al neuronilor (care se de- 
teriorează sau dispar până la 25% 
la vârstele foarte mari) şi sporirea 
nevrogliei. Paralel se observă modi- 
ficări ale activităţii enzimelor neuro- 
transmiţătorilor şi ale metabolismu- 
lui (ce duce, printre altele, la încăr- 
carea cu lipofuscină). Toate aceste 
modificări au repercusiuni asupra 
activităţii electrice a neuronilor şi 
asupra fiabilităţii operaţionale a 
reţelelor (şi în genere a populațiilor) 
neuronale. Consecutiv, se observă 
erori şi, în general, o scădere a per- 
formanţelor neurale şi în realizarea 
adaptării la mediu (inclusiv a func- 
țiilor afective şi cognitive) şi a reglă- 
rii homeostatice (ceea ce evident 
are o influenţă asupra duratei vieții). 
La aceasta se adaugă şi efectele 
patologiei nervoase (degenerative, 
vasculare şi tumorale) asupra 
duratei medii de viaţă. Nu trebuie 
să uităm că deficienţele neurale se- 
nile pot fi multă vreme criptice (ele 
neapărând decât în condiţii specia- 


le de criză sau solicitare mai inten- 
să sau anormală). 

Luarea în considerare a sistemu- 
lui nervos ca “pace maker” al îmbă- 
trânirii justifică o serie de strategii 
gerontologice şi geriatrice, de igienă 
mintală, medicamentoase etc. 

Modificările senile ale sistemului 
nervos sunt completate de cele ce 
survin în sistemul endocrin. În primul 
rând sunt hormoni a căror prezenţă în 
organism scade cu aproape 90% 
(până la nivelul de castrare), ca estra- 
diolul şi progesteronul la femei, ca 
dehidroepiandrosteronul (DHEA) ce 
pare suficient de interesant ca să fie 
considerat un medicament geriatric 
posibil. Concomitent, alţi hormoni 
cresc semnificativ, ca hormonul 
luteinizant (LH) şi hormonul stimulator 
al foliculilor (FSH). Aceste remanieri 
hormonale, determinate de epuizarea 
cocitelor ovariene, produc modificări 
somatice - de tip îmbătrânire - ce de- 
finesc menopauza (modificările apa- 
ratului genital, osteoporoza etc.). Şi 
alţi hormoni se diminuează o dată cu 
vârsta, dar scăderea lor e foarte 
redusă: tiroxina, testosteronul, glu- 


__cocorticoidele şi aldosteronul (Ma- 


sow, Finch şi Schneider), iar efectele 
acestor scăderi sunt controversate. 
De asemenea, în afară de gonadotro- 
fine se observă o creştere a parathor- 
monului la vârstele mari (Riggs şi 
Meton), ce contribuie şi ele, probabil, 
la osteoporoza din senescenţă. 
Aceste modificări fundamentea- 
ză tratamentele endocrine de co- 
recție propuse (mai ales în cazul 
menopauzei şi osteoporozei). 
Imbătrânirea nu afectează sepa- 
rat numai sistemul nervos şi cel en- 
docrin, ci şi complexele operaţiona- 
le neuroendocrine, în special cele 
hipotalamo-hipofizare sau cele 
hipocampo-hipotalamo-hipofizare. 
Una din consecinţe este scăde- 
rea ritmului şi amplitudinii pulsaţiilor 
secretorii neurochine de LH şi GH, 
ceea ce scade semnificativ efectele 
lor asupra organelor ţintă (Estes şi 
Simpkins; Sontag şi colab.). S-a pu- 
tut demonstra că ritmul secretor al 
acestor hormoni poate fi restaurat fo- 
losind clonidina pentru LH şi L-DOPA 
pentru GH. În felul acesta, utilizarea 
drogurilor monoaminergice începe să 
pătrundă în arsenalul geriatriei. 
Îmbătrânirea prelungeşte - tot în 
acelaşi context - timpul de latenţă al 
unor reacţii neuroendocrine, atât pe 
componenta eferentă (Adelman şi 
colab.), cât şi pe cea reaferentă - 
feedback - (Cooper şi colab.), ceea 
ce constituie unul din argumentele în 
favoarea ideii că cele două sisteme, 
nervos şi endocrin, operează împre- 


ună ca un pace maker unic al senes- 
cenţei. În cadrul reglării neuroendo- 
crine a organismului intervine şi me- 
lantoina (secretată dominant de epi- 
fiză), care joacă un rol în cronobiolo- 
gia organismului (Axelrud). În ultima 
vreme se ia în considerare folosirea 
melantoinei ca medicament geriatric. 
Finch este de părere că sistemul 
neuroendocrin operează şi împreună 
cu cel imunologic (mai ales cu re- 
țeaua anticorpilor idio şi antiidiotipici) 
în determinarea ritmului îmbătrânirii. 
Ca un rezultat al mecanismelor 
citate apare procesul de îmbă- 
trânire. Din punct de vedere celular 
trebuie să distingem două forme de 
îmbătrânire: una mitotică, ce afec- 
tează țesuturile ale căror celule se 
succed generaţii după generaţii, şi 
una postmitotică în care celulele nu 
se divid (neuroni, celule miocardice) 
şi suferă acţiunea timpului, îmbă- 
trânind o dată cu întreg organismul. 

În îmbătrânirea mitotică, deşi 
celulele sunt permanent tinere, fie- 
care generaţie nouă este marcată 
de timp faţă de generaţia preceden- 
tă, aşa că în ansamblu clonul (des- 
cendenţa unei celule) îmbătrâneşte. 

In principiu, îmbătrânirea mitoti- 
că implică o limitare a capacităţii de 
expansiune clonală, ca, de exem- 
plu, caracterul finit al capacităţii 
proliferative a fibroblastelor diploide 
(limita lui Hayflic), a eritroblastelor 
şi a clonurilor producătoare de anti- 
corpi (Howell). Din punct de vedere 
teoretic, această limitare nu poate fi 
însă invocată ca un mecanism ge- 
neral al substanţei vii, deoarece se 
cunosc atât în regnul vegetal, cât şi 
în cel animal exemple de proliferare 
indefinită a clonurilor de celule 
somatice (Wilson), ceea ce suge- 
rează complexitatea determinării 
îmbătrânirii mitotice. 

În îmbătrânirea postmitotică, fie- 
care celulă este marcată de trece- 
rea timpului. Această îmbătrânire - 
al cărui exemplu tipic îl reprezintă 


degenerarea şi depopuluarea neu-. 


ronală din senescenţă - nu este nici 
ea un aspect universal, căci se cu- 
nosc neuroni centrali care nu sunt 
afectaţi nici morfologic, nici funcţio- 
nal până la vârste foarte înaintate 
(Hang şi colab., Bălăceanu-Stoinici 
şi colab.). 

După cum se vede, deşi meca- 
nismele îmbătrânirii şi-au dezvăluit 
o mare parte din misterele lor, ele 
continuă să ascundă foarte multe 
necunoscute. 

D no eee M NI 
Comunitățile și "mariajele” 
de homosexuali 


A n contextul prefacerilor sociale mai largi din ultimele 
$ decenii, două schimbări de atitudine şi compor- 

tament - care au generat două “mişcări” cu implicaţii 
socio-politice - ne atrag atenţia: mişcarea feministă şi 
mişcarea pentru aprobarea şi recunoaşterea drepturilor 
populaţiei minoritare homosexuale. Aceasta din urmă 
constituie obiectul articolului de faţă, ce încearcă să 
evidenţieze diferenţele semnificative dintre hetero şi 
homosexuali. 

Grupul minoritar al homosexualilor tinde să-şi cir- 
cumscrie în prezent o nouă subcultură comunitară. 
Multe oraşe mari ale lumii, în specia! în SUA, oferă o 
serie de facilităţi homosexualilor în a se întâlni şi trăi 
împreună. Astfel comunitatea homosexualilor se con- 
centrează adesea în jurul barurilor, cluburilor, băilor pu- 
blice şi teatrelor, special afectate acesteia. Nu lipsesc 
nici zonele rezidenţiale separate, centrele de consiliere 
şi chiar bisericile, care le conferă reţeaua de suport so- 
cial, alături de prietenii şi partenerii lor. “Universul” lor 
îşi are limbajul, semnele, metaforele, credinţele şi valo- 
rile specițice, normele şi presiunile sociale proprii. 

Şi în comunitatea homosexuală, ca şi în cea hetero- 
sexuală, există “valori societale” de primă importanţă, 
cum ar fi tinereţea şi atractivitatea fizică, sexul - care 
este obiectivul iniţial în majoritatea relaţiilor. Spre deo- 
sebire de heterosexuali, homosexualii sunt mai puţin 
orientaţi spre “cuplu”, majoritatea practicând contacte 
sexuale impersonale cu o diversitate de parteneri. “Un 
homosexual poate avea până la cinci aventuri sexuale 
pe seară, cu parteneri diverşi al căror nume nu-l cu- 
noaşte şi pe care, fără îndoială, nu-i va revedea nici- 
odată” (Reuben, 1994). Majoritatea cercetătorilor consi- 
deră că, atunci când o pereche de homosexuali se 
hotărăşte să coabiteze, relaţia lor tinde să fie de scurtă 
durată şi nonmonogamă. 

Pe de altă parte, mulţi homosexuali trăiesc în ma- 
riaje heterosexuale, ca expresie a deciziei lor de a par- 
ticipa pe deplin la cultura majoritară. Totuşi ei luptă 
pentru drepturile lor de a-şi menţine “individualitatea” 
într-o lume pe care o percep constrângătoare. 

Spre deosebire de cuplurile heterosexuale, la care 
relaţia erotică debutează prin prietenie şi dragoste 
romantică, finalizându-se prin relaţii sexuale, la cuplu- 
rile de homosexuali evenimentele se produc de cele 
mai multe ori invers. In privinţa “fericirii”, Reuben con- 
stata că sunt foarte rare cazurile în care doi homo- 
sexuali trăiesc împreună fericiţi, ani de-a rândul. 

Atitudinile sociale faţă de homosexualitate sunt di- 
verse dar, de cele mai multe ori, descurajante şi deza- 
probatoare (în ţările anglo-saxone, estice), în directă le- 
gătură cu credinţele şi normele religioase şi socio-cultu- 
rale. Cu toate acestea, unele ţări europene tolerează 
homosexualitatea şi chiar au legalizat mariajul homo- 
sexual, raliindu-se la atitudinile altor zone în care aceas- 
tă orientare a sexualităţii a fost dintotdeauna acceptată 
(în Filipine, în ţările latino-americane). Se estimează că, 
la ora actuală, unul din cinci homosexuali trăieşte în 
“pereche” şi se autopercepe ca fiind “căsătorit”. 

Un studiu relativ recent (Letitia Peplan, 1981) deli- 


mitează natura şi stabilitatea unor astfel de relaţii. Deşi 
mulţi dintre heterosexuali cred că homosexualii diferă 
în ceea ce priveşte varietatea nevoilor sexuale, autoa- 
rea conchide că şi la homosexuali se pune accent pe 
intimitate, satisfacţie şi libertate personală. Mai mult, 
aceleaşi probleme care grevează mariajul heterosexual 
(comunicare săracă, expectaţii nerealiste, scopuri şi va- 
lori divergente) pot submina şi “mariajul” homosexual. 

Cercetările lui Salovey şi Rodin (1985) raportează 
că homosexualii încep să se diferenţieze tot mai puţin 
de heterosexuali în privinţa exclusivităţii şi fidelității în 
relaţia sexuală (gelozia fiind o reacţie la fel de frec- 
ventă). Se pare că pericolul SIDA a crescut importanţa 
exclusivităţii sexuale, creând o severă presiune socială 
asupra cuplurilor, în general. 

Problemele mai importante care apar se referă la 
faptul că un procent relativ mic de homosexuali, impli- 
caţi şi în mariajele heterosexuale anterioare sau ac- 
tuale, au avut sau au copii. Această situaţie naşte o se- 
rie de complicaţii cu privire la evoluţia şi maturizarea 
psihologică a copilului. De asemenea, naşte întrebarea: 


La San Francisco a fost celebrată prima căsătorie legală între 
homosexuali. 


no 


îşi vor creşte împreună copilul “lor”. 


Aceste “tinere căsătorite 


o —psimoLocie o 
Servicii de consultanta socială 


intr-o clinica de SIDA 


omânia ultimilor ani se confruntă cu imaginea 
E4 apărută ca din senin a numărului mare de 

persoane infectate cu HIV sau bolnave de SIDA. 
Dacă până nu de mult problematica SIDA a fost văzută 
numai sub aspectul său medical, în prezent se constată 
tot mai dramatic o gamă mult mai complexă de efecte 
patologice. 

Pe lângă ştiinţele medicale ce intervin în asistarea 
persoanelor infectate cu HIV/SIDA se impune şi impli- 
carea ştiinţelor psihosociale, a persoanelor specializate 
în servicii şi resurse umane: psihologi, psihosociologi, 
asistenţi sociali, consilieri. 

Asistenţii sociali care oferă informaţii şi consiliere 
folosesc o serie de abilităţi practice şi metode de încu- 
rajare a schimbării, pentru a preveni sau controla extin- 
derea infectării şi pentru a susţine pacienţii în procesul 
de acceptare a acesteia, de depăşire a crizelor şi de a 
formula planuri realiste pentru viitor. 

Asistenţii sociali care lucrează cu persoanele afectate 
de această pandemie utilizează abilităţi profesionale pe 
care le folosesc şi în activitatea cu alte grupuri umane. 
Cu toate acestea, sunt esenţiale cunoştinţe de epi- 
demiologie, prevenţie şi control, cunoştinţe legislative, 
terapeutice. Atunci când se fac proiecte de intervenţie şi 
tratament social la nivel individual sau familial (de cuplu), 
trebuie avută în vedere percepţia culturală asupra bolii, 
homofobia, stereotipul celui care se droghează şi 
atitudinea socioculturală faţă de persoanele infectate cu 
HIV/SIDA. De asemenea, sunt esenţiale cunoştinţele 
despre o anumită categorie de servicii şi resurse 
psihosociale şi medicale, inclusiv facilităţi din afara 
instituţiilor (grupuri de suport, organizaţii care cuprind în 
program şi secţiuni referitoare la persoanele cu SIDA), 
organizaţii de ajutor ambulatoriu şi autorităţi locale. 

Asistenţi sociali implicaţi în munca cu persoanele in- 


Ce comportament afectiv este potrivit pentru acest 
copil? La această întrebare, ce surprinde riscurile 
producerii unei “crize de intensitate”, cercetătorii argu- 
mentează că situaţia este oarecum echivalentă şi la 
copilul din familia monoparentală. 

Esenţial rămâne faptul că aceste riscuri sunt legate, 
mai curând, de adaptarea unor atitudini rejective în ra- 
port cu sexul opus, prin model socio-educaţional şi cul- 
tural, la copiii crescuţi în exclusivitate de un părinte cu 
orientare homosexuală sau, mai ales, de un cuplu ho- 
mosexual. 

~ Într-un studiu din 1989 (Patricia Falk) se susţine - 
pe baza unei cercetări comparative - că ipotezele pri- 
vind incompetenţa mamelor lesbiene în a-şi creşte 
copiii nu s-au confirmat. Pornind de la premisa că ma- 
mele lesbiene ar fi instabile din punct de vedere emo- 
tional, iar copiii lor ar putea fi supuşi molestărilor, lezaţi 
în dezvoltarea emoţională şi sexuală, devenind ei înşişi 
homosexuali, tribunalele aveau, de regulă, o atitudine 
discriminativă în ceea ce priveşte acordarea custodiei 
copiilor acestei categorii de mame. 


fectate cu HIV/SIDA trebuie să-şi canalizeze în mod con- 
secvent efortul către schimbarea comportamentului cu 
risc al pacientului sau către menţinerea acestei schimbări. 

Intervenţia trebuie focalizată pe reducerea riscului de 
infectare sau de transmitere a acesteia şi pe menţinerea 
unui optim de sănătate fizică şi emoţională; susținerea 
acestor persoane este necesară pentru a rămâne active 
şi integrate social şi emoţional atât cât este posibil. 

Informaţiile de bază despre HIV, boli asociate şi mo- 
dele de transmitere trebuie să fie date oricât de des este 
nevoie. Pacienţii trebuie ajutaţi să înțeleagă nivelul lor de 
risc, să revadă posibilele surse de infectare, să deţină 
informaţii despre reducerea riscului, să studieze ba- 
rierele sociale, culturale şi personale ale schimbării com- 
portamentelor cu risc. Cunoaşterea informaţiilor despre 
consilierea pre şi posttestare sunt esenţiale. Susținerea 
individului, familiei şi a celorlalți implicaţi în lupta cu 
ramificaţiile psihologice ale infectării şi bolii trebuie să fie 
un proces continuu. 

In mod particular, după un diagnostic de seropo- 
zitivitate sau SIDA constituit, asistentul social trebuie să 
ia în calcul întreg procesul psihoemoţional pe care-l 
parcurge pacientul, să stabilească sau să restabilească 
o reţea de suport şi să caute modalităţi de acordare a 
ajutorului terapeutic, material, financiar etc. 

Practica de asistenţă socială legată de HIV sau 
SIDA cere o colaborare activă cu individul, familia, gru- 
pul, agenţii de servicii sociale, organisme ce asigură 
protecţie socială, servicii de ajutor ambulatoriu etc. 
Este necesară o gamă întreagă de practici concrete, 
munca în echipă, cunoştinţe din diverse domenii, apti- 


tudini, dar mai ales vocaţie. 
DORU BUZDUCEA, 
Spitalul Clinic Universitar 
“N. Gh. Lupu”-Bucureşti, 
Secţia SIDA 


După anii '80 s-a conturat o tendinţă de corectare a 
acestei viziuni, apreciindu-se că lesbianismul şi ma- 
ternitatea sunt noţiuni care nu se exclud neapărat reci- 
proc. Studiile americane estimau în 1979 că mamele 
lesbiene care locuiesc cu copiii lor ajung la cifre semni- 
ficative: de la 1,5 milione (Davies, 1979) la 5 milioane 
(Rivera, 1979). 

Sintetizând, homosexulitatea încearcă să se afirme 
ca un stil de viaţă alternativ, ales voluntar. Dar ea conti- 
nuă să fie considerată un comportament blamabil, sus- 
citând o intoleranţă religioasă, dar şi socio-educaţiona- 
lă. Discriminarea şi stigmatizarea pe care societatea o 
manifestă între hetero şi homosexuali, ironiile, criticile 
şi alte atitudini sociale, ce se interpun şi se reactuali- 
zează, nu fac decât să adâncească discrepanţa şi să 
izoleze şi mai mult această subcultură a homosexu- 
alilor. Însă marginalizarea acestui fenomen nu implică 
şi dispariţia lui. 


Sociolog CRISTIAN CIUPERCĂ 

Magna cum laudae, 


domnule profesor Faessler! 


“Cartea de onoare” a Facultăţii de Fizică a Universităţii din Bucureşti are înscrise nume de 
fizicieni celebri - P. Langevin, F. Joliot-Curie, Naville Mott, Abdus Salam, P.L. Kapitza, 
N. ga A.M. Prohorov, W. Greiner, W. Scheid -, înnobilaţi cu titlul de Doctor Honoris 
Causa. “Clubul celor aleși” s-a îmbogăţit, la 4 iunie 1997, cu o altă personalitate a fizicii mondiale - 
dr. Amand Faessler, profesor al Universităţii din Tübingen, Germania. 


- Domnule profesor Faessler, sunteţi un mare 
fizician, cunoscut în lumea întreagă prin activitatea dv. 
ştiinţifică. De ce aţi ales tocmai fizica drept profesie? 


- Încă din timpul în care eram elev am fost interesat 
să aflu cum este constituită lumea şi am considerat că 
studiind fizica m-aş apropia cel mai mult de adevăr. 


- Credeţi că un bun fizician ar trebui să dispună de 
trăsături speciale ale personalităţii sale? 


- Nu cred că trebuie să i se ceară unui fizician să 
aibă un caracter mai bun decât alţi oameni, dar, desigur, 
el trebuie să deţină capacitatea de a gândi analitic, în 
“trepte”, fără a se lăsa furat de sentimentalism. 


- Spuneţi-mi, vă rog, câteva cuvinte despre copilăria 
dv. A avut familia dv. vreo influenţă în alegerea profesiei? 


- Tatăl meu a murit în timpul războiului, când eu 
aveam 6 ani. Dacă poate fi vorba de o influenţă, 
aceasta s-a transmis prin şcoală, când eram atras de 
ştiinţele naturii şi citeam tot ce-mi pica în mână din 
acest domeniu. Trebuie să recunosc faptul că am avut 
parte de profesori foarte buni de ştiinţele naturii în 
cursul secundar, ceea ce, de asemenea, m-a influenţat. 


- V-aţi gândit vreodată să vă alegeți o altă meserie? 


- Nu pot spune exact. Când eram copil, nu înţele- 
geam ce înseamnă cu adevărat un fizician, dar de tim- 
puriu am fost atras de ştiinţă şi am vrut să fac fizică. 


- Aveţi hobby-uri, profesore? 


- Da, iarna îmi place să schiez, iar vara să navighez. 
Am o mică ambarcaţie pe Lacul Konstantz şi obişnuiesc 


să navighez împreună cu fiul meu mezin, care este un 
bun marinar. 


- Călătoriți mult... 


` - Da. Este bine şi rău, în acelaşi timp. Vedeţi dv., 
fizica este o ştiinţă internaţională: ea are aceleaşi legi 
în Japonia, ca şi în Canada, Statele Unite ale Americii 
sau Europa. Schimbul de informaţie trebuie făcut rapid 
şi adesea contactele personale sunt importante. Când 
eşti tânăr, posibilitatea de a călători pe care ţi-o oferă 
statutul de fizician constituie o atracţie, pe măsură ce 
îmbătrâneşti însă, călătoriile devin mai incomode... 


- Domnule Faessler, la numai 29 de ani, aţi devenit 
profesor şi director al unui institut de fizică teoretică din 
Germania. Care erau relațiile av. cu colegii mai tineri, 
studenții, şi cu cei mai în vârstă, profesorii? 


- Am revenit în Germania din Statele Unite ale Ame- 
ricii, unde am funcţionat ca profesor asistent, la Los 
Angeles, la Universitatea California. Ca profesor, în 
Germania, aveam studenţi mai în vârstă decât mine, 
dar aceasta nu a creat nici o dificultate. Studenţii doc- 
toranzi erau de vârsta mea, poate cu 1-2 ani mai tineri, 
şi acum sunt buni fizicieni sau persoane importante în 
Germania şi sunt foarte mândru că le-am fost profesor. 


- Mai este posibil în prezent ca un fizician foarte 
tânăr să devină profesor sau director de institut? 


- Cred că este mult mai dificil. În timpul tinereţii mele 
erau mai mari şansele de a ocupa un post de profesor, 
oriunde în lume, deoarece fizica, în particular fizica nu- 
cleară, era în plină afirmare. In prezent, eliberarea unei 
poziţii de profesor se face aproape numai prin ieşirea la 
pensie a vechilor profesori. Foarte rar se creează 

La numai 29 de ani, în anul 1967, A. Faessler 
devine unul dintre cei mai tineri profesori de fizică din 
Germania, preluând şi funcţia de director al Institutului 
de Fizică Teoretică al Universităţii din Munster. După 
patru ani devine profesor la Universitatea din Bonn şi 
director al Institutului de Fizică Nucleară din Jülich. Din 
anul 1979 este profesor la Universitatea din Tübingen şi 
Director al Institutului de Fizică Teoretică al acestei 
universităţi. Prin meritele sale ştiinţifice excepționale 
reuşeşte să creeze la Tübingen cea mai puternică 
şcoală de fizică nucleară din Germania, celebră în toată 
lumea prin realizările sale. Calitățile sale deosebite de 
om de ştiinţă şi de colaborator au fost esenţiale în 
crearea la Tübingen a unui centru internaţional de fizică 
teoretică, unde tineri fizicieni talentaţi din întreaga lume 
se întâlnesc să rezolve probleme de actualitate şi de 
vârf ale fizicii nucleare teoretice. Se poate afirma că, în 
prezent, pentru fizica nucleară, Tübingen joacă acelaşi 
rol pe care Copenhaga îl avea între cele 
două războaie mondiale pentru teoria 
microparticulelor şi a sistemelor cuantice. 

În 33 de ani de activitate ştiinţifică, 
profesorul A. Faessler a publicat, singur 
sau împreună cu colaboratorii, peste 650 
de articole ştiinţifice originale, în cele mai 
prestigioase reviste de fizică din lume. 

Menţionăm cele mai impresionante 

rezultate care pot fi apreciate ca realizări 

definitive: modelul nuclear al cuplajului 
vibraţie-rotaţie, care explică realist 

spectrele nucleelor deformate; testele 

pentru teoriile de superunificare furnizate 

de dezintegrarea beta dublă; verificarea 

simetriilor fundamentale cu ajutorul 

pionilor; explicarea comportării interac- 

țiunii nucleon-nucleon prin considerarea structurii com- 
plexe a nucleonilor compuşi din trei quarcuri; interac- 
țiunea şi anihilarea proton-antiproton în modelui de 
quarcuri; descrierea microscopică a stărilor izovectoare 
t+ de energie joasă şi natură magnetică; teoriile 
microscopice de structură nucleară; descrierea reacţiilor 
nucleare cu ioni grei; efectul schimbului de gluoni între 
quarcuri asupra interacțiunii nucleon-lambda. 

Profesorul A. Faessler este şi un pedagog deosebit, 
cunoscut pentru claritatea şi concizia explicaţiilor sale, 
apreciat-ca atare de toţi participanţii la marile conferințe 
şi simpozioane internaţionale şi, desigur, de studenţii 
săi. A predat ca profesor invitat la prestigiosul centru 
de fizică nucleară al Universităţii din New York de la 
Stony Brook, la Universitatea din Nashville 
(Tennessee), la Universitatea din Melbourne etc. Din 
1984 organizează cursuri de fizică nucleară la 


posturi noi. Numărul de posturi rămâne constant, în cel 
mai bun caz, în timp ce numărul de candidaţi la aceste 
posturi - fizicieni tineri cu rezultate excelente - creşte, 
ceea ce măreşte dificultatea unor astfel de promovări. 


- Care este, aşadar, viitorul noii generaţii de fizicieni 
nuclearişti? Vor avea de lucru? Vor avea şansa unor 
descoperiri remarcabile în fizica nucleară? 


- Referitor la posibilităţile de lucru, majoritatea pro- 
fesorilor anilor '60 sunt în fază de pensionare, situaţie 
valabilă în toată lumea, deci fizicienii buni von avea 
posibilitatea de a deveni profesori. j 


importanta şcoală de vară de la Erice (Sicilia). Talentul 
său pedagogic s-a manifestat şi la editarea, timp de 5 
ani, a uneia dintre cele mai importante reviste de fizică 
nucleară din lume, Journal of Physics G. De mai bine 
de un deceniu, este editorul revistei Particle and 
Nuclear Physics (Pergamon Press, Oxford). Este bine 
cunoscut faptul că toate revistele specializate în fizica 
nucleară îl solicită pentru a face referate lucrărilor 
trimise spre publicare. 

Meritele sale ştiinţifice au fost recunoscute şi în afa- 
ra Germaniei. Astfel, este membru de onoare străin al 
Royal Society din Africa de Sud, Doctor Honoris Causa 
al Universităţii din Jyvasckyla, Finlanda, laureat al 
Premiului de fizică al Societăţii Engleze de Fizică etc. 

Extraordinara putere de muncă şi veritabila sa ştiinţă 


! de organizare şi folosire a timpului de lucru i-au permis 


profesorului A. Faessler să se implice şi în cele mai 

importante instituţii administrative ale ţării sale, care 
decid politica şi finanţarea ştiinţei 
germane. Din anul 1973 este membru al 
comitetului Ministerului Cercetării şi 
Tehnologiei din Germania, între anii 
1977 şi 1979 a fost preşedintele 
Comisiei pentru fizică nucleară şi ioni 
grei. Din 1995 este membru al senatului 
celei mai importante instituţii guverna- 
mentale germane pentru ştiinţă, 
Deutsche Forshungsgemeinshaft, iar de 
anul trecut este vicepreşedintele Comi- 
siei de fizică al acestei instituţii. 

De mai bine de două decenii, profe- 
sorul Amand Faessler se manifestă ca 
un adevărat prieten al României şi al 
fizicii nucleare româneşti. A încurajat 
permanent colaborările cu România în 
domeniul fizicii nucleare şi a acordat un 

sprijin financiar important, care a permis multor tineri 
cercetători români să efectueze stagii de lucru şi de 
specializare în Germania. Colaborarea sa ştiinţifică cu 
vârfurile fizicii nucleare teoretice româneşti, prof. dr. A. 
Răduţă şi acad. A. Săndulescu, a fost extrem de 
folositoare în recunoaşterea internaţională a valorii şcolii 
româneşti de fizică nucleară teoretică. Astfel, începând 
din anul 1994, domnia sa a propus extinderea unui 
networking finanţat de comunitatea europeană în cadrul 
programului PECO la unele ţări central şi est-europene, 
printre care şi România. Amand Faessler a contribuit 
esenţial la obţinerea finanţării unor colaborări directe, iar 
prin recomandările date unor tineri cercetători români 
pentru a fi acceptaţi în diferite centre europene de 
cercetare nucleară a înlesnit perfecţionarea unui 
important număr de absolvenţi ai Facultăţii de Fizică a 
Universităţii Bucureşti. 


În legătură cu şansa unor noi descoperiri, sunt 
foarte optimist. La ora actuală, cunoaşterea în fizică 
cuprinde un domeniu extrem de vast, între fizica 
particulelor elementare şi cosmologie sau astrofizică. 
Aceste extreme, ca ordine de mărime, ajung să se 
întâlnească: la momentul Big Bang-ului - acea sin- 
gularitate a materiei la temperaturi şi densități extrem 
de mari -, în urmă cu 10-20 miliarde de ani, când se 
consideră, fără a fi foarte bine înţeleasă, originea Uni- 
versului, se presupune că cele patru forţe fundamen- 
tale - gravitaţională, electromagnetică, slabă şi tare - 


d 

' coexistau, ca o singură forță. Puțin după Big Bang, 


când temperatura a mai scăzut, prima forță care s-a 
“individualizat” a fost gravitația. Apoi s-a separat forța 
electromagnetică, i-a urmat forța “tare”, cea care se 
manifestă între nucleonii din nucleu, ultima care s-a 
manifestat fiind forța “slabă”, răspunzătoare de proce- 
sele radioactive. lată deci că pentru a înțelege “infinitul 
mare” - Big Bang şi urmările sale - trebuie investigat 
“infinitul mic” - interacţiunile între particule. Aşadar, 
fizica mai are multe necunoscute şi fizicienii mai au 
mult de lucru. 


- Care este, după părerea dv., topul fizicii în prezent 
şi în următorii 20 de ani? 


- Este foarte greu de spus. Cred că importante sunt 
aplicaţiile fizitii. Fizicienii au responsabilitatea, față de 
societate, să acorde atenţie aplicaţiilor, impactului fizicii 
asupra tehnologiei moderne, răspunzătoare de confor- 
tul traiului actual. 


- Domnule profesor, aţi putea să-mi relataţi câte 
ceva despre familia dv. actuală - soţie, copii...? 


- Soţia mea, Ehrentrand, este austriacă. Am doi 
băieţi: Phillip este inginer, lucrează într-o mare compa- 
nie pe probleme legate de influenţa radiaţiei electro- 
magnetice asupra organismului uman; Amand Georg a 
obţinut de curând titlul de doctor în stomatologie. 


- Care este în Germania statutul femeii ca om de 
ştiinţă, ca fizician? Sunt multe cercetătoare? Sunt 
valoroase? Au aceleaşi şanse ca şi bărbații de a ocupa 
un post de profesor sau de director? 


- În România fizica este foarte bine reprezentată 
prin femei. În Universitatea Tibingen, unde sunt 
profesor, sunt 8% femei din totalul de lectori aflaţi la 
începutul carierei. In ceea ce priveşte doctorii în fizică, 
avem mai puţin de 5% femei. Aceasta pentru că foarte 
puţine fete se orientează spre studiul fizicii. 


Este o tendinţă socială: băieţii sunt atraşi de 
ştiinţele “fierbinţi”, fetele de cele umaniste. La nivel de 
universitate sunt mai multe fete decât băieţi - 52% -, 
dar nu în fizică, chimie sau inginerie, ci în biologie, 
psihologie, medicină. 


- În afara institutelor de fizică, ce alte oportunităţi de 
lucru există pentru un fizician în Germania? 


- Vedeţi dv., fizica stă la baza tuturor tehnologiilor 
moderne. Mulţi dintre absolvenţi se îndreaptă către 


instituţii conexe, de inginerie, calculatoare sau companii 
de consulting. Şi au foarte mare succes acolo. 


- Domnule profesor, aţi fost în România de nenumă- 
rate ori. Care a fost primul dv. contact cu fizicienii 
români? 


- Rădăcinile colaborării mele cu România se compun 
din trei întâlniri ce aparţin anului 1968, când l-am întâlnit 
pe prof. M. Ivaşcu la o conferinţă ce a avut loc la Dubna, 
în nordul Moscovei; în acelaşi an, prof. A. Răduţă a fost 
coleg de cameră cu unul dintre primii mei doctoranzi, în 
timpul unei şcoli de fizică de vară; a fost anul în care 
l-am întâlnit pe prof. A. Săndulescu, aflat într-un stagiu 
de lucru la Universitatea Mainz. Aceste contacte au 
condus la invitarea mea în calitate de conferenţiar la 
prima şcoală de vară de fizică de la Predeal, în 1969. De 
atunci, colaborarea nu s-a mai întrerupt. 


- Cum percepeți schimbările petrecute în societatea 
românească în ultimii şapte ani? 


- Sunt schimbări mari şi majoritatea sunt pozitive. 
Ceea ce am remarcat în mod special este inflaţia 
puternică, ce influenţează evident negativ nivelul de trai. 
Mă gândesc la fizicienii tineri, care au de întreţinut o 
familie şi care se confruntă cu mari lipsuri materiale. Va 
trebui să îi ajutăm cu mai mulţi bani. 


- Aţi putea fi mai concret în legătură cu proiectele de 
colaborare între Germania şi România în domeniul fizicii? 


- Sper să continuăm colaborarea excelentă din anii 
‘70 şi '80 pe care am avut-o cu România, în special cu 
grupul de nuclearişti experimentatori. În viitor, experi- 
mentele în fizică vor deveni tot mai ample şi nici o ţară 
nu-şi va permite să finanţeze singură astfel de maşini. 
Aşa încât colaborările sunt obligatorii, iar eu sunt con- 
vins că se va amplifica numărul de stagii de lucru în 
Germania ale fizicienilor români. 


- Cum vă simţiţi, domnule profesor Amand Faessler, 
ca Doctor Honoris Causa al Universităţii din Bucureşti? 


- Este o onoare şi o mare plăcere pentru mine că 
Senatul Universităţii din Bucureşti m-a ales pentru a-mi 
oferi acest prestigios titlu. Aceasta mă obligă să lupt în 
continuare pentru o strânsă colaborare între Germania şi 
România în domeniul ştiinţei. 


Care ar fi mesajul dv. către cititorii revistei Ştiinţă şi 
tehnică? i 


Aş vrea să spun că o educație bună a tinerilor în 
domeniul ştiinţei şi o activitate continuă de cercetare ` 
sunt cele mai valoroase investiţii pentru viitorul unei 
țări. Este clar că banii investiţi în educaţia ştiinţifică a 
tinerilor nu pot fi recuperaţi imediat, ci după 10-20 de 
ani. Dar dacă nu o faci acum, va fi dificil peste 10-20 de 
ani să fii competitiv în tehnologiile moderne. Deci, dacă 
vrem să fim în topul ţărilor dezvoltate, trebuie investiţi 
acum timp, bani, educaţie în generaţia tânără. Pentru 
că tinerii reprezintă cel mai valoros capital al unei ţări. 


ANCA ROŞU 

În sudul Londrei este prevăzută construirea unui 
debarcader pentru vapoarele de croazieră de pe 
Tamisa. Având o întindere de 52 000 km?, el va 
cuprinde, printre altele, restaurant, hotel cu 200 de 
locuri, cinema şi cazino. Proiectul este menit să 
completeze atracția turistică a zonei, care mai include 
Observatorul Greenwich, Colegiul Naval Regal şi 
Muzeul Marinei. 

Prevăzut a fi dat în funcțiune în curând, se 
estimează că va atrage până în anul 2000 circa 10 
milioane de vizitatori. 


PRIMII OAMENI 
IN SIBERIA 


Acum mai bine de 260 000 de ani, oamenii s-au 
aventurat pentru prima dată nu departe de Cercul Polar 
de Nord, în Siberia centrală. Aceasta este concluzia la 
care au ajuns specialiştii după noile datări, efectuate de 
către o echipă de cercetători americani de la 
universităţile din Texas şi Illinois, ale sitului de la Diring 
Yuriak, pe fluviul Lena. În anul 1982, aici au fost 
scoase la lumină 4 000 de fragmente de piatră 
rezultate în urma prelucrării. Datarea lor era 


MASAJUL CHINEZESC 


dr. Michaela Nanu 
(11 000 lei) 


NEUROLOGIE ȘI PSIHIATRIE 
de dr. Gheorghe Vuzitas 
şi dr. Aurelian Anghelescu 
(11 000 lei) 


APARITII EDITORIALE LA ȘTIINȚĂ & TEHNICĂ 


TERAPIA HORMONALĂ DE SUGESTIE ȘI HIPNOZĂ SEDUCȚIA 
SUBSTITUȚIE de lon Dafinoiu de Timothy D. Wren 
de dr. Betty Kamen (10 000 lei) (15 000 lei) 
(9 000 lei) 


PSIHOTESTE 2 


A CUNOAȘTEREA DE SINE ȘI A CELORLALȚI 
briliant (15 000 lei) de ing. loana Tudor 
| ; (7 000 lei) 
(9 000 lei) ŞI GINECOLOGIE : 
- teste pentru examenele de rezidenţiat - ÎNTÂLNIRI CEREȘTI 
CONTRACEPȚIA de dr. Nicolae Crişan de Philip Holmes 
de dr. Dimitrie Nanu şi dr. Dimitrie Nanu d: Ba ete 
dr. Bogdan Marinescu, (19 000 lei) (13 000 lei) 


tea EU TARE ERE E pc O 
` ANUNT IMPORTANT ! 


li rugăm pe cei ce fac comandă prin mandat poştal pentru lucră- 
rile editate de societatea noastră să specifice pe cuponul detaşabil 
titlul lucrării solicitate şi adresa completă (oraş, comună, stradă, 
număr, bloc, apartament etc.), 


controversată: 15 000 de ani sau 2 milioane de ani? 


Arheologii americani au datat prin termoluminescenţă 
sedimentele eoliene în care au fost găsite vestigiile 
respective; rezultatul: acum 260 000 - 300 000 de ani, 
la aceste latitudini, au trăit oameni, pe care clima aspră 
a acestor locuri i-a obligat să stăpânească focul şi, fără 
îndoială, să se “perfecţioneze” în construirea de adă- 
posturi sau de îmbrăcăminte. Cifrele publicate recent 
de specialiştii americani schimbă datarea propusă 
pentru primele migrații în Siberia, deşi foarte mulţi 
paleoantropologi nu sunt de acord cu revizuirea istoriei 
evolutive a omului pe baza datării unui singur sit. 


SFATURI PRACTICE PENTRU 
CULTIVATORII DE CIUPERCI 

FIZICĂ: GENERAȚIA URMĂTOARE 


SALTUL ÎN HIPERSPAȚIU 


“Privită în adânc, realitatea încetează de a mai fi verosimilă” 


Original sau copie 


Ne putem gândi la o persoană într-un fel de “du-te- 
vino” continuu între diferite destinaţii, făcută rând pe rând 
să “dispară” şi să “reapară”, identică, prin miraculoasa me- 
todă a teleportării? Incă din episodul trecut am început să 
răspundem NU, invocând aşa-numitul argument Penrose; 
care implică în primul rând două întrebări majore: 


e pottransmite efectiv originalul? şi 


@ dacă nu originalul este cel transmis, pot realiza o copie 
fidelă pe care să o transmit, originalul fiind “stocat”, 
într-un fel oarecare, într-o memorie oarecare, cu posi- 
bilitatea de a-l reaccesa ori de câte ori este nevoie? 


Să începem cu a doua întrebare. Vă reamintesc afir- 
matia lui Penrose: nu putem copia o stare cuantică, lăsând 
în acelaşi timp originalul intact. Dacă ar fi să găsim un 
termen de comparaţie, familiar la ora actuală, nu putem 
“faxa” nici pe căpitanul Picard, nici vreo altă ființă. De ce? 
Pentru că dacă nu am în vedere distrugerea prealabilă a 
originalului, urmată de recompunerea lui într-un alt loc, 
copierea implică în prealabil o “măsurare” a acestuia 
(spectaculoasa scanare din scenele de film). Or, tocmai o 
asemenea măsurare este, în principiu, imposibilă. 
Raţionând la niveluri din ce în ce mai profunde ale 
structurii corpului respectiv, ajungem la nivelul cuantic, în 
care măsurare înseamnă o cunoaştere exactă, pe bază 


-de determinare experimentală, a stării la nivel cuantic (a 


“vectorului de-stare”, se mai spune). Şi aceasta nu se 


“poate. Linia de argumentaţie este relativ simplă. Să ne 
“gândim la două cazuri. La copierea stării de spin a unei 


particule şi la efectuarea unei banale fotocopii (caz în 
care, pentru a rămâne în cadrul discuţiei, vom considera 
fiecare foaie de hârtie ca având o greutate nedetectabilă 
prin cântărire directă). Acum, dacă pot face o copie, pot 
face oricâte. Cu fiecare copie în plus, în cazul stării de 
spin va creşte momentul cinetic, în cazul fotocopierii va 
creşte masa totală a foilor de hârtie “elementare”. Cât de 
mult? Într-atât încât, în final, ambele proprietăţi vor ajunge 
să fie detectabile macroscopic. Ceea ce nu este 
acceptabil, pentru că aceasta ar însemna că o 
proprietate/o stare microscopică ar deveni observabilă 
macroscopic. 

În ceea ce priveşte prima întrebare, aici lucrurile - de 
fapt problemele pe care ea le ridică - sunt mult mai clare: 
a transmite/teleporta efectiv originalul înseamnă distru- 
gerea şi recrearea acestuia. Adică a unei ființe. Inclusiv a 
creierului său. Ceea ce, având în vedere complexitatea 
acestuia (în jur de 10"! neuroni, plus celulele gliale, plus 
conexiunile, plus...) pare o problemă inabordabilă în 
limitele actuale ale ştiinţei, dacă nu cumva şi ca problemă 
de principiu implicînd (im)posibilitatea unei reproduceri 
fidele a unui pattern structural de acest tip. lată un subiect 
la care merită să revenim! 

lar dacă teleportările nu par să constituie metoda 
ideală de deplasare pe distanțe mici, cel puţin în cadrul 
conceptual al ştiinţei actuale, rămâne să “atacăm” 
problema cea mai importantă pe care ne-am propus-o, 
cea a deplasărilor pe distanţe cosmice, în condiţii 
“convenabile” din toate punctele de vedere. 


(Lucian Blaga - Elanul Insulei) 
Saltul în hiperspațiu 


Desenele de pe pagina următoare exprimă mai clar de- 
cât orice cuvinte ideea - pe cât de simplă, pe atât de dificil 
de realizat - a saltului în hiperspaţiu: atunci când avem ne- 
voie să ajungem “în timp util” dintr-un punct în altul, pe tra- 
seul călătoriei noastre cosmice, nu avem decât să... "îndo- 
im” spaţiul, ca atunci când ne jucăm, de pildă, cu o furnică 
pusă pe o foaie de hârtie, pe care o îndoim pentru a o face 
să ajungă, să “cadă”, practic instantaneu, într-o altă zonă. 

Se ridică bineînţeles două întrebări: este posibil de 
realizat “tehnic” acest lucru? Şi, cealaltă întrebare, mult 
mai dificilă şi mai profundă: este posibil, în principiu, să 
luăm în considerare o asemenea posibilitate? 

Să ne oprim la prima întrebare. La nivelul dezvoltării 
tehnologice actuale, dar şi al înțelegerii ştiinţifice a naturii, 
răspunsul cel mai cinstit este: nu. Este însă acesta un 
lucru cu adevărat irealizabil? Să ne amintim câteva dintre 
discuţiile legate de unificarea forţelor fundamentale în 
natură şi, din nou, să facem apel la “zestrea” pe care ne-a 
lăsat-o Einstein. 

După cum bine ştiţi, există - sau, mai bine zis, cunoaş- 
tem - la ora actuală patru forţe fundamentale: gravita- 
țională, slabă, electromagnetică şi tare. Ele s-au desprins, 
dacă ne putem exprima astfel, dintr-un trunchi comun, 
existent încă din prima secundă de viaţă a Universului. 
Marea provocare pe care şi-au autoasumat-o fizicienii este 
deci de a înțelege modalitatea de realizare a unificării lor. 
Lăsând la o parte termenii tehnici, unificarea a două forțe, 
să zicem, de exemplu, gravitația şi electromagnetismul, 
care, după cum vom vedea imediat, ne interesează pe noi, 
înseamnă înlocuirea lor cu o singură forță, având carac- 
teristicile ambelor. Altfel spus, într-o asemenea situaţie, 
“surse” de câmp electromagnetic ar putea fi utilizate 
pentru a produce câmp gravitațional. Soluţia, la nivelul 
sugestiei teoretice naive, ar fi deci simplă: folosim, pe 
navă, o sursă electromagnetică suficient de puternică, 
pentru a produce un câmp gravitațional suficient de intens 
pentru a “îndoi” spaţiul pe o zonă suficient de extinsă. 
Indoirea spaţiului ar urma să fie calculată în aşa fel încât 
să permită deplasarea navei între două puncte, într-un 
interval de timp rezonabil de scurt pentru a da sens 
călătoriei. Evident că o suită de asemenea “îndoiri” ar 
duce la parcurgerea unor distanţe cosmice într-un timp 
care să servească atingerii scopului propus. Şi aici apare 
şi prima problemă “de principiu”: presupunând realizabilă 
ceea ce am numit o îndoire a spaţiului, nu va avea 
aceasta efect şi asupra timpului? Să o notăm şi să ne 
continuăm discuţia. Ar fi evident tentant să încercăm, 
oricât de aproximativă, o estimare cantitativă. Să 
presupunem, de exemplu, că am dori să încercăm 
“scurtarea” drumului între două puncte situate la o distanță 
de un an-lumină. Să mai presupunem că am lua în 
considerare doar masa totală a regiunilor spaţiale de 
plecare şi de sosire, pe care le vom nota cu M,, respectiv 
M. Conform legii atracției universale, între cele două 
mase (zone, în cazul nostru) se exercită o forță: 


F =G M, MJP, 


unde G este constanta atracției universale, iar r este 
distanța dintre cele două mase. 


